স্বাধীনতা ৭৫: কোথায় শিক্ষা? – ৪ নম্বর প্ল্যাটফর্ম\nইংরাজি ভাষা সাহিত্যের অধ্যাপক, ওয়েবকুটা-র রাজ্য সভাপতি\nস্বাধীনতার পঁচাত্তরতম বর্ষপূর্তিতে শিক্ষাব্যবস্থার বিবর্তনের চর্চা করতে গেলে বর্তমান অবস্থাটা খুবই গুরুত্বপূর্ণ হয়ে ওঠে। করোনা অতিমারিতে দেড় বছরের বেশি স্তব্ধ দেশের প্রাথমিক, মাধ্যমিক থেকে উচ্চশিক্ষা প্রতিষ্ঠানগুলি। শুধু এদেশে নয়, সারা পৃথিবী জুড়ে। সারা বিশ্বে শিক্ষাব্যবস্থার ওপর যে আঘাত নেমে এল সেই ক্ষত মেরামত করতে কত বছর সময় লাগবে, আদৌ তা আগের অবস্থায় ফিরে আসবে কিনা, সেসব আমরা জানি না কেউ। আর সেই ‘ক্ষতি’ ভারতবর্ষের মতো গ্লোবাল ইনডেক্সে অনেক অনেক পিছিয়ে থাকা দেশে কী চেহারা নিতে পারে তা বলাই বাহুল্য। এখানে শুধু শিক্ষার কথা আলোচিত হচ্ছে। প্রাকৃতিক বিপর্যয়ে একেকটা দেশ বা রাজ্য ধ্বংস হয়ে যায়। ভূমিকম্প বা সুপার সাইক্লোন খুব অল্পসময়ের মধ্যে ধ্বংসলীলা চালিয়ে অন্তর্হিত হয়। সম্প্রতি আমরা আমাদের রাজ্যে আম্ফান বা ইয়াস-এর তাণ্ডব দেখেছি। যখন ধ্বংসলীলা চলে আমরা অনুমান করতে পারি না ক্ষয়ক্ষতির পরিমাণ। এই পরিমাপ সম্ভব হয় ধ্বংসলীলা থামলে। কোভিড অতিমারি দেড় বছর পেরিয়ে আজও থেমে যায়নি। আমরা আজও বিশ্বব্যাপী ক্ষয়ক্ষতির পরিমাপ করতে পারছি না। এই ক্ষতি সর্বস্তরে। শুধু শিক্ষা নয়— সভ্যতার বিকাশ, বিজ্ঞান, অর্থনীতি, কর্মসংস্থান, বেকারত্ব, দারিদ্র, স্বাস্থ্য, আরও কতকিছু।\nআমাদের দেশের কথাতেই ফিরে আসি। কোভিড এল, লকডাউন হল দফায় দফায়। আনলক হল দফায় দফায়। সরকারি-বেসরকারি প্রতিষ্ঠান, কলকারখানা, শপিং মল, পানশালা, জিম কখনও খুলল, কখনও বন্ধ হল। প্রায় অবিচ্ছেদ্যভাবে বন্ধ রইল শুধু শিক্ষাঙ্গন। প্রাথমিক থেকে উচ্চশিক্ষা— সর্বস্তরে কঠোর সর্তকতা। এমন আতঙ্কের বাতাবরণ শিক্ষার্থীদের নিয়ে তৈরি করা হল— যেন শিক্ষাঙ্গন বন্ধ থাকলেই সুরক্ষিত থাকবে ছাত্রছাত্রীরা। তাদের পরিবারের যারা রুটি-রুজির জন্য, বাড়ির বাজার-হাট করবার জন্য, ব্যাঙ্ক-পোস্ট অফিস-ওষুধের দোকান যাওয়ার মতো অপরিহার্য কাজ করে প্রতিদিন বাড়ি ফিরে মধ্যবিত্ত পরিসরে ফিজিক্যাল ডিসটেন্স রক্ষা না করে মাসের-পর-মাস বউ-বাচ্চা বাবা-মায়ের সঙ্গে একত্রে থাকল, তারা যেন সুপার স্প্রেডার নয়! ফলে দফায় দফায় দোকান, বাজার, শপিং মল, স্পা, পানশালা, রেস্তোরার অর্থনীতি চাঙ্গা করার সুযোগ মিলল— কিন্তু ধারাবাহিকভাবে তলিয়ে গেল শিক্ষাব্যবস্থা। ভারতবর্ষের মতো দেশে এই নীতি খুবই গুরুতর। স্বাধীনতার পর থেকে নানা চড়াই-উৎরাইয়ের মধ্যে দিয়ে কায়ক্লেশে অস্তিত্ব বজায় রাখা শিক্ষাব্যবস্থার পক্ষে এই পরিস্থিতি সত্যিই ভাবনার বিষয়। অতিমারি কালে শিক্ষা নিয়েই সবচেয়ে বেশি ছেলেখেলা হল। কোথাও কোনও পর্বে কোনও বিধি রচনা করে শিক্ষাব্যবস্থাকে সচল করা যায় কিনা তা নিয়ে ছাত্র, শিক্ষক, শিক্ষাকর্মী, অভিভাবক এই সব অংশের প্রতিনিধি অথবা সংগঠনগুলি— কারও কোনও অভিমত নেওয়া হল না। অজুহাত দেওয়া হল— ছাত্ররা সমাজের সবচেয়ে স্পর্শকাতর অংশ। আনলকের বিভিন্ন পর্বে প্রায় সব অংশকেই ধর্তব্যের মধ্যে আনা হয়েছে। গণ-পরিবহন ব্যবহারে কমবেশি জরুরি পরিষেবা বলে ছাড় পেয়েছে অনেক ক্ষেত্রই। আনলক পর্বগুলিতে নিয়ন্ত্রিত গণ-পরিবহন (মেট্রো, লোকাল ট্রেন)-এ উঠতে তাদের বিশেষ অনুমতি মিলত— কিন্তু শিক্ষাজগতের লোকেরা নৈব নৈব চ। অনলাইন ক্লাস, পরীক্ষা, মূল্যায়নের জন্য প্রায়শই শিক্ষকদের শিক্ষাপ্রতিষ্ঠানে যেতে হয়েছে। অফলাইনে জমা পড়া খাতা সংগ্রহ করতে, পরীক্ষার মূল্যায়ন করতে, মার্কস আপলোড করতে তাঁদের সেমেস্টারের একটা পর্বে নিয়মিত শিক্ষাপ্রতিষ্ঠানে যেতে হয়েছে। কিন্তু নিয়ন্ত্রিত গণ-পরিবহনে চড়ার ক্ষেত্রে শিক্ষক বা শিক্ষাকর্মীদের ছাড় দেওয়ার কোনও ঘোষণা কোনও সরকার করেনি। মিড ডে মিল বণ্টনের জন্যও বিদ্যালয়শিক্ষক ও শিক্ষাকর্মীদের নিয়মিত স্কুলে যেতে হয়েছে।\nমহামারি আইন আমাদের অনেক কিছু শেখাল। শিক্ষা যে মহামারি আইনে সবচেয়ে উপেক্ষিত সেক্টর তা আমরা মর্মে মর্মে উপলব্ধি করলাম। প্রবচন আছে শিক্ষকরা মানুষ গড়ার কারিগর। কথিত আছে ছাত্ররাই দেশের মেরুদণ্ড, দেশের ভবিষ্যৎ। কিন্তু আমাদের দেশে এসব কথার গভীরতা কত স্থূল কত অন্তঃসারশূন্য তা আমরা বুঝলাম অতিমারিকালে। প্রচারমাধ্যমে দিনের-পর-দিন কিছু প্যানেলিস্ট— তাদের মধ্যে রাজনীতিবিদ, চিকিৎসক, মনোবিদ— সবাই ঠাঁই পেলেন, অতিমারি নিয়ে চর্চা করলেন। কিন্তু শিক্ষাঙ্গনের সঙ্কট নিয়ে, ছাত্রছাত্রীদের ভবিষ্যৎ, মানসিক স্বাস্থ্য, অবসাদ, আত্মহত্যা, বিদ্যালয়/কলেজছুট হওয়া নিয়ে ধারাবাহিক কোনও উদ্বেগ ও পদক্ষেপের হদিশ পাওয়া যায়নি। শিক্ষাব্যবস্থা, শিক্ষাঙ্গন, ছাত্র, শিক্ষক, শিক্ষাকর্মীদের সঙ্কট যেন প্রশাসনের কাছে টেকেন ফর গ্রান্টেড। প্রচারমাধ্যমে হোমরা-চোমরা মন্ত্রী, আমলা ও চিকিৎসকেরা বেশিটাই করোনা নিয়ে, সোশ্যাল ডিসটেন্সিং নিয়ে ত্রাসের বাতাবরণ জারি রেখেছেন। কিন্তু আনলক পর্বে তাঁদের কোনও সাবধানবাণী সেই অর্থে সংক্রমণ রোধ করার সহায়ক হয়নি। রুটি-রুজির তাগিদে, বেঁচে থাকার তাগিদে, মানসিক অবসাদ থেকে বেরিয়ে আসার তাগিদে মানুষ ছাড় পাওয়া সময়কালে সব বিধি ভেঙেছে। সেই সঙ্গে দফায় দফায় মেট্রো, লোকাল ট্রেন বন্ধ করে সড়ক পরিবহনে সমস্ত চাপ কেন্দ্রীভূত করে সরকার কোভিড-বিধি পালনে কোন বিবেচনার সাক্ষ্য রেখেছে সময় তা বলবে। সেই সঙ্গে নাইট কারফিউ! তার সার্থকতা হয়তো আছে— কিন্তু রাত নটার পর কিছু হাতেগোনা উচ্ছন্নে যাওয়া ফুর্তিবাজ অবিবেচক মানুষ আর কতটা সংক্রমণ ছড়াতে পারে জানা নেই। অথচ ওই নৈশকালে যাঁরা সত্যিই বিপন্ন— দূরের কর্মক্ষেত্র থেকে বাড়ি ফিরতে, রেলস্টেশন এয়ারপোর্ট থেকে সুদূর বাসস্থানে ফিরতে, অথবা বাড়িতে অসুস্থ মানুষকে চিকিৎসা এবং ওষুধের জোগান দিতে— তাঁরা আরও বিপন্ন হয়েছেন রাতের পর রাত। কিছু অসাধু অটো অথবা ট্যাক্সিচালক এবং কিছু নজরদারির কাজে নিযুক্ত উর্দিধারী প্রশাসক দু-হাতে পয়সা রোজগার করে গেছে। এতসব আয়োজনে সংক্রমণ কিন্তু থেমে থাকেনি। বাড়িতে ছাত্রছাত্রীরা নানাবিধ সংক্রমণে উন্মুক্ত হয়েছে মাসের-পর-মাস। শুধু বন্ধ থেকে গেছে শিক্ষাপ্রতিষ্ঠানগুলি।\nএই নীতির একটা তদন্ত প্রয়োজন। করোনাভাইরাস, তার সংক্রমণ, তার বিপজ্জনক পরিণতি, বিশ্ব জুড়ে তার দাপট— এর কোনওটাই মিথ্যা নয়। কিন্তু এই অতিমারিতে শিক্ষাব্যবস্থাকে এত তুচ্ছ করা হল কেন? শিক্ষার্থীদের এভাবে শারীরিক ও মানসিক প্রতিবন্ধী করে রাখা হল কেন? এসব প্রশ্নের জবাব নেবে আজকের প্রজন্মের ছাত্রছাত্রীরা— যাদের ভবিষ্যৎ অতল অন্ধকারে তলিয়ে গেল। জবাব নেবে এই প্রজন্মের ছাত্রছাত্রীদের মানসিক স্বাস্থ্য রক্ষায় এ দেশের এবং রাজ্যের সরকারগুলি কী ভূমিকা পালন করেছিল। আমাদের দুর্ভাগা দেশে এক বড় অংশের ছাত্রছাত্রী অত্যন্ত দরিদ্র প্রান্তিক পরিবার থেকে আসা— প্রথম প্রজন্মের শিক্ষার্থী— তাদেরও একটা বড় অংশ ড্রপ-আউট হয়ে গেল অতিমারিকালে, আর কোনও দিন তারা ফিরে আসতে পারবে না শিক্ষার মূল স্রোতে, ফেরা সম্ভব নয়, কারণ তাদের বাড়িতে উপার্জনরত অভিভাবকের কাজ চলে গেছে লকডাউনে। সমাজবিজ্ঞানীরা দেড় বছরে কোনও দিশা কি দেখাতে পেরেছেন তাদের? এইসব শিক্ষাঙ্গন থেকে ছিটকে যাওয়া ছাত্রছাত্রীরা— যাদের স্মার্টফোন নেই, ডেটা নেই, অনলাইন ক্লাস-অনলাইন পরীক্ষায় সামিল হওয়ার সামর্থ্য নেই—তারা জানতে চাইবে গত দেড় বছরে কোভিডে আক্রান্ত কত মানুষের মৃত্যু হয়েছে, আর ফ্লু-ডেঙ্গু-ম্যালেরিয়াতেই কত মানুষের মৃত্যু হয়েছে। জানতে চাইনে অন্যান্য মহামারি, অন্যান্য সংক্রমণে কবে কখন কোথায় দেড় বছর ধরে শিক্ষাপ্রতিষ্ঠানগুলির তালা খোলা হয়নি? এত কথার অবতারণা এই কারণে নয় যে শিক্ষাপ্রতিষ্ঠানগুলি অনেক আগেই খুলে দেওয়া উচিত ছিল। প্রশ্ন এটাই— প্যানডেমিক পরিস্থিতিতে সমাজে ছাত্রছাত্রী ও শিক্ষকদের অবস্থান কোথায়? প্ররথিবীর কিছু অনন্য কালজয়ী মহাকাব্যে অতিমারি একটি আবহ। সেইসব মহাকাব্যের কোথাও এমনটাও দেখা গেছে যে প্রতীকিভাবে অতিমারি বিদায় নিতে সম্মত হয়েছে নিপীড়ক শাসক সিংহাসন ছেড়ে দেবে এই প্রতিশ্রুতি পাওয়ার পর। শিক্ষাব্যবস্থার এই চরম বিপর্যয়ে, ছাত্রছাত্রী-শিক্ষকদের এই চরম অবহেলার প্রেক্ষিতে তুলনাটি প্রাসঙ্গিক হয়ে উঠল রূপক হিসেবে।\nএই দীর্ঘস্থায়ী অতিমারি আমাদের দেশের শিক্ষাব্যবস্থাকে কোন অতল অন্ধকারে নিক্ষেপ করতে চলেছে তা আমাদের ধারণার বাইরে। বিশ্বব্যাপী শিক্ষাব্যবস্থাও অবশ্য এক চরম সঙ্কটে নিমজ্জিত— কিন্তু আমাদের মতো দেশে যেখানে শিক্ষা জাতির জন্মলগ্ন থেকেই বঞ্চিত, সেখানে এই অতিমারি এক ঘোর সর্বনাশ ডেকে আনল। বর্তমান সঙ্কটের বাতাবরণ থেকে ফিরে দেখে আমরা যদি স্বাধীনোত্তর ভারতবর্ষে কত পঁচাত্তর বছরে শিক্ষাব্যবস্থার শোচনীয় অতীতের দিকে তাকাই তো বর্তমান অবস্থাটা সম্যক উপলব্ধি করতে পারব। স্বাধীন ভারতের শিক্ষাব্যবস্থার উন্মেষে দীর্ঘ সময় ব্রিটিশ ঔপনিবেশিক শাসনের প্রভাব থাকা অস্বাভাবিক বিষয় নয়। ব্রিটিশ শাসনকালেই ভারতবর্ষের শিক্ষাব্যবস্থার নতুন রূপরেখা রচনায় ১৮৩৫-এ প্রকাশিত মেকলের সুপারিশ এক গুরুত্বপূর্ণ ভূমিকা গ্রহণ করেছিল। তারও আগে ১৮১৩ সালে উইলিয়াম অ্যাডাম ইংল্যান্ড থেকে এদেশে এসেছিলেন ভারতবর্ষের তদানীন্তন শিক্ষাব্যবস্থা, যা চালু হয়েছিল ক্রিশ্চিয়ান মিশনারিদের হাতে, তার মূল্যায়ন করতে। ভারতবর্ষের শিক্ষাব্যবস্থা এরও আগে প্রভাবিত ছিল ধর্মীয় প্রতিষ্ঠানকেন্দ্রিক শিক্ষাপ্রতিষ্ঠান দ্বারা। মন্দির ও মসজিদের সন্নিহিত পঠন-পাঠন কেন্দ্রে পড়াশোনার চর্চা কেন্দ্রীভূত ছিল। একটা পার্থক্যের জায়গা ছিল এই যে ছাপা বই শিক্ষালাভের মাধ্যম হিসেবে পাশ্চাত্যে ষোড়শ শতকে প্রচলিত হলেও ভারতবর্ষে সেই প্রচলন ঘটে ১৮২০ বা তারও পরে। প্রাচীন ভারতে ধর্ম, গণিতশাস্ত্র, তর্কশাস্ত্র বিষয়ে পাঠদানের প্রচলন ছিল তক্ষশীলা ও নালন্দার মতো বিশ্বশ্রুত মহাবিদ্যালয়ে।\nপ্রাচীন ভারতে আর্য সভ্যতায় শিক্ষাব্যবস্থায় এক উল্লেখযোগ্য নবজাগরণ ঘটেছিল। নারীশিক্ষার প্রসারেও এক অগ্রণী ভূমিকা ছিল আর্য সভ্যতার। মধ্যযুগে এদেশের ইসলামীয় শিক্ষা একটা গুরুত্বপূর্ণ ভূমিকা নিয়েছিল। কিন্তু প্রাচীন ভারতে শিক্ষাব্যবস্থার এই বহুবিধ ধারার সন্নিবেশের মধ্যেই জ্ঞানচর্চার এক উৎকর্ষের ঐতিহ্য নির্মিত হয়েছিল। সংস্কৃত ভাষার কৃষ্টির সর্বজনীন গ্রাহ্যতা এই উৎকর্ষের সূচক হতে পারে। প্রশ্ন হল প্রাচীন ভারতের আর্থসামাজিক পরিকাঠামো কি তবে ভবিষ্যতের ভারতীয় সমাজব্যবস্থার চেয়ে অনেক উন্নয়ন-সহায়ক ছিল শিক্ষার প্রশ্নে? কোন বিবর্তনের প্রেক্ষিতে শিক্ষার উৎকর্ষের সঙ্কট সূচিত হল তবে?\nভারতবর্ষে বিশ্ববিদ্যালয়-শিক্ষা তথা উচ্চশিক্ষার যথার্থ প্রসার ঘটল উনিশ শতকে ব্রিটিশ শাসনে। ভারতবর্ষে ইউরোপীয়দের আগমনের সঙ্গে এদেশে পাশ্চাত্য শিক্ষা প্রসারের পটভূমি রচিত হয়েছিল। ঔপনিবেশিক শাসনে ভারতে জেসুইটদের অবদান এদেশে ইউরোপীয় ধাঁচে কলেজশিক্ষার প্রবর্তন। ১৫৪২ সালে গোয়াতে সেন্ট পলস কলেজের পত্তন একটি মাইলস্টোন। উনিশ শতকে ইংরেজ শাসনে শিক্ষাব্যবস্থায় আরও সংস্কার সাধিত হয়। এযাবত দেশে আরবিক এবং সংস্কৃত স্কুল যথাক্রমে ইসলামিক ও হিন্দু পবিত্র গ্রন্থের পাঠদান করত আর পার্সি বিদ্যালয়গুলি পার্সি সাহিত্যের পাঠদান করত। স্বদেশীয় বিদ্যালয়গুলিতে প্রচলন ছিল মূলত স্থানীয় ভাষা ও গণিত শিক্ষার।\nএই বৈচিত্রময় পরিবেশের মধ্যে দিয়ে এদেশে ব্রিটিশ শিক্ষাব্যবস্থার প্রসার ঘটতে শুরু করে ১৮২০ সালের পর। মিশনারি স্কুলগুলিরও প্রসার ঘটতে থাকে এই সময়কালেই।\nবেন্থাম ও মিল-এর ইউটিলিটেরিয়ান ভাবধারায় মেকলের সুপারিশ অনুযায়ী ‘কার্যকরী শিক্ষা’ বা ‘ইউজফুল লার্নিং’-এর রূপরেখা রচিত হয়। পার্সির পরিবর্তে ইংরাজি ভাষা শিক্ষাদানের মাধ্যম হিসেবে মান্যতা পেতে শুরু করে।\nশিক্ষাবিষয়ক মেকলের সুপারিশের সূত্র ধরেই ঔপনিবেশিক ভারতবর্ষের শিক্ষাব্যবস্থায় এক নতুন অধ্যায় রচিত হয়েছিল। যার ফলশ্রুতি ১৮৩৫ সালের ইংলিশ এডুকেশন অ্যাক্ট এবং পরবর্তীকালে ১৮৫৪ সালে উড-এর ডেসপ্যাচ-এ শিক্ষাবিষয়ক সংস্কারের রূপরেখা রচনা। এই উড’স ডেসপ্যাচের সুপারিশগুলিরও সীমাবদ্ধতার মূল্যায়ন করে উইলিয়াম হান্টারের ইন্ডিয়ান এডুকেশন কমিশন রিপোর্ট প্রকাশিত হয় ১৮৮৩ সালে।\nআপাত দৃষ্টিতে স্বাধীন ভারতের সংবিধান শিক্ষার ক্ষেত্রে কোনও তাৎপর্যপূর্ণ পরিবর্তন সূচিত করেনি এই অর্থে যে, ঔপনিবেশিক শাসনের মতোই স্বাধীন ভারতেও শিক্ষা কেন্দ্রীয় তথা রাজ্য সরকারগুলির অন্যতম প্রধান দায়িত্ব বলে বিবেচিত হল। উচ্চশিক্ষার প্রসারে শিক্ষাসংক্রান্ত সুযোগ প্রদানে সংযোগ স্থাপন, উচ্চশিক্ষার মান রক্ষণাবেক্ষণের সমূহ দায়িত্ব পালন, বিজ্ঞান শিক্ষা, প্রযুক্তি শিক্ষা, গবেষণাও এর মধ্যে অন্তর্ভুক্ত হল। স্বাধীন দেশে ভারত সরকার প্ল্যানিং কমিশনের ওপর দায়িত্ব ন্যস্ত করল শিক্ষা সহ দেশের বিভিন্ন গুরুত্বপূর্ণ সেকটরের উন্নয়নের একটা রূপরেখা রচনার। এই সুপারিশের ভিত্তিতেই উদ্ভব পঞ্চবার্ষিকী পরিকল্পনার।\nশিক্ষাক্ষেত্রে এই সূত্র ধরেই ১৯৪৮ সালে ইউনিভার্সিটি এডুকেশন কমিটি গঠিত হয় সর্বপল্লী রাধাকৃষ্ণণের নেতৃত্বে ভারতীয় বিশ্ববিদ্যালয়-শিক্ষার তদানীন্তন অবস্থায় প্রয়োজনীয় প্রসারণ এবং উন্নয়নের দিকগুলি খতিয়ে দেখতে।\nঅনুরূপে ১৯৫২-৫৩ সালে মুদালিয়র কমিটি মাধ্যমিক শিক্ষাব্যবস্থার তদানীন্তন পরিস্থিতি ও সম্ভাব্য সংস্কারের পন্থাপ্রকরণ রচনার উদ্দেশ্যে গঠিত হয়।\nআমরা জানি মুদালিয়র কমিটির পর কোঠারি কমিটি গঠিত হয় ১৯৬৪-৬৬ কার্যকালে। কোঠারি কমিটিতে এসে দায়িত্বের পরিসর প্রসারিত হল সামগ্রিক ভারতীয় শিক্ষাব্যবস্থাতে।\nশিক্ষা কমিশনগুলি গঠনের মূল উদ্দেশ্য ছিল— নিরক্ষরতা দূরীকরণ, সর্বজনীন প্রাথমিক শিক্ষার প্রচলন, বিজ্ঞান, ন্যায়শাস্ত্র সহ বৃত্তিগত শিক্ষার প্রসার, এবং প্রাথমিক থেকে উচ্চশিক্ষা সর্বস্তরে শিক্ষার আধুনিকীকরণ তথা মানোন্নয়ন।\nস্বাধীনতার পর এই শিক্ষা কমিশনগুলির রিপোর্টের ওপর ভিত্তি করেই জাতীয় শিক্ষার এক নীতি প্রণয়ন করে ভারত সরকার ১৯৬৮ সালে। কুড়ি বছর পরে এই ন্যাশনাল পলিসি ফর এডুকেশন-এর পরিবর্তিত ও পরিমার্জিত সংস্করণ রচিত হয়। এই নতুন সংস্করণে সারাদেশ ব্যাপী অভিন্ন একটি পাঠক্রমের সুপারিশ করা হয় সমগ্র দেশে একটি ছন্দোবদ্ধ শিক্ষাব্যবস্থা প্রবর্তনের লক্ষ্যে। সেই সঙ্গে ১৯৮৬ সালের নতুন পলিসিতে গুরুত্ব আরোপ করা হয় জাতীয় সংহতি, ন্যায়শাস্ত্র এবং এডুকেশনাল টেকনোলজি প্রসারের ওপর। কেন্দ্রীয় মানবসম্পদ উন্নয়ন মন্ত্রকের অংশ হিসেবেই স্বাধীন ভারতে দ্য ন্যাশনাল ডিপার্টমেন্ট অফ এডুকেশন-এর উদ্ভব ঘটেছিল। এই কেন্দ্রীয় মানবসম্পদ উন্নয়ন মন্ত্রকের মুখ্য উপদেষ্টা থাকবেন একজন কেন্দ্রীয় মন্ত্রী। শিক্ষাজগতে একটা কেন্দ্রীয় উপদেষ্টা বোর্ড রাজ্য সরকারগুলিকে এবং সেইসঙ্গে কেন্দ্রীয় সরকারকে শিক্ষা বিষয়ক সুপারিশ ও পরামর্শ দান করবে।\nএই ডিপার্টমেন্ট অফ এডুকেশনের সঙ্গে যুক্ত হল অনেকগুলি রাষ্ট্রায়ত্ত এজেন্সি। ১৯৪৫ সালে গঠিত হল অল ইন্ডিয়া কাউন্সিল অফ টেকনিক্যাল এডুকেশন গ্রান্টস কমিশন (এআইসিটিই); ১৯৫৩ সালে গঠিত হল ইউজিসি (ইউনিভার্সিটি গ্রান্টস কমিশন); আর দি ন্যাশনাল কাউন্সিল অফ এডুকেশনাল রিসার্চ অ্যান্ড ট্রেনিং গঠিত হল ১৯৬১ সালে।\n১৯৪৫ সালে এআইসিটিই গঠিত হয় হায়ার এডুকেশন ডিপার্টমেন্টের একটি পরামর্শদাতা সংস্থা হিসেবে। ১৯৮৭ সালে সংসদে বিল পাশ করে এআইসিটিই-কে একটি বিধিসম্মত মান্যতা দেওয়া হয়। দেশে কারিগরি, প্রযুক্তি শিক্ষা, ম্যানেজমেন্ট স্টাডিজ, ফার্মাসিউটিক্যাল এডুকেশন, আর্কিটেকচার এবং ইনফরমেশন টেকনোলজি সহ বহু গুরুত্বপূর্ণ বিষয়ে পরিকল্পনা ও রূপায়ণের দায়িত্ব দেওয়া হয় এই সংস্থাকে।\nঅন্যদিকে ১৯৫৩ সালে গঠিত ইউনিভার্সিটি গ্রান্টস কমিশন দেশে বিশ্ববিদ্যালয়-শিক্ষার প্রসার, পঠন-পাঠনের মান ধরে রাখা, পরীক্ষাব্যবস্থা ও মূল্যায়নের নজরদারি তথা বিশ্ববিদ্যালয়ে গবেষণার পরিকাঠামো তৈরি করা— এইসব বিবিধ বিষয়ে সমন্বয় সাধনে মুখ্য ভূমিকা নেয়। ইউজিসি বিশ্ববিদ্যালয়গুলির অর্থব্যয়ের পদ্ধতি ও অর্থ জোগানের ক্ষেত্রেও প্রধান ভূমিকা গ্রহণ করে।\nবিদ্যালয়শিক্ষার রূপরেখা রচনায় অগ্রণী ভূমিকা প্রাপ্ত হয় ন্যাশনাল কাউন্সিল অফ এডুকেশন রিসার্চ অ্যান্ড ট্রেনিং (এনসিইআরটি) যা কিনা ১৯৬১ সালে স্থাপিত হয় ভারত সরকারের অধীনে একটি স্বায়ত্তশাসিত সংস্থা হিসেবে। শুরুতে এই সংস্থার অন্যতম লক্ষ্য ছিল দেশব্যাপী বিদ্যালয়শিক্ষাকে একটি সাধারণ প্যাটার্নের আওতায় আনা। একটি জাতীয় চরিত্র থাকতে হবে, কিন্তু আবার এই বিপুল দেশের বিবিধ ভাষা, সংস্কৃতি, পোশাক ও ধর্মাচরণের বৈচিত্রের প্রতি তা যেন সুবিচার করতে পারে। এনসিইআরটি তার প্রথম সুপারিশ বিবৃত করে ১৯৬৮ সালে। এই সুপারিশের মূল ভিত্তি অবশ্য ১৯৬৪-৬৬ সালে গঠিত এডুকেশন কমিশনের সুপারিশ।\nস্বাধীন ভারতে এভাবেই শিক্ষায় পরিকল্পনাগুলি প্রণয়নের পর ধীরে ধীরে সেগুলির প্রসার ঘটাবার উদ্যোগ নেওয়া হয়। আগেই উল্লেখ করা হয়েছে যে কোঠারি কমিশনের সুপারিশগুলি ১৯৬৮ সালে ন্যাশনাল পলিসি অন এডুকেশনে বিবৃত করা হয় প্রায়োগিক উদ্যোগ গ্রহণের জন্য। এই পলিসিতে প্রধান অভিমুখগুলি ছিল— সর্বজনীন প্রাথমিক শিক্ষার দায়ভার গ্রহণ, ত্রিভাষা ফর্মুলা, আঞ্চলিক ভাষায় উচ্চশিক্ষার স্বীকৃতি, বয়স্ক শিক্ষা, কৃষি ও শিল্প সংক্রান্ত শিক্ষার প্রসার। সর্বোপরি, এই প্রস্তাবিত শিক্ষাব্যবস্থার উল্লেখযোগ্য বিষয় ছিল শিক্ষায় একটি নতুন এবং আধুনিক আঙ্গিকের প্রবর্তন।\nএই প্রেক্ষাপটেই ১৯৮৬ সালে সরকার জাতীয় শিক্ষানীতির ঘোষণা করে। দেশের পরিবর্তনশীল আর্থসামাজিক চাহিদার সঙ্গে সামঞ্জস্য রেখে চলাই ছিল এই শিক্ষানীতির অন্যতম লক্ষ্য। সাধারণ শিক্ষার পাশাপাশি সমধিক গুরুত্ব আরোপ করা হয় কারিগরি ও প্রযুক্তি শিক্ষার ওপর।\nএই সময়কালে টেকনিক্যাল এডুকেশনের ওপর প্রাধান্য দেওয়া দেশের সামগ্রিক উন্নয়নের পক্ষে অতি প্রয়োজনীয় পদক্ষেপ ছিল। দেশজুড়ে আইআইটি, আইআইএম-এর এগ্রিকালচার এডুকেশন সহ পর্যাপ্ত সংখ্যক মেডিক্যাল কলেজ খোলা হয়। বৃত্তিমূলক শিক্ষা ও নারীশিক্ষারও বিকাশ ঘটে।\nএত ইতিবাচক একটা বাতাবরণের নিরিখে আমরা যদি অতীতের দিকে ফিরে তাকাই তাহলে ভারতবর্ষের শিক্ষাব্যবস্থায় নীতি প্রণয়নের প্রশ্নে গভীর ভাবনা ও সদিচ্ছার অভাব না থাকা সত্ত্বেও সার্বিক দুর্দশার কারণটা অনুধাবন করতে পারব সহজেই। পঞ্চবার্ষিকী পরিকল্পনা পর্বে সামগ্রিক বরাদ্দের নিরিখে শিক্ষার জন্য বরাদ্দের গতিপ্রকৃতি থেকেই তা স্পষ্ট হবে। প্রথম, দ্বিতীয় এবং তৃতীয় পঞ্চবার্ষিকী পরিকল্পনায় এই বরাদ্দ শতকরা হিসেবে ছিল যথাক্রমে মোট বরাদ্দের ৭.৯, ৫.৮ এবং ৬.৯ শতাংশ। নবম পরিকল্পনায় তা দাঁড়ায় ৩.৫ শতাংশে।\nসংবিধানে ছয় থেকে চোদ্দ বছর বয়স পর্যন্ত শিশুদের বাধ্যতামূলক ও অবৈতনিক শিক্ষাকে মৌলিক অধিকার হিসেবে স্বীকৃতি দেওয়া হলেও কার্যত সেই অধিকার উপেক্ষিত থেকেছে। রাইট অফ চিলড্রেন টু ফ্রি অ্যান্ড কম্পালসারি এডুকেশন অ্যাক্ট ২০০৯-এ কার্যকর হলেও পাবলিক ও প্রাইভেট স্কুলের অনুপাত দাঁড়ায় ৭:৫। ১৯৭৬ সালে সংবিধানের সংশোধনী মোতাবেক শিক্ষা কেন্দ্র-রাজ্যের যৌথ তালিকায় অন্তর্ভুক্ত হয়। ব্যয়বরাদ্দ এবং প্রশাসনিক কাঠামোয় শিক্ষার আনুষ্ঠানিক দায়িত্ব এই সময় থেকে ভাগ হয়ে যায় কেন্দ্র ও রাজ্য সরকারের মধ্যে।\n২০১৮ সাল থেকে শিক্ষাব্যবস্থায় এক নতুন পরিবর্তনের আভাস পাওয়া যায়। ভারত সরকার ঘোষণা করে ৬২ বছরের পুরনো ইউনিভার্সিটি গ্রান্টস কমিশনের পরিবর্তে গঠিত হবে হায়ার এডুকেশন কমিশন অফ ইন্ডিয়া বা এইচইএসআই। এই পদক্ষেপ সারা দেশে ইউজিসির নিয়ন্ত্রণে থাকা ৮০০ বিশ্ববিদ্যালয় এবং ৪০০০০ কলেজের ভবিষ্যৎ অনিশ্চিত করে তোলে। এর আগেই তদানীন্তন কেন্দ্রীয় অর্থমন্ত্রী অরুণ জেটলি সংসদে ২০১৬-১৭ সালের ইউনিয়ন বাজেট পেশ করেন। বাজেট-বক্তৃতায় তিনি উচ্চশিক্ষা বিষয়ক দুটি গুরুত্বপূর্ণ সরকারি সিদ্ধান্তের কথা জানান। একটি হল দেশের প্রথম সারির ১০টি সরকারি ১০টি বেসরকারি প্রতিষ্ঠানকে বিশ্বমানের শিক্ষা এবং গবেষণা প্রতিষ্ঠান হিসেবে ‘এনেবলিং রেগুলেটরি আর্কিটেকচার’ প্রদান করা; আর দ্বিতীয়টি হল একটি হায়ার এডুকেশন ফান্ডিং এজেন্সি গঠনের প্রস্তাব। এই এইচইএফএ প্রাথমিকভাবে ১০০০ কোটি টাকার একটি সরকারি মূলধন নিয়ে যাত্রা শুরু করে খোলা বাজার থেকে অনুদান গ্রহণের প্রক্রিয়ায় নিরত থাকবে। শুধু তাই নয়, কর্পোরেট সোশাল রেসপনসিবিলিটি এই তহবিলে দান করতে পারবে যা কিনা উচ্চশিক্ষার পরিকাঠামো উন্নয়নে ব্যয় করা হবে।\nঅতীতেও অনেক সরকার পাবলিক-ফান্ডেড এডুকেশনে পরিকাঠামো উন্নয়নের সদিচ্ছা না দেখিয়ে শিক্ষার বেসরকারিকরণের রাস্তা উন্মুক্ত করেছে। এনডিএ সরকারের অব্যবহিত আগে ইউপিএ সরকারের আমলেও শিক্ষা নিয়ে এই পাপ করা হয়েছে। তবে ২০১৪ সালের পর বর্তমান সরকার শিক্ষার বেসরকারিকরণের যাবতীয় পথ নির্লজ্জভাবে সুগম করেছে। এইচইএফএ, এইচইসিআই গঠনের পদক্ষেপ তারই সাক্ষ্য বহন করে। এইচইএফএ বস্তুত এদেশে শিক্ষার বাণিজ্যিকীকরণের প্রবেশদ্বার হয়ে উঠল। কর্পোরেট ফিলানথ্রপি যে শিক্ষার বিপুল লাভজনক বাজারে হিংস্র নেকড়ে হয়ে উঠবে তা আর বলার অপেক্ষা রাখে না।\n২০১৮ সালের ফেব্রুয়ারি মাসে ইউজিসি গ্রেডেড অটোনমি রেগুলেশনস-এর বিজ্ঞপ্তি জারি করে। মার্চ মাসেই ২১টি স্টেট ইউনিভার্সিটি, ২৪টি ডিমড ইউনিভার্সিটি, ৫টি সেন্ট্রাল ইউনিভার্সিটি সহ দুটি প্রাইভেত ইউনিভার্সিটিকে উচ্চতর অটোনমি প্রদান করা হয়। দেখা যায়, উচ্চতর অটোনমি=প্রাপ্ত এই শিক্ষাপ্রতিষ্ঠানগুলিকে এই অধিকার দেওয়া হল যে তারা ইচ্ছেমতো বেসরকারি অনুদান গ্রহণ এবং ব্যয় করতে পারবে। এমনকি ছাত্রছাত্রীদের ফি বৃদ্ধির অবাধ অধিকারও তাদের থাকবে। উচ্চশিক্ষা-প্রতিষ্ঠানগুলির ওপর বেসরকারি ও বাণিজ্যিক প্রতিষ্ঠানের হস্তক্ষেপের ওপর নিষেধাজ্ঞাগুলি এভাবেই শিথিল করা শুরু হল।\nএদেশে স্বাধীনতার পর থেকে একদিকে যেমন বিভিন্ন গঠনমূলক চিন্তাভাবনার চর্চা হয়েছে, অনেক পরিকল্পনার রূপরেখা রচনা হয়েছে, অন্যদিকে তেমন মানবসম্পদ সৃষ্টিতে উপযুক্ত উদ্যোগের অভাব, উপযুক্ত পরিকাঠামো তৈরিতে ন্যূনতম রাষ্ট্রীয় অনুদানের অপ্রতুলতা আজ পঁচাত্তরতম স্বাধীনতা দিবস উদযাপনের মুহূর্তেও এক শোচনীয় অবস্থায় থেকে গেছে। সর্বজনীন শিক্ষার প্রসারে রাষ্ট্রীয় উদ্যোগ নিঃসন্দেহে অনেক অনেক ছাত্রছাত্রীকে মাধ্যমিক ও উচ্চশিক্ষার আঙিনায় নিয়ে এসেছে, কিন্তু পাবলিক ফান্ডের এডুকেশনের ব্যর্থতাই আবার অগণিত বেসরকারি শিক্ষাপ্রতিষ্ঠানকে ব্যাঙের ছাতার মতো গজিয়ে উঠতে সুযোগ করে দিয়েছে। শিক্ষা মহার্ঘ্য হয়ে উঠেছে এসব বেসরকারি প্রতিষ্ঠানে— অন্যদিকে আবার এত সময়, শ্রম ও অর্থব্যয়ের পর শিক্ষিত চাকুরিপ্রার্থীদের উপযুক্ত কর্মসংস্থানের সুযোগ সৃষ্টি করা হয়নি।\nঅনুরূপে প্রাথমিক শিক্ষাতেও খাতায়-কলমে গ্রস এনরোলমেন্ট রেশিও উত্তরোত্তর সন্তোষজনক চেহারা নিয়েছে, কিন্তু কোটি কোটি দারিদ্র্যসীমার নিচ থেকে আসা অপুষ্টিতে ভোগা ছাত্রছাত্রীকে বিদ্যালয়ছুট হওয়া থেকে নিবৃত্ত করতে মিড ডে মিলের শরণাপন্ন হতে হয়েছে। সেই সঙ্গে আবার মিড ডে মিলে যথেচ্ছ দুর্নীতি এইসব ছাত্রছাত্রীদের শিক্ষাঙ্গন থেকে ছিটকে দিয়েছে অনবরত।\nগ্রেডেড অটোনমির প্রশ্নে ফিরে গিয়ে আর একটা বিষয়ে আলোকপাত করে দেখা যাবে যে, এদেশে বিগত কয়েক দশক ধরে শাসকদল কীভাবে শিক্ষার বাণিজ্যিকীকরণের ক্ষেত্র প্রস্তুতে সহায়ক ভূমিকা পালন করেছে অত্যন্ত চাতুর্যের সঙ্গে। গ্রেডেড অটোনমিতে প্রদত্ত স্বাধিকার উচ্চশিক্ষা প্রতিষ্ঠানগুলিকে সরকারি নিয়ন্ত্রণ এড়িয়ে বেসরকারি প্রতিষ্ঠানগুলির খবরদারি তথা নিয়ন্ত্রণের ছাড়পত্র প্রদান করেছে।\nএইভাবে বিগত কয়েক দশকে এদেশে শিক্ষাব্যবস্থায় এক দুর্বিষহ পরিবেশ তৈরি হয়েছে। শিক্ষাপ্রতিষ্ঠানের স্বাধিকার খর্ব হয়েছে। বাণিজ্যিকীকরণের পথ সুগম করা হয়েছে। অত্যন্ত দুর্ভাগ্যজনকভাবে ছাত্রছাত্রীদের ভাষা, ধর্ম, সাংস্কৃতিক ঐতিহ্য, পোশাক-আশাক, খাদ্যাভ্যাস এবং স্বাধীন মতপ্রকাশের অধিকারের ওপর রাষ্ট্রীয় নজরদারি কার্যকর করা হয়েছে। প্রতিবাদী ছাত্রছাত্রীরা শহীদ হয়েছে, কারাদণ্ডে দণ্ডিত হয়েছে।\nএই আবহেই ২০১৯ সালের সূচনাতেই বিশ্বজুড়ে অতিমারির তাণ্ডব শুরু হল। সারা পৃথিবীর মতো এ দেশেও শিক্ষাপ্রতিষ্ঠানগুলি স্তব্ধ হয়ে গেল অনির্দিষ্টকালের জন্য। আমাদের দেশে আজও শিক্ষাপ্রতিষ্ঠানগুলি বন্ধ হয়ে আছে। কোভিড-১৯ ভাইরাস গোটা পৃথিবীটাকেই ছিন্নভিন্ন করে দিল। প্রশাসন থেকে শুরু করে, বিজ্ঞান, চিকিৎসাবিজ্ঞান, সমাজবিজ্ঞানী, দার্শনিক, সমাজসেবী সবাই দিশেহারা। তার মধ্যেই ভাইরাস ছড়াল, অনেক মানুষ প্রাণ হারালেন। কোভিডের ঢেউ এল গেল। কোনওটা মৃদু, কোনওটা তীব্র। কিন্তু কোনও দিশা মিলল না। শিক্ষার্থীরা লকডাউনে, নিয়ন্ত্রণে অবরুদ্ধ হল যার যার পরিবারের পরিসরে। কারও বাড়ি স্বচ্ছল, বাবা-মার রোজগার অটুট। আবার কোনও ছাত্র-ছাত্রীর রোজগেরে অভিভাবক কোভিডে প্রয়াত হলেন বা বেঁচে থেকেও চাকরি খোয়ালেন। সরকার নিদান দিয়ে গেল শিক্ষাপ্রতিষ্ঠান খোলা যাবে না। দুর্বিষহ এক পরিস্থিতি!\nদুনিয়াজুড়ে অনলাইন শিক্ষার বাড়বাড়ন্ত হল। অনেকে সীমিত ক্ষমতাতেও মূলস্রোতে টিঁকে থাকতে সামিল হল অনলাইন ক্লাসে, অনলাইন পরীক্ষায়। অনেকে হারিয়ে গেল চিরতরে উচ্চশিক্ষার আঙিনা থেকে।\nভারতবর্ষের মতো দরিদ্র অভাগা দেশে পরিস্থিতি শোচনীয় হল উত্তরোত্তর। কিন্তু শিক্ষায় বেসরকারিকরণের সুচারু প্রয়াসে সংসদে কোনও আলোচনার পরিসর না দিয়েই এই বিশ্বব্যাপী অতিমারির সঙ্কটের মধ্যেই প্রধানমন্ত্রী ঘোষণা করলেন নতুন জাতীয় শিক্ষানীতি।\nজাতীয় শিক্ষানীতি ২০২০ এদেশে শিক্ষায় বেসরকারি ক্ষেত্রের অংশগ্রহণের সুযোগ অনেকটাই বাড়িয়ে তুলল। ২০১৬ সাল থেকে শিক্ষা বিষয়ক যে পদক্ষেপগুলির কথা এতক্ষণ আলোচিত হচ্ছিল, সেই গ্রেডেড অটোনমি, এইচইএফএ এবং এইচইসিআই সবই ছিল এই নতুন শিক্ষানীতির ভূমিকা। শিক্ষাকে একটি লাভজনক ক্ষেত্রে পরিণত করা এবং কর্পোরেট ক্ষেত্রকে এই লাভজনক ক্ষেত্র থেকে মুনাফা অর্জনের সুযোগ করে দেওয়াই জাতীয় শিক্ষানীতি ২০২০-র মূল অভিমুখ। গত এক বছর ধরে শিক্ষাবিদ ও সমাজবিজ্ঞানীরা এই শিক্ষানীতিকে হিন্দুত্ব অ্যাজেন্ডা এবং বিশ্বব্যাঙ্ক মডেলের শিক্ষাব্যবস্থার একটি বিপজ্জনক সংমিশ্রণ হিসেবে অভিহিত করেছেন। প্রাথমিক থেকে উচ্চশিক্ষার সর্বস্তরে এই নীতি কর্পোরেট সহায়ক এবং বাণিজ্যিকীকরণের অভিসন্ধি-দুষ্ট। শিক্ষাবিদরা এই অভিমত ব্যক্ত করেছেন যে এই শিক্ষানীতিতে স্কুলশিক্ষায় আর্থসামাজিক অবস্থান নির্বিশেষে একই কমন স্কুল সিস্টেম গঠন করার কোনও পরিসর রাখেনি যা শিশুদের মধ্যে বৈষম্য দূর করবে। পাশাপাশি রাইট টু এডুকেশন অ্যাক্ট ২০০৯-কে সংশোধন করে ৩ থেকে ৬ এবং ১৪ থেকে ১৮ বছর বয়সি ছাত্র-ছাত্রীদের দায়িত্ব গ্রহণের কোনও প্রতিশ্রুতি নয়া শিক্ষানীতি দিচ্ছে না। শিক্ষার পণ্যায়ন এবং শিক্ষার বাণিজ্যিকীকরণের ওপর কোনও নিষেধাজ্ঞা নয়া শিক্ষানীতি জারি করেনি। কন্ট্রাক্টচুয়াল এবং অ্যাড-হক শিক্ষকদের অসম্মানজনক চাকরির শর্ত দূর করে আরও বেশি সংখ্যায় পূর্ণ-শিক্ষক নিয়োগের কোনও দিশাও এই শিক্ষানীতিতে নেই। সর্বোপরি স্কুলশিক্ষায় বিশ্বব্যাঙ্কের এবং উচ্চশিক্ষায় বিশ্ব বাণিজ্য সংস্থার কর্তৃত্ব থেকে বেরিয়ে আসার কোনও রূপরেখা স্বাধীনতার পঁচাত্তর বর্ষপূর্তির প্রাক্কালে ঘোষিত এই জাতীয় শিক্ষানীতিতে নেই।\nঅতিমারিকালে ঘোষিত এই নয়া শিক্ষানীতিতে অনলাইন শিক্ষার প্রসারের সুনির্দিষ্ট পরিকল্পনা প্রতিফলিত হয়। আমাদের মতো দেশে অনলাইন শিক্ষার পরিণতি কী হতে পারে তা আমরা প্রত্যক্ষ করলাম গত দেড় বছরে। প্রাথমিক থেকে উচ্চশিক্ষায় অগণিত ছাত্র-ছাত্রীর পড়াশোনা বন্ধ হয়ে গেছে। অনেকেই আর কোনওদিন মূল স্রোতে ফিরে আসতে পারবে না। গত বছর পয়লা মে আমাদের দেশের প্রধানমন্ত্রীর অনলাইন শিক্ষা বিষয়ক ঘোষণার অব্যবহিত পর গুগলের সিইও মুকেশ আম্বানির রিলায়েন্স ইন্ডাস্ট্রিতে ব্যাপক বিনিয়োগের সিদ্ধান্ত গ্রহণ করেন। অতিমারি শেষেও কেন্দ্রীয় সরকার অনলাইন ব্যবস্থা জারি রাখবে এই মর্মে সম্প্রতি একটি মিটিংয়ে ইউজিসি স্থায়ীভাবে ৬০-৪০ পার্সেন্ট ব্লেন্ডেড মোড অফ লার্নিং চালু করবার উদ্যোগ গ্রহণ করেছে। পাশাপাশি মাল্টিডিসিপ্লিনারি পঠন-পাঠন চালু করার লক্ষ্যে নয়া শিক্ষানীতিতে প্রস্তাবিত অ্যাকাডেমিক ব্যাঙ্ক অফ ক্রেডিট পদ্ধতি কার্যকর করার ছাড়পত্রও সম্প্রতি দেওয়া হয়েছে। এসবই শিক্ষাব্যবস্থায় এক ঘোর সঙ্কট তৈরি করবে বলে অভিজ্ঞ মহলের দৃঢ় বিশ্বাস।\nএই দুই কঠিন পরিস্থিতির মুখে স্বাধীনতার পঁচাত্তরতম বর্ষে দেশ আজ দাঁড়িয়ে। জাতীয় শিক্ষানীতি ২০২০-তে একদিকে শিক্ষার বাণিজ্যিকীকরণের ঢালাও ছাড়পত্র অন্যদিকে ভারতীয় সংবিধানের বহুত্ববাদের ঐতিহ্যকে পদদলিত করার ঘৃণ্য প্রয়াস— শিক্ষার ভবিষ্যৎ সত্যিই ভয়াবহ। নয়া শিক্ষানীতিতে ওপর-ওপর ছাত্র-ছাত্রীদের এক গভীর দেশাত্মবোধে উদ্বুদ্ধ করার ভাবনা এবং দৃষ্টিভঙ্গি প্রতিফলিত হয়েছে, কিন্তু বাস্তবে তা জাতপাত ধর্ম ও সংস্কৃতির কদর্য বিভাজনে উদ্যত। এই সঙ্কীর্ণতা অনিবার্যভাবে প্রতিফলিত হচ্ছে পাঠক্রম রচনা থেকে শুরু করে পঠন-পাঠন মূল্যায়ন ও গবেষণা— সর্বত্র। শিক্ষানীতির প্রারম্ভে ভারতীয় সংস্কৃতির ঐতিহ্যের গৌরবগাথাকে মহিমান্বিত করা হলেও বহুত্ববাদের কৃষ্টির অনেক গুরুত্বপূর্ণ বিষয়ের উত্থাপন করা হয়নি উদ্দেশ্যপ্রণোদিতভাবে। ভ্যালু এডুকেশন-এর ঐতিহ্যের কথা বলতে নিয়ে এড়িয়ে যাওয়া হয়েছে সমগ্র মধ্যযুগকে, যে সময়ে ইসলামি ধারার সঙ্গে হিন্দু ঐতিহ্য মিশে সিনক্রেটিক সুফিজমের বিকাশ ঘটে।\nএই শিক্ষানীতিতে উপেক্ষিত থেকেছে এদেশে দলিত ও বহুজনদের শত শতাব্দীর বঞ্চনা ও নিপীড়নের ইতিহাস। সেই সঙ্গে এই শিক্ষানীতি এদেশে জাতপাতের বৈষম্যের প্রসঙ্গ তথা জাতপাতবিরোধী গুরুত্বপূর্ণ আন্দোলনগুলিরও কোনও উল্লেখ করেনি।\nআজ স্বাধীনতার পঁচাত্তর বছর পূর্তির সন্ধিক্ষণে কোভিড অতিমারির আবহে সমগ্র জাতিই বিপন্ন। শিক্ষার পরিস্থিতি ছাত্র-ছাত্রীদের বিপন্নতা ও অনিশ্চিত ভবিষ্যতের নিরিখে একটু বেশিই গুরুতর। দেশজুড়ে প্রাথমিক থেকে উচ্চশিক্ষাঙ্গন আজ বন্ধ দেড় বছর হয়ে গেল। এরই মধ্যে কার্যকর হওয়া নয়া শিক্ষানীতির গর্হিত এবং নেতিবাচক অসংখ্য নীতি ভারতবর্ষের শিক্ষাব্যবস্থাকে আরওই বিপন্ন করবে। শিক্ষিত সমাজ তথা সমাজকর্মী, গবেষক, সমাজবিজ্ঞানী ও মনোবিদদের একযোগে দায়িত্ব নিতে হবে ভারতীয় শিক্ষাব্যবস্থার এই সঙ্কট মোকাবিলার। কোভিড অতিমারি আমাদের অনেক কিছু শিখিয়েছে। এই অতিমারিকে এখনও বিজ্ঞানীরা হয়তো সম্পূর্ণভাবে নিয়ন্ত্রণ করতে পারেননি। কিন্তু এই ভাইরাস ধীরে ধীরে রাজনৈতিক এবং কর্পোরেট দুনিয়ার নিয়ন্ত্রণে চলে আসছে। আলফা-বিটা-ডেল্টা-গামা কোথায় কখন তা বাড়বে অথবা কমবে হয়তো ভবিষ্যতে তা নির্ধারণ করবে শাসকশ্রেণি তথা কর্পোরেট দুনিয়া। আর তার ফলে লকডাউন হবে, কলকারখানা বন্ধ হবে, শ্রমিকদের চাকরি যাবে। এই নিউ নর্মাল দুনিয়াতেই এগোতে হবে ছাত্রছাত্রী-শিক্ষকদের তথা সমগ্র শিক্ষাব্যবস্থাকেই। আর শিক্ষার তো কথাই নেই— এ তো আর কোনও জরুরি পরিষেবা নয়— শিক্ষাপ্রতিষ্ঠানগুলিকে প্রয়োজনে বন্ধ রেখে দেওয়া হবে বছরের পর বছর।


September 21st, 2020 at 10:15 am\nমুহাম্মদ আব্দুস সাত্তার লন্ডন, যুক্তরাজ্য;\nঢাকার পশ্চিমে নয়াদিল্লী, ইসলামাবাদ ও আঙ্কারা এবং আরও দূরে আটলান্টিক পেরিয়ে ওয়াশিংটন; আর উত্তর-পূর্বে বেইজিং এবং দক্ষিণ-পূর্বে মিয়ানমারের রাজধানী নেপিওডো-এই রাজধানীগুলো এখন ব্যতিব্যস্ত সর্বসাম্প্রতিক টালমাটাল পরিস্থিতি সামাল দেয়ার চেষ্টায়।\nস্পষ্ট কোন পদচিহ্ন না রেখেই এশিয়ান শক্তি চীন অনেকটা আকস্মিকভাবে বিশ্বশক্তিতে পরিণত হতে চলেছে, এটা স্পষ্ট হবার সাথে সাথে সাড়া পড়ে গেছে নানা দেশে। চীনকে ঠেকিয়ে দিতে জোট তৈরী হয়েছে, আবার চীনও জোট বাঁধছে তার সহযোগি দেশগুলোকে সাথে নিয়ে। পালাবদল হচ্ছে নানাভাবে। গতকালের মিত্র আজ বদলে যাচ্ছে। ক‘দিন আগে প্রতিপক্ষে ছিলো এমন কেউ এখন বনে যাচ্ছে বন্ধু।\nএ অবস্থায় দেশে এবং বিদেশে বাংলাদেশের কূটনীতিকরা এক উত্তেজনামুখর কর্মযজ্ঞের মধ্যেই এখন রয়েছেন ধারণা করা যায়। প্রত্যাশিত এই উত্তেজনার মূল কারণ, চীন-ভারত সীমান্ত বিরোধকে কেন্দ্র করে দক্ষিণ এশিয়া অঞ্চলে ভারতকে একঘরে ফেলার লক্ষ্যে চীনের ‘নিশ্ছিদ্র‘ আয়োজনে বাংলাদেশকেও শামিল করার চেষ্টা। আবার অন্যদিকে, ভারত ও প্রশান্ত মহাসাগরের অথৈ জলে চীনের নৌ আধিপত্য প্রতিষ্ঠার চেষ্টা খর্ব করতে মার্কিনী উদ্যোগে সক্রিয় হতে বাংলাদেশের প্রতি যুক্তরাষ্ট্রের জোর তাগাদা।\nপাকিস্তান-ভারতের বৈরিতার কথা সবারই জানা। নেপাল, শ্রীলঙ্কা এবং মালদ্বীপ চীনা অর্থনৈতিক সহায়তায় দেশে উন্নয়নের কাজ চালাচ্ছে। এক অর্থে এখন তারা চীনা বলয়েরই অন্তর্ভুক্ত। হিমালয়ের কোলে ক্ষুদ্র পাহাড়ি রাজ্য ভূটানের সাথে চীনের কূটনৈতিক সম্পর্ক নেই। রইলো বাকি বাংলাদেশ। এই বাংলাদেশ ভূ-রাজনৈতিক দিক থেকে গুরুত্বপূর্ণ অবস্থানে রয়েছে তার বিপুল জনসংখ্যা, সস্তা শ্রম, শক্তিশালী শিক্ষা আর স্বাস্থ্য খাত আর ক্রমশ শক্তিশালী হতে থাকা ভোক্তা-বাজারের কারণে। সুতরাং এখন এই বাংলাদেশকে প্রয়োজন চীনের, ভারতকে ঘায়েল করার লক্ষ্যে। আবার এই বাংলাদেশকেই প্রয়োজন ভারত-যুক্তরাষ্ট্র ও তাদের মিত্রদের, প্রতিপক্ষ চীনকে ঘায়েল করতে।\nএ নিয়ে আলোচনা বিস্তৃতির আগে চলতি বছরের জুলাই-আগস্ট-সেপ্টেম্বর, এই মাসগুলোতে শুধুমাত্র ঢাকা-কেন্দ্রিক ঘটনাপঞ্জির দিকে একবার চোখ বোলানো যাক।\n১ জুলাই: বাংলাদেশের পররাষ্ট্র মন্ত্রি ড. এ, কে, মোমেন বাংলাদেশে নিযুক্ত পাকিস্তানী রাষ্ট্রদূত ইমরান আহমেদ সিদ্দিকীর সাথে ঢাকায় পররাষ্ট্র মন্ত্রণালয়ে বৈঠক করেন। বৈঠকটি নিয়ে কোন তরফেই প্রকাশ্যে তেমন কিছু বলাবলি হয়নি।\n২১ জুলাই: পাকিস্তানের প্রধানমন্ত্রি ইমরান খান ফোনে বাংলাদেশের প্রধানমন্ত্রি শেখ হাসিনার সাথে কথা বলেন। এর আগে তিনি প্রধানমন্ত্রি শেখ হাসিনা দিল্লী সফরে যাবার আগের দিন ২০১৯-এর ২ অক্টোবরে তাঁর সাথে প্রথম দফা ফোনে কথা বলেছিলেন। ইমরান খান পাকিস্তানের প্রধানমন্ত্রি হওয়ার পর সেটিই ছিলো দুজনের মধ্যে সরাসরি প্রথম কথোকথন।\n১৮ আগস্ট: ঢাকায় এক ঝটিকা সফরে আসেন ভারতের পররাষ্ট্র সচিব হংস বর্ধন শ্রীংলা। বাংলাদেশের প্রধানমন্ত্রির কাছে তিনি ভারতের প্রধানমন্ত্রি নরেন্দ্র মোদীর বিশেষ বার্তা পৌঁছে দেন। ভারতের পররাষ্ট্র সচিবের দায়িত্ব নেয়ার পর এটাই ছিলো তাঁর প্রথম বিদেশ সফর। প্রধানমন্ত্রি নরেন্দ্র মোদীর বিশেষ বার্তা পৌঁছে দিতে তাঁকেই ঢাকা আসতে হবে কেন- পর্যবেক্ষক মহলে সে প্রশ্ন ঘুরপাক খাচ্ছে। রোহিঙ্গা ইস্যু, তিস্তার পানি বন্টন, সীমান্তে শান্তিকালীন সময়েও ভারতীয় সীমান্ত রক্ষীদের গুলিতে বাংলাদেশের নাগরিকদের হত্যা- ইত্যাদি নানা বিষয়ে ভারতের কাছ থেকে বাংলাদেশ সদুত্তর পায়নি। সে নিয়ে নিজেদের ক্ষোভ ভারতের কাছে বাংলাদেশ গোপনও রাখেনি। এদিকে, চীন অকাতরে বাংলাদেশকে মিলিয়ন এবং বিলিয়ন ডলারের সাহায্য দিয়ে চলেছে। চীন-ভারতের সীমান্ত বিরোধকে কেন্দ্র করে চীন ভারতকে বিচ্ছিন্ন করে ফেলার যে উদ্যোগ নিয়েছে, ভারত তা জানে না, সে রকম নয়। তাই দিল্লী থেকে শ্রিংলাকে ঢাকায় ছুটে আসতে হয়েছে। বোঝাতে হয়েছে, সব সমস্যার অবশ্যই সুরাহা হবে।\n১১ সেপ্টেম্বর: মার্কিন ডিফেন্স সেক্রেটারি (প্রতিরক্ষা মন্ত্রি) ড. মার্ক টি, এস্পার ফোনে কথা বলেন প্রধানমন্ত্রি শেখ হাসিনার সাথে। মার্কিন প্রতিরক্ষা মন্ত্রণালয়ের খবর অনুযায়ি, তিনি বাংলাদেশে কোভিড পরিস্থিতি নিয়ে কথা বলেছেন। আলোচনায় আরও ছিলো, ফ্রি এন্ড ওপেন ইন্দো-প্যাসিফিক (এফওআইপি) নিয়ে দু‘ দেশের ‘একই রকম‘ অঙ্গীকার, সামুদ্রিক ও আঞ্চলিক নিরাপত্তাসহ সুনির্দিষ্টভাবে দ্বিপক্ষীয় অগ্রাধিকারমূলক বিষয়, বাংলাদেশের সামরিক সক্ষমতা আধুনিকায়ন, বৈশ্বিক শান্তিরক্ষা কার্যক্রম ইত্যাদি।\n১৬ সেপ্টেম্বর: তুরষ্কের প্রেসিডেন্ট এরদোয়ান আঙ্কারা সফররত বাংলাদেশের পররাষ্ট্র মন্ত্রি ড. মোমেনকে জানিয়েছেন, ২০২১-এর প্রথমার্ধে ঢাকায় ডি-৮ গ্রুপের শীর্ষ সম্মেলনে যোগ দিতে তাঁর ঢাকা আসার ইচ্ছে রয়েছে। ডি-এইট গ্রুপের বর্তমান চেয়ারম্যান এরদোয়ান। ঢাকা সম্মেলনের মাধ্যমে ডি-এইটের চেয়ারপারসন হবেন বাংলাদেশের প্রধানমন্ত্রি শেখ হাসিনা। বাংলাদেশে একাত্তরের মুক্তিযুদ্ধকালে যুদ্ধাপরাধের দায়ে আদালতে দোষি সাব্যস্তদের প্রাণদন্ড কার্যকর করা নিয়ে তুরষ্ক বাংলাদেশের সাথে প্রকাশ্য বিরোধে জড়িয়েছিলো। প্রেসিডেন্ট এরদোয়ান সে সময় এমনকি ঢাকা থেকে তুরষ্কের রাষ্ট্রদূতকে ফিরিয়েও নিয়ে গিয়েছিলেন। শেখ হাসিনার সরকার অবশ্য সে বিষয়ে তখন এক ইঞ্চিও ছাড় দেয়নি। এরপর খুব শীতল সম্পর্ক বিরাজমান ছিলো দু‘ দেশের মধ্যে বেশ কয়েক বছর। এখন পরিস্থিতির অনেক পরিবর্তন ঘটেছে, হয়েছে উন্নতি।\nচীনা মধ্যস্থতা: পাকিস্তান ক্ষমা চাইবে বাংলাদেশের কাছে\nবাংলাদেশের সাথে পাকিস্তানের সম্পর্ক উন্নয়নে চেষ্টা চলছে বেশ কিছু দিন থেকেই। শোনা যাচ্ছে, এর নেপথ্য কারিগর হচ্ছে চীন। এই প্রেক্ষাপটেই ঢাকায় পাকিস্তানী রাষ্ট্রদূতের সক্রিয় তৎপরতা আর বাংলাদেশের প্রধানমন্ত্রির কাছে পাকিস্তানী প্রধানমন্ত্রির ফোনকল।\nএ বিষয়ে চীনের হিসেব হচ্ছে, একাত্তরে বাংলাদেশে পাকিস্তানের দখলদার সামরিক বাহিনী যে গণহত্যাযজ্ঞ চালিয়েছে, সে কারণে পাকিস্তান নি:শর্ত ক্ষমা প্রার্থনা করলে বাংলাদেশ-পাকিস্তানের মধ্যেকার বিরোধের মূল কারণটির দূর হবে। এটি পাকিস্তানী দখলদারদের বর্বরতার ফলে বাংলাদেশের গণ-মনোজগতে সৃষ্ট ক্ষতের উপশম করার প্রধান শর্ত- চীন সেটি উপলব্ধি করছে। চীন চাইছে, পাকিস্তান নি:শর্ত ক্ষমা প্রার্থনা করুক, বাংলাদেশের সাথে তার বিরোধের অবসান হোক। তখন পাকিস্তানের সাথে সম্পর্ক ভালো না করার কোন কারণ বাংলাদেশ দেখাতে পারবে না। আর পাকিস্তানের কাছাকাছি হওয়ার সুযোগ সৃষ্টি হলে বাংলাদেশকে আস্তে-ধীরে ভারতের কাছছাড়া করার সুযোগও মিলবে।\nচীনের সাথে পাকিস্তানের সুসম্পর্কের বয়স কয়েক দশকের। ভারতের সাথে পাকিস্তানের ঐতিহাসিক বৈরিতার প্রায় সকল পর্যায়েই চীনের নি:শর্ত সহায়তা-সমর্থন পেয়ে এসেছে পাকিস্তান। চীনের সুপরিকল্পিত বেল্ট এন্ড রোড ইনিশিয়েটিভ (বিআরআই) স্কিমের আওতায় পাকিস্তান বিভিন্ন উন্নয়ন প্রকল্পের জন্যে বিলিয়ন ডলার ঋণ নিয়েছে চীনের কাছ থেকে। সুতরাং, এতো বড় সমর্থকের কথা পাকিস্তান শুনবে বলেই আশা করা হচ্ছে।\nএকটি সূত্রে জানা যাচ্ছে, ২০২১ সালের ২৬ মার্চ বাংলাদেশের স্বাধীনতা দিবসের সুবর্ণ জয়ন্তী উৎসবের আগেই বাংলাদেশের কাছে পাকিস্তান নি:শর্ত ক্ষমা প্রার্থনা করবে- এরকম একটি পরিকল্পনা নিয়ে এখন কাজ চলছে বেইজিং আর ইসলামাবাদে। বাংলাদেশের একটি শীর্ষ পর্যায়ে এ খবরের সত্যতা জানতে যোগাযোগ করা হয়েছে, কিন্তু এর সত্যতা স্বীকার অথবা অস্বীকার কোনটিই তারা করেননি।\nশেখ হাসিনাকে মার্কিন প্রতিরক্ষা মন্ত্রির ফোন\nমার্কিন প্রতিরক্ষা মন্ত্রি ড. এস্পার বাংলাদেশের প্রধানমন্ত্রিকে আচমকা কেন ফোন করলেন? কি এমন জরুরী বিষয় ছিলো যে, ফোনেই কথা বলার জরুরী তাগিদ দেখা দিয়েছিলো? একটি সূত্র বলছে, তিনি মূলত বাংলাদেশকে ফ্রি এন্ড ওপেন ইন্দো-প্যাসিফিক (এফওআইপি)-এ সক্রিয় ভূমিকা রাখার জোর তাগিদ দিয়েছেন। এফওআইপি-র উদ্দেশ্যগুলোর মধ্যে রয়েছে, ভারত ও প্রশান্ত মহাসাগরে আন্তর্জাতিক আইনের ভিত্তিতে নেভিগেশন ও ওভারফ্লাইট চালু রাখা,বিঘ্নহীন বাণিজ্য ও জ্বালানী সরবরাহ ব্যবস্থা বজায় রাখা ইত্যাদি। এর নেতৃত্বে রয়েছে যুক্তরাষ্ট্র।\nসাউথ চায়না সী-তে চীনের সীমানা বাড়ানোর চেষ্টা, ইস্ট চায়না সী-তে তার আগ্রাসী আচরণ এবং দ্রত ভারত মহাসাগরের দিকে তার হাত প্রসারিত হতে থাকার প্রেক্ষাপটে এফওআইপিভুক্ত যুক্তরাষ্ট্র, ভারত, জাপান, অস্ট্রেলিয়াসহ কিছু দেশ শঙ্কিত। বেল্ট এন্ড রোড ইনিশিয়েটিভের মাধ্যমে চীন সাগর-মহাসাগরে আন্তর্জাতিক আইন ও বিধি-বিধানকে চ্যালেঞ্জ করছে বলেও এরা মনে করছে। এজন্যেই চীন ঠেকাতে এফওআইপি আরও শক্তিশালী করতে চায় তারা। পাকিস্তানের সাথে সম্পর্কের উন্নয়ন ঘটিয়ে বাংলাদেশকে চীনা বলয়ে নেয়ার জন্যে বেইজিংয়ের চেষ্টা ঠেকিয়ে দিতে একটা বাধা তৈরী এখন যুক্তরাষ্ট্র ও ভারত দুই দেশের জন্যেই জরুরী। ধারণা করা হচ্ছে এস্পারের ফোনকল ছিলো সেই প্রেক্ষাপটে।\nচীনা বলয়ে তুরষ্কের প্রেসিডেন্ট\nযুক্তরাষ্ট্র এবং ইউরোপিয়ান ইউনিয়নের সাথে প্রেসিডেন্ট এরদোয়ানের সম্পর্ক এখন ভালো যাচ্ছে না। অর্থনৈতিক সহযোগিতার বিষয়ে বরং চীনের সাথে তুরষ্কের এখন অনেক ভালো সম্পর্ক বিদ্যমান। সৌদী আরবের প্রচ্ছন্ন মদদে আমিরাত ও বাহরাইন এই সেদিন ইজরায়েলের সাথে ‘বন্ধুত্বের‘ চুক্তি করলো। এরদোয়ান বেশ আগেই ইসলামি বিশ্বে নেতৃত্বের আসন নিতে আগ্রহী ছিলেন। এখন তাঁর সেই আকাংখা আরও প্রবল হওয়ার কথা। ভারতে মোদী সরকার গত বছরের আগস্টে জম্মু ও কাশ্মীর রাজ্যের বিশেষ মর্যাদা বাতিল করার পর এরদোয়ান প্রকাশ্যে তার প্রতিবাদ জানিয়েছিলেন। শোনা যায়, চীন ও ইরান এখন চায় সৌদী আরবের বদলে তুরষ্ক ইসলামি বিশ্বের নেতৃত্বে আসুক। সুতরাং, মধ্যপ্রাচ্যে পালাবদলের যে পালা চলছে, সেখানে চীনা বলয়ে তুরষ্ককে দেখতে পেলে বিস্ময়ের কিছু থাকবে না।\nসেই এরদোয়ান ঢাকা আসার পর বাংলাদেশের প্রধানমন্ত্রিকে তুরষ্কের ওই চীনা বলয়ে যুক্ত হতে প্রভাবিত করার চেষ্টা চালালে দোষ দেয়া যাবে না। এই বলয়ে পাকিস্তান থাকবে, চীনও থাকবে। অর্থাৎ, সেই ভারত বিরোধী বলয়।\nএরকম একটি পরিস্থিতিতে বাংলাদেশের কূটনীতিকদের এখন স্বস্তিতে থাকার কোন সুযোগ নেই। আর শুধু কূটনীতিক কেন, সরকারের কোন মহলেরই এখন বিশ্রামের অবকাশ নেই। এখন নিশ্চিতভাবেই বিজনেস ইজ নট এজ ইউজ্যুয়াল।


সোমবার, ২৭শে জুন, ২০২২ খ্রিস্টাব্দ\t। রাত ৯:১১\nভারতের ক্রিকেটার মোহাম্মদ শামির সঙ্গে আইপিএলে পরিচয় হয়েছিল কলকাতার মডেল কন্যা হাসিন জাহানের। প্রথমে পরিচয় থেকে প্রণয়, এরপর ২০১৪ সালে দুজন বসেছিলেন বিয়ের পিঁড়িতে। ভালোই চলছিল দাম্পত্য জীবন। মাঝে দু-একটা সাক্ষাৎকারে হাসিন যেমন স্বামীর ভূয়সী প্রশংসা করেছেন, তেমনি শামিও জীবনসঙ্গী ও সন্তানকে ‘নিজের জীবন’ বলে মর্যাদা দিয়েছেন। কিন্তু হঠাৎ এক ঝড়ে সেই সুখের সংসার এখন এলোমেলো! হাসিনের দাবি, ঝড়টা এনেছেন স্বয়ং তাঁর স্বামী—মোহাম্মদ শামি!\nশামির বিরুদ্ধে বিবাহবহির্ভূত একাধিক সম্পর্কে জড়ানোর অভিযোগ তুলেছেন তাঁরই স্ত্রী হাসিন। ভারতীয় এ পেসার নাকি হাসিনকে এ জন্য মানসিক ও শারীরিকভাবে নির্যাতনও করেছেন! সামাজিক যোগাযোগমাধ্যমে হাসিন নিজেই ফাঁস করেছেন শামির বিবাহবহির্ভূত সম্পর্কের একাধিক কেচ্ছা-কাহিনি।\nবেশ কিছু মেয়ের সঙ্গে শামির চ্যাটিংয়ের স্ক্রিনশট ‘শামি’স এনজয়মেন্ট’ ক্যাপশনে পোস্ট করেছেন হাসিন। কয়েকটি মেয়ের ছবিও পোস্ট করে হাসিন তার ক্যাপশনে লিখেছেন ‘শামি’স গার্লফ্রেন্ডস’। এখানেই শেষ নয়, হাসিন তাঁর স্বামীর বিএমডব্লিউ গাড়িতে লুকোনো ফোন আর পুরুষদের জন্মনিয়ন্ত্রণ বড়িও খুঁজে পেয়েছেন!\nভারতীয় সংবাদমাধ্যম এবিপি নিউজকে হাসিন শামির পরকীয়া-কাহিনি বর্ণনা করেছেন, ‘আমি যা যা পোস্ট করেছি, সেসব আসলে সামান্য নমুনামাত্র। শামির আচরণ এর চেয়ে আরও জঘন্য। একাধিক মেয়ের সঙ্গে তাঁর সম্পর্ক রয়েছে।’ হাসিনের দাবি, শামির বিএমডব্লিউতে তিনি যে ফোন খুঁজে পেয়েছেন, সেটা ২০১৪ সালে দিল্লি ডেয়ারডেভিলসের কাছ থেকে উপহার পাওয়া। ফোনটা ‘লক’ করা ছিল। হাসিন বেশ চেষ্টার পর সেই ‘লক’ খুলে শামির ‘চ্যাটিং’য়ের কেচ্ছা-কাহিনি বের করেন।\nশামির এই বিবাগবহির্ভূত সম্পর্কের প্রতিবাদে আইনি সাহায্য নেওয়ার সিদ্ধান্ত নিয়েছেন হাসিন। তাঁর বক্তব্য, প্রায় দুই বছরেরও বেশি সময় ধরে শামির পরিবার তাঁর ওপর নির্যাতন করছে। তাঁকে নাকি হত্যার চেষ্টাও করা হয়েছে! হাসিনের দাবি, ‘তাদের পরিবারের সবাই আমাকে নির্যাতন করত। তার মা ও ভাই আমাকে প্রতিনিয়ত অপমান করেছে। এমনকি তারা আমাকে হত্যা পর্যন্ত করতে চেয়েছে।’\nহাসিন জানান, গত জানুয়ারিতে দক্ষিণ আফ্রিকা সফর থেকে ফেরার পর তাঁকে নাকি শারীরিক অত্যাচার করেছেন শামি, ‘দক্ষিণ আফ্রিকা সফর থেকে ফেরার পর সে (শামি) আমাকে মেরেছে। সে অনেক দিন ধরেই এসব করছে, এখন আমি আর সহ্য করতে পারছি না। সে পাকিস্তানি একটা মেয়েকেও বিয়ে করছে, দক্ষিণ আফ্রিকা সফর থেকে ফেরার পর তার সঙ্গে দেখাও করেছে। পরিবার ও সন্তানের কথা ভেবে চুপ থাকলেও ফোনে ওসব নোংরা আলাপ দেখার পর আমার মাথায় আকাশ ভেঙে পড়েছে। আর সহ্য করতে পারছি না। এসব প্রমাণের ভিত্তিতে আইনি সাহায্য নিতে চাই।’\nদেওধর ট্রফিতে খেলতে শামি এখন ধর্মশালায় অবস্থান করছেন। হাসিন সেখানে তাঁর সঙ্গে যেতে চেয়েছিলেন। কিন্তু শামি তাঁকে সঙ্গে নেননি। এ ব্যাপারে ইন্ডিয়া টিভিকে হাসিনের ভাষ্য, ‘আমি ধর্মশালায় তার সঙ্গে যেতে চেয়েছিলাম। কিন্তু সে রাজি হয়নি। উল্টো সেখান থেকে ফোনে আমাকে অপমান করেছে। ভারতীয় দল যেখানে সফর করুক না কেন, কুলদীপ নামের এক লোক তাকে মেয়ে সরবরাহ করে। বিসিসিআই এ ব্যাপারে কিছুই করছে না।’\nযে ফেসবুক অ্যাকাউন্ট থেকে হাসিন এ অভিযোগ করেছেন, তা বর্তমানে বন্ধ আছে। ২৯ বছর বয়সী এ পেসার অবশ্য সব অভিযোগ অস্বীকার করে টুইটারে লিখেছেন, ‘আমাদের ব্যক্তিগত জীবন নিয়ে যেসব অভিযোগ করা হয়েছে, তা একেবারেই মিথ্যা, বানোয়াট। এটা আমাদের বিরুদ্ধে গভীর ষড়যন্ত্র।’


গোয়েন্দা কালো তালিকায় যেসব ই-কমার্স প্রতিষ্ঠান\nদারাজসহ ২৩টির ব্যাংক হিসাব তলব\nবিভিন্ন অভিযোগ থাকায় দেশের মোট ৩৩টি ই-কমার্স প্রতিষ্ঠানকে কালো তালিকাভুক্ত করেছে তিনটি গোয়েন্দা সংস্থা। এর মধ্যে ইভ্যালিসহ ১০টি প্রতিষ্ঠানের ব্যাংক হিসাব ও লেনদেনের তথ্য সংগ্রহ করেছেন গোয়েন্দারা। নতুন করে ২৩টি ই-কমার্স প্রতিষ্ঠানকে কালো তালিকাভুক্ত করা হয়েছে। এ তালিকায় চীনের ই-কমার্স জায়ান্ট আলিবাবার মালিকানাধীন দারাজের মতো প্রতিষ্ঠান রয়েছে। এসব প্রতিষ্ঠানের পাশাপাশি ও সংশ্নিষ্ট ২৯ ব্যক্তির ব্যাংক অ্যাকাউন্ট তলব করেছে বাংলাদেশ ব্যাংকের নিয়ন্ত্রণাধীন বাংলাদেশ ফাইন্যান্সিয়াল ইন্টেলিজেন্স ইউনিট বা বিএফআইইউ। গত সোমবার বাণিজ্য মন্ত্রণালয়ে অনুষ্ঠিত বৈঠকে তিন গোয়েন্দা সংস্থার পক্ষ থেকে আলাদাভাবে তালিকা দেওয়া হয় বিএফআইইউকে।\nজানা গেছে, বাণিজ্য মন্ত্রণালয়ের বৈঠকে তিনটি গোয়েন্দা সংস্থা আলাদা তালিকা দেয়। একটি সংস্থা দিয়েছে ১৯টির তালিকা। বাকি দুটি সংস্থা ১৩টি এবং ১৭টি প্রতিষ্ঠানের তালিকা দিয়েছে। এরই মধ্যে বিতর্কিত অনেক প্রতিষ্ঠানের ব্যাংক অ্যাকাউন্টের লেনদেনসহ যাবতীয় তথ্য সংগ্রহ করেছে বিএফআইইউ। কয়েকটি প্রতিষ্ঠানের ব্যাংক অ্যাকাউন্ট ফ্রিজ ও মালিকদের গ্রেপ্তার করা হয়েছে। নতুন করে এখন ২৪ ই-কমার্সের লেনদেনের তথ্য চাওয়া হলো। প্রতিষ্ঠানগুলোর অ্যাকাউন্টের লেনদেন, গ্রাহকদের পাওনা, অ্যাকাউন্টে জমার পরিমাণসহ বিভিন্ন তথ্য বিশ্নেষণ করে আগামী ১১ নভেম্বর মন্ত্রিপরিষদ বিভাগে দেওয়া হবে। গ্রাহকদের অর্থ ফেরতসহ বিভিন্ন বিষয়ে সেখানে আলোচনা হবে। অ্যাকাউন্ট\nতলবের তালিকায় রয়েছে- দারাজ ও এর স্বত্বাধিকারী আলিবাবা ডটকম এবং প্রিয়শপ ও প্রতিষ্ঠানটির প্রধান আশিকুল আলম খান। এ ছাড়া রয়েছে বাংলাদেশ ডিল ও এ কোম্পানির ফারজানা কবির ইশিতা ও ফিদা মাহমুদ আশফাক। ইনফিনিটি মার্কেটিং ও এর চেয়ারম্যান সিরাজুল ইসলামের হিসাব তলব করা হয়েছে। অন্যদের মধ্যে রয়েছে ওয়ালমার্ট ও এর ব্যবস্থাপনা পরিচালক শেখ ফরিদ আহম্মদ, আলীফ ওয়ার্ল্ড ও এর এমডি রাশেদুল ইসলাম রেয়ন, পরিচালক মিজানুর রহমান, সাজ্জাদ ও সাইফ, অ্যামস বিডি ও এর এমডি আশেকুল ইসলাম তানজীল, চেয়ারম্যান কায়সার হাবিব, পরিচালক মো. আবদুর রউফ বারেক, আহনাফ তাহমিদ নাহিয়ান ও মো. কামরুজ্জামান, এ্যানেক্স ওয়ার্ল্ড ওয়াইড ও এর চেয়ারম্যান মোহাম্মদ আলী রিমন, এমডি মোহাম্মদ জুলফিকার আলী, পরিচালক মো. মোফাজ্জেল হোসেন ও মো. ফিরোজ আলম এবং ব্রাইট হ্যাশ ও এর মালিক মো. ছালেকিন।\nতালিকায় আরও আছে স্বাধীন ও এর পরিচালক শাদমান ওয়াই, শামীরা ও ডেডরিক ভ্যান ওম্মেরেন, আকাশ নীল ও এর এমডি মসিউর রহমান ও পরিচালক ইফতেখার উজ জামান রনি, গেজেট মার্ট ডটকম ও এর মালিক হারুন অর রশিদ। শেরেস্ত ডটকম ও এর প্রধান নির্বাহী কর্মকর্তা খান ইমরান রাসেল, পরিচালক মো. শামীম রেজা, ইরফান হোসাইন, জুনায়েদ হোসাইন, রাহাত হোসাইন চৌধুরী ও শেখ আহমেদ, আস্থার প্রতীক ও এর মালিক রুশো তালুকদার, টিকটিকি, শপ আপ ই-লোন, বাড়ি দোকান ডটকম, ই-শপ ইন্ডিয়া, বিডি লাইক, সান টিউন, চলন্তিকা, সুপম প্রোডাক্ট এবং নিউ নাভানা।\nউচ্চ ছাড়ে পণ্য বিক্রির কথা বলে গ্রাহকের কাছ থেকে কয়েক হাজার কোটি টাকা সংগ্রহ করেছে কয়েকটি ই-কমার্স প্রতিষ্ঠান। অর্ডার নিয়েও দীর্ঘদিন ধরে পণ্য সরবরাহ না করায় সমালোচনার মুখে পড়েছে পুরো ই-কমার্স খাত। অনেকে গ্রাহক বা মার্চেন্টের অর্থ নিয়ে পালিয়েছে। এরই মধ্যে ১০ ই-কমার্স প্রতিষ্ঠানের অ্যাকাউন্টের তথ্য সংগ্রহ করেছে বাংলাদেশ ব্যাংক। প্রতিষ্ঠানগুলো হলো- ইভ্যালি, আলেশা মার্ট, কিউকম, ই-অরেঞ্জ, ধামাকা শপিং, সিরাজগঞ্জ শপ, আলাদিনের প্রদীপ, বুমবুম, আদিয়ান মার্ট ও নিডস ডট কম বিডি।


সিরাজগঞ্জে দু’পক্ষের সংঘর্ষে নিহত ১, আহত ১০ || The Daily Janakantha\nসিরাজগঞ্জে দু’পক্ষের সংঘর্ষে নিহত ১, আহত ১০\nপ্রকাশিত : ২২ মে ২০১৫, ০৫:৩৩ পি. এম.\nPrint স্টাফ রিপোর্টার, সিরাজগঞ্জ ॥ সিরাজগঞ্জ সদর উপজেলার বাহুকায় শুক্রবার সকাল সাড়ে ১১ টায় আধিপত্য বিস্তারকে কেন্দ্র করে দু’পক্ষের সংঘর্ষে এজবাহার আলী (৫৮) নামের একজন নিহত ও অন্তত ১০জন আহত হয়েছে। নিহত এজবাহার আলী (৬০) একই এলাকায় পূর্ব বাহুকার বাসিন্দা। সংঘর্ষে আহতদের স্থানীয় হাসপাতালে ভর্তি করা হয়েছে। গুরুতর আহত ৩ জনকে উন্নত চিকিৎসার জন্য ঢাকায় পাঠানো হয়েছে। প্রায় এক মাস আগে এই দু’পক্ষের মধ্যে যমুনা নদীর বালু উত্তোলন নিয়ে সংঘর্ষ হয়েছিল। স্থানীয় বাসিন্দারা জানান, শুক্রবার সকালে এজবাহার ও তার ৩ ছেলে বাড়ির পাশেই নিজের জমিতে ধান কাটতে যায়। এ সময় পশ্চিম বাহুকার প্রতিপক্ষ শফিকুল, সালাম,কাউসার হাকিম, বেলাল সহ ২০/২৫ জনের একটি দল তাদের উপর অর্তকিতে হামলা চালায়। এসময় তারা এলাকায় ত্রাস তৈরী করতে ককটেলও বিস্ফোরণ ঘটায় । পরে তারা এজবাহারকে দেশীয় অস্ত্র দিয়ে কুপিয়ে জখম করে এবং সে ঘটনাস্থলেই নিহত হয়। এ ঘটনায় এজবাহারের ছেলে রাশিদুল, রেজাউল ও মমিন সহ তাদের আরও কয়েক জন আহত হয়। গুরুতর আহত ৩জনকে হাসপাতালে ভর্তি করা হলে তাদের উন্নত চিকিৎসার জন্য ঢাকায় পাঠানো হয়। খবর পেয়ে পুলিশ ঘটনাস্থলে পৌছে পরিস্থিতি নিয়ন্ত্রনে আনে। সদর থানার ওসি হাবিবুল ইসলাম জানান, বর্তমানে পরিস্থিতি নিয়ন্ত্রনে রয়েছে। পুনরায় সংঘর্ষের আশংকায় এলাকায় পুলিশ মোতায়েন করা হয়েছে।


নিউইয়র্কে গোয়েন্দা ফাঁদে বাংলাদেশি যুবক : অপরাধে প্ররোচনা দেয় এফবিআই!\nSunday | 8 December | 2013\nCurrently 1.50/512345 গড় রেটিং: 1.5/5 (2 টি ভোট গৃহিত হয়েছে) Update : 2012-10-22 05:54:50 নিউইয়র্কে গোয়েন্দা ফাঁদে বাংলাদেশি যুবক : অপরাধে প্ররোচনা দেয় এফবিআই!\nকাজী মোহাম্মদ রেজওয়ানুল আহসান নাফিস হামলার উদ্যোগ নেওয়ার আগে পরিবারের সঙ্গে দেখা করতে বাংলাদেশে আসতে চেয়েছিলেন। কিন্তু মার্কিন ছদ্মবেশী গোয়েন্দা সদস্যরা তাঁকে দেশে আসার আগেই হামলা করতে উদ্বুদ্ধ করেন। রেজওয়ানুলের জন্য বিস্ফোরকও সরবরাহ করেন তাঁরাই।\nআল-কায়েদার কারও সঙ্গে রেজওয়ানুলের সম্পৃক্ততাও দেখাতে পারেনি মার্কিন গোয়েন্দা ব্যুরো এফবিআই। বরং আল-কায়েদার সদস্য হিসেবে গোয়েন্দারা যাঁকে রেজওয়ানুলের সঙ্গে পরিচয় করিয়ে দেন, তিনিও একজন ছদ্মবেশী গোয়েন্দা। আল-কায়েদার সদস্য সেজে ওই গোয়েন্দাই হামলার অনুমোদন দেন রেজওয়ানুলকে। আবার হামলার আগে এ নিয়ে একটি লেখা তৈরির ধারণাও দেন ছদ্মবেশী ওই গোয়েন্দা। আর এভাবেই গোয়েন্দাদের পাতা ফাঁদে ধরা পড়েন রেজওয়ানুল।\nরেজওয়ানুলের বিরুদ্ধে আদালতে গোয়েন্দাদের দাখিল করা প্রাথমিক অভিযোগপত্রে তাঁর কর্মকাণ্ডের বিস্তারিত বিবরণ আছে। ১৭ অক্টোবর রেজওয়ানুলকে গ্রেপ্তার করে এফবিআই। এর পরই নিউইয়র্কের ইউএস ডিস্ট্রিক্ট কোর্টে একটি অভিযোগপত্র দাখিল করেন এফবিআইয়ের বিশেষ এজেন্ট জন নিস। নিউইয়র্ক থেকে এই অভিযোগপত্র সংগ্রহ করা হয়েছে। এরই ভিত্তিতে তৈরি করা হয়েছে এই প্রতিবেদন। এফবিআইয়ের দেওয়া অভিযোগপত্রেই স্টিং অপারেশনের মাধ্যমে রেজওয়ানুলকে গোয়েন্দা ফাঁদে ফেলার বিস্তারিত বিবরণ রয়েছে।\nসন্ত্রাসী কর্মকাণ্ড চালাতেই যে গোয়েন্দারা উদ্দেশ্যমূলকভাবে তাঁর সঙ্গে যোগাযোগ এবং সরঞ্জাম ও বিস্ফোরক সরবরাহ করেছিলেন, তা-ও অভিযোগপত্রে স্পষ্টভাবে উল্লেখ আছে। যোগাযোগের প্রথম দিন থেকে ধরা পড়ার দিন পর্যন্ত তাঁর সঙ্গে গোয়েন্দাদের যেসব আলাপ-আলোচনা হয়, পর্যায়ক্রমে সে বর্ণনাও আছে অভিযোগপত্রে। গোয়েন্দারা রেজওয়ানুলের প্রতিটি কথাও রেকর্ড করে রাখেন।\nতবে ‘স্টিং অপারেশন’ নামের এভাবে ফাঁদে ফেলার কার্যক্রম নিয়ে বিশ্বজুড়ে সমালোচনা অব্যাহত রয়েছে। এভাবে ফাঁদে ফেলাকে ‘সন্ত্রাসী বানানোর কারখানা’ বলেও অভিহিত করা হচ্ছে। গ্লোবাল রিসার্চ নিউজ-এ মার্কিন অধ্যাপক মাইকেল এস রোজেফ লিখেছেন, এটি হচ্ছে এমন একটি সন্ত্রাসী কাজ, যেখানে এফবিআইয়ের দেখানো পদ্ধতি ধরে খেলতে হয়, গোলপোস্ট তারাই ঠিক করে দেয়, এমনকি গোল করার ফুটবলটিও তাদেরই সরবরাহ করা।\nদেখা গেছে, রেজওয়ানুলের ক্ষেত্রেও এমনটি হয়েছে। গোয়েন্দাদের সরবরাহ করা বিস্ফোরকসহই ধরা পড়েন রেজওয়ানুল। অভিযোগপত্রে বলা হয়েছে, গত জুলাইয়ের শুরুর দিকে কোনো এক দিন রেজওয়ানুলের সঙ্গে এফবিআইয়ের এক সূত্রের প্রথম যোগাযোগ হয়। যুক্তরাষ্ট্রে হামলা চালানোর জন্য ওই দিনই রেজওয়ানুল ওই সূত্রকে একটি জিহাদি সংগঠনে যোগ দেওয়ার আহ্বান জানান। এরপর একই মাসের ৫ তারিখ বা তার আগে-পরে কোনো এক দিন রেজওয়ানুল ওই সূত্রকে ফোন দেন। রেজওয়ানুল ওই সূত্রকে বলেন, জিহাদ পরিচালনার জন্যই তিনি যুক্তরাষ্ট্রে এসেছেন। একই সঙ্গে তিনি আল-কায়েদার নেতা ওসামা বিন লাদেনের প্রশংসা করেন। এ ছাড়া রেজওয়ানুল একটি সাময়িকীর নামও করেন, যেটি জিহাদ ও সন্ত্রাসী কর্মকাণ্ডের বিভিন্ন কৌশল নিয়ে আলোচনা করে।\nএফবিআইয়ের ওই সূত্রের মনে হয়, রেজওয়ানুল যে সাময়িকীটির উল্লেখ করেছেন, সেটির নাম ইন্সপায়ার। এটি আসলে আল-কায়েদাসংশ্লিষ্ট একটি জঙ্গিগোষ্ঠীর প্রকাশনা।\nওই আলাপেই রেজওয়ানুল বলেন, তিনি দুটি কারণে যুক্তরাষ্ট্রে এসেছেন। ইসলামের প্রচার এবং জিহাদ। এ কাজের জন্য একজন আমেরিকান নাগরিক (সহ-ষড়যন্ত্রকারী, তিনি সরকারি এজেন্ট নন তাঁকেও গ্রেপ্তার করা হয়েছে ) এবং একজন বাংলাদেশির সঙ্গে তাঁর যোগাযোগ আছে।\n৬ থেকে ৮ জুলাইয়ের মধ্যবর্তী সময়ে সামাজিক যোগাযোগের ওয়েবসাইট ফেসবুকে নিজেদের মধ্যে যোগাযোগ করেন রেজওয়ানুল, সহ-ষড়যন্ত্রকারী এবং এফবিআইয়ের ওই সূত্র। রেজওয়ানুল জানান, যুক্তরাষ্ট্রের মাটিতে সন্ত্রাসী হামলার পরিকল্পনা তিনি চালিয়ে যাবেন। ১১ জুলাইয়ের দিকে এফবিআইয়ের ওই সূত্রের সঙ্গে সহ-ষড়যন্ত্রকারীর কথা হয়। এ সময় তিনি জানান, রেজওয়ানুল এর আগে তাঁকে বলেছেন যে তিনি যুক্তরাষ্ট্রে হামলা চালিয়ে বড় কোনো সরকারি কর্মকর্তাকে হত্যা করতে চান। এর কয়েক ঘণ্টা পরই সম্ভবত ১২ জুলাই সকালের দিকে রেজওয়ানুল, সহ-ষড়যন্ত্রকারী এবং এফবিআইয়ের ওই সূত্রের মধ্যে আবার কথা হয়।\nএরপর ১৪ জুলাই এফবিআই সূত্রকে রেজওয়ানুল জানান, আল-কায়েদার কাছ থেকে প্রশিক্ষণ নেওয়ার জন্য আগামী ডিসেম্বরে তিনি বাংলাদেশে ফিরতে পারেন। তখন তাঁকে এফবিআই সূত্র জানায়, আল-কায়েদার এক সদস্যের সঙ্গে তাঁর পরিচয় আছে। এ কথা শুনে রেজওয়ানুল আল-কায়েদার ওই সদস্যের সঙ্গে কথা বলার আগ্রহ প্রকাশ করেন। এর তিন দিন পর রেজওয়ানুলের সঙ্গে আল-কায়েদার ওই সদস্যের (যিনি আসলে একজন ছদ্মবেশী গোয়েন্দা) কথা হয়। এ সময় রেজওয়ানুল যুক্তরাষ্ট্রে সন্ত্রাসী হামলা চালানোর জন্য আল-কায়েদার সহযোগিতা চান। তখন ওই ছদ্মবেশী গোয়েন্দা জানান, আল-কায়েদার অপর এক সদস্যের সঙ্গে তাঁর যোগাযোগ আছে। তিনিই রেজওয়ানুলের সঙ্গে যোগাযোগ করবেন।\n১৯ জুলাই আরেক গোয়েন্দা কর্মকর্তা আল-কায়েদা সদস্য সেজে রেজওয়ানুলের সঙ্গে কথা বলেন। ঠিক হয়, ২৪ জুলাই নিউইয়র্কের ম্যানহাটনের সেন্ট্রাল পার্কে তাঁরা দেখা করবেন। এ সময় মধ্যস্থতাকারী সেজে সেখানে আরও উপস্থিত ছিলেন আইনশৃঙ্খলা রক্ষাকারী বাহিনীর আরেক ছদ্মবেশী সদস্য। এ সময় রেজওয়ানুল যুক্তরাষ্ট্রে হামলার আগ্রহ প্রকাশ করেন এবং জানান, তাঁর আরও দুজন সহযোগী আছেন, যাঁরা হামলায় অংশ নিতে রাজি আছেন। যাঁদের একজনের নাম ইয়াকিন (সহ-ষড়যন্ত্রকারী)। রেজওয়ানুল বলেন, ‘কাজের জন্য আমরা প্রস্তুত। ছোটখাটো হামলা নয়, আমরা ব্যাপক বড় কোনো হামলা চালাতে চাই, যা পুরো যুক্তরাষ্ট্রকে নাড়া দেবে।’\n৫ আগস্ট রেজওয়ানুল আল-কায়েদা ছদ্মবেশী গোয়েন্দা সদস্যকে জানান, তিনি নিউইয়র্ক স্টক এক্সচেঞ্জে হামলা চালাতে চান। এরপর ৯ আগস্ট তাঁকে স্টক এক্সচেঞ্জ এলাকায় ঘুরতে এবং কাগজে কিছু টুকে নিতে দেখেন গোয়েন্দারা। ১১ আগস্ট নগরের কুইন্স এলাকার একটি হোটেলে ছদ্মবেশী গোয়েন্দার সঙ্গে রেজওয়ানুলের সাক্ষাৎ হয়। তিনি আত্মঘাতী হামলা পরিকল্পনার কথা জানান এবং বলেন, এ জন্য শক্তিশালী মাত্রার ব্যাপক বিস্ফোরক প্রয়োজন হবে। বিষয়টি নিয়ে আল-কায়েদা নেতৃত্বের সঙ্গে কথা বলার এবং তাঁর পরিকল্পনা অনুমোদন করিয়ে আনার জন্য ছদ্মবেশী গোয়েন্দাকে বলেন। তিনিও এ ব্যাপারে আশ্বাস দেন।\n২৩ আগস্ট কুইন্সের একটি হোটেলে আল-কায়েদা ছদ্মবেশী ওই গোয়েন্দার সঙ্গে আবার দেখা করেন রেজওয়ানুল। এ সময় তিনি জানতে চান, তিনি যা করতে চলেছেন, তা কি আল-কায়েদার তত্ত্বাবধানেই হচ্ছে? ছদ্মবেশী গোয়েন্দা এতে হ্যাঁ-সূচক সায় দেন। তখন রেজওয়ানুল জানান, নিউইয়র্ক স্টক এক্সচেঞ্জ পুরো উড়িয়ে দিতে পুরো এক ট্রাক বিস্ফোরক প্রয়োজন হবে, যা ঢাকা থাকবে ফল ও শাকসবজি দিয়ে। একপর্যায়ে তিনি ওই ছদ্মবেশী গোয়েন্দাকে বলেন, তিনি নিজেও কেন এই হামলায় অংশ নিচ্ছেন না, কেন ট্রাকটি নিজেই চালিয়ে নিয়ে যাচ্ছেন না। তখন ছদ্মবেশী গোয়েন্দা বলেন, এটা তাঁর কাজ নয়। তাঁর কাজ শুধু রেজওয়ানুলকে সহযোগিতা করা। যাওয়ার আগে তিনি জানিয়ে যান, হামলার পরিকল্পনা নিয়ে আল-কায়েদা নেতৃত্বের সঙ্গে আলোচনার জন্য তিনি শিগগির বিদেশে যাবেন।\n২৭ আগস্টের দিকে এফবিআইয়ের সেই সূত্রের সঙ্গে রেজওয়ানুলের যোগাযোগ হয়। তখন তিনি ছদ্মবেশী গোয়েন্দার সঙ্গে বৈঠক ও আলোচনার বিষয়ে তাঁকে অবহিত করেন। এরপর ১৫ সেপ্টেম্বর কুইন্সের একটি হোটেলে ছদ্মবেশী গোয়েন্দার সঙ্গে আবার সাক্ষাৎ হয় রেজওয়ানুলের। এ সময় তিনি পরিকল্পনার বিস্তারিত তুলে ধরে বলেন, কয়েকটি গাড়ি নিয়ে ওই হামলা চালানো হবে। জানান, তিনি নিজেও শহীদ হওয়ার জন্য প্রস্তুত। হামলার জন্য কোথা থেকে কীভাবে বিস্ফোরক সংগ্রহ করা হবে, এ নিয়েও দুজনের মধ্যে আলোচনা হয়।\n২০ সেপ্টেম্বর দুজনের মধ্যে আবার সাক্ষাৎ হয়। এদিন রেজওয়ানুল জানান, নিউইয়র্ক স্টক এক্সচেঞ্জের পরিবর্তে ফেডারেল রিজার্ভ ব্যাংকে হামলা চালাতে চান। বিস্ফোরক নিয়ে আবার বিভিন্ন আলোচনা হয়। সবশেষে রেজওয়ানুল পরিবারের সদস্যদের শেষবারের মতো দেখার জন্য দেশে ফেরার আগ্রহ জানান। আল-কায়েদা ছদ্মবেশী গোয়েন্দা তখন জানান, তিনি যদি সত্যিই আল-কায়েদার সহযোগিতায় হামলা চালাতে চান, তা হলে পরিকল্পনার এ পর্যায়ে দেশে বা দেশের বাইরে চলাফেরা করা তাঁর উচিত হবে না। কারণ, যেকোনো সময় তিনি মার্কিন আইনশৃঙ্খলা বাহিনীর হাতে ধরা পড়তে পারেন।\nএরপর ২৭ সেপ্টেম্বর ছদ্মবেশী গোয়েন্দার সঙ্গে রেজওয়ানুলের আবার সাক্ষাৎ হয়। ওই সাক্ষাতে গোয়েন্দারা জানান, হামলা পরিকল্পনার বিষয়টি নিয়ে তিনি আল-কায়েদার শীর্ষ নেতৃত্বের সঙ্গে কথা বলেছেন। আল-কায়েদা চায় না, রেজওয়ানুলের দেশে ফেরার কারণে হামলা চালাতে দেরি হোক। আল-কায়েদা বলেছে, আত্মঘাতী হামলার পরিবর্তে দূরনিয়ন্ত্রিত বোমা দিয়ে হামলা চালাতে। তা হলে হামলা চালিয়ে পরে তিনি দেশে ফিরতে পারবেন। হামলার কৌশল পরিবর্তিত হওয়ায় রেজওয়ানুল খুশি হন। কেননা, এতে পরবর্তী সময়ে তিনি যুক্তরাষ্ট্রে আরও হামলা চালাতে পারবেন।\nছদ্মবেশী গোয়েন্দার সঙ্গে রেজওয়ানুলের পরবর্তী সাক্ষাৎ হয় ৪ অক্টোবর। ওই দিন তাঁরা দুজন মিলে শহরের পূর্বাঞ্চলে একটি গুদাম পরিদর্শন করেন। ঠিক হয়, সেখানেই বিস্ফোরকদ্রব্য মজুদ করা হবে। বিস্ফোরক তৈরির জন্য সেদিন তাঁরা বাজার থেকে বিভিন্ন সরঞ্জামও কেনেন। ১২ অক্টোবর তাঁদের দুজনের আবার সাক্ষাৎ হয়। এদিন গুদামে বিস্ফোরকদ্রব্য (যা আসলে ছিল নিষ্ক্রিয় বিস্ফোরক) পৌঁছে দেওয়া হয়। ছদ্মবেশী গোয়েন্দা রেজওয়ানুলকে বলেন, হামলার আগে নিজের বক্তব্য ও উদ্দেশ্য তুলে ধরে একটি নিবন্ধ লিখে ফেলা তাঁর উচিত। রেজওয়ানুলও এ ধারণা লুফে নেন। তিনি মনে করেন, এ রকম একটি নিবন্ধ লিখলে তা ইন্সপায়ার সাময়িকীতে ছাপা হবে। তিনি বেশ উৎসাহ নিয়ে যুক্তরাষ্ট্রের ওপর হামলার পরিকল্পনা কীভাবে তাঁর মাথায় এল সে বর্ণনা দেন। বলেন, যুক্তরাষ্ট্রকে ধ্বংস করতে হলে তার অর্থনীতি ধ্বংস করাই সবচেয়ে ভালো পথ। এ জন্যই তিনি সে দেশের কেন্দ্রীয় ব্যাংক ফেডারেল রিজার্ভে হামলা করতে চলেছেন।\nওই দিনের বৈঠকের কিছুক্ষণ পর ছদ্মবেশী গোয়েন্দাকে ফোন করে রেজওয়ানুল জানান, তিনি আরেকটি মুঠোফোন কিনেছেন। বিস্ফোরণ ঘটানোর জন্য দূরনিয়ন্ত্রক হিসেবে তিনি এটি ব্যবহার করবেন। ১৫ অক্টোবর রেজওয়ানুলকে ফোন করে ছদ্মবেশী গোয়েন্দা জানান, সবকিছু প্রস্তুত। ১৭ অক্টোবর হামলা চালানো যায়। রেজওয়ানুলও এতে সায় দেন এবং জানিয়ে দেন, তিনিও প্রস্তুত।\n১৭ অক্টোবর খুব সকালে একটি ভ্যানগাড়িতে চড়ে বিস্ফোরকের গুদামে পৌঁছান রেজওয়ানুল ও ওই গোয়েন্দা। গুদামে পৌঁছার পর রেজওয়ানুল নিজেই এক হাজার পাউন্ড বিস্ফোরক নির্দিষ্ট খোলসের মধ্যে ঢোকান এবং এর সঙ্গে ডেটোনেটর যুক্ত করেন। পরে সেগুলো ভ্যানগাড়িতে তুলে ফেলেন। এরপর গাড়িটি নিয়ে দুজন চূড়ান্ত লক্ষ্য ফেডারেল রিজার্ভ ব্যাংকের উদ্দেশে রওনা হন। পথে রেজওয়ানুল বলেন, আল-কায়েদার প্রয়াত তাত্ত্বিক আনোয়ার আল-আওলাকির ভিডিও টেপ দেখেই তিনি জিহাদে উদ্বুদ্ধ হয়েছেন। বিস্ফোরণ ঘটানোর আগে তিনি নিজেও একটি ভিডিও ধারণ করতে চান। অবশেষে তাঁরা পৌঁছে যান গন্তব্যস্থলে। ফেডারেল রিজার্ভ ভবনের সামনে গাড়িটি রাখেন। এরপর দুজনে ঢুকে পড়েন পাশের একটি হোটেলে। সেখানে রেজওয়ানুলের ভিডিও বক্তব্য ধারণ করেন ছদ্মবেশী গোয়েন্দা। ভিডিওতে মার্কিন জনগণকে উদ্দেশ করে রেজওয়ানুল বলেন, ‘চূড়ান্ত বিজয় অথবা শহীদ না হওয়া পর্যন্ত আমরা থামব না।’\nভিডিও ধারণ শেষ হওয়ার পরই রেজওয়ানুল মুঠোফোনের মাধ্যমে বিস্ফোরণ ঘটানোর চেষ্টা করেন। বিস্ফোরকের সঙ্গে যুক্ত ডেটোনেটর সক্রিয় করতে তিনি যে মুঠোফোন জুড়ে দিয়েছিলেন সেই নম্বরে একের পর এক ফোন দিতে থাকেন, কিন্তু বিস্ফোরণ ঘটেনি। তাঁর এ কর্মকাণ্ড ধারণ করা হয় গোপন ক্যামেরায়। এর পরই গ্রেপ্তার করা হয় রেজওয়ানুলকে।\nঅথবা যুক্তরাষ্ট্র সংবাদ এর আরও সংবাদ নিউ ইয়র্কে বাংলাদেশি ট্রাফিক পুলিশ!\nনিউ ইয়‍র্কে এ অনুষ্ঠিত হলো জমজমাট পথমেলা\nনিউ ইয়র্কে দুর্ঘটনায় বাংলাদেশী চালকের ক্ষমা প্রার্থনা


Kitten inabox 'textbooks' bizarre advice sparks furore\nজীবনধারণে বাতাস জরুরি, পরীক্ষায় বিড়ালছানাকে বাক্সে ভরার নির্দেশ পাঠ্যবইয়ে\nPublished by: Sangbad Pratidin Digital | Posted: February 8, 2017 7:42 am| Updated: February 8, 2017 7:42 am\nসংবাদ প্রতিদিন ডিজিটাল ডেস্ক: বাঁচতে গেলে বাতাসের প্রয়োজন৷ কীভাবে তা প্রমাণ করা যায়? ছোট্ট একটা পরীক্ষাই যথেষ্ট৷ বিড়ালছানাকে বাক্সের মধ্যে ভরে ফেলা যাক৷ যে বাক্সে কোনও বাতাস ঢোকার কোনও রাস্তা নেই৷ এবার বাক্সের মুখ বন্ধ করে খানিকক্ষণ রেখে দিতে হবে৷ তারপর খুলে দেখলে দেখা যাবে, বাতাসের অভাবে বিড়ালছানাটি মারা গিয়েছে৷ অপর একটি বাক্স যেখানে বাতাস চলাচল করতে পারে, সেখানে বিড়ালছানাকে রাখলে তার কোনও ক্ষতি হবে না৷ এতেই প্রমাণিত হবে বাঁচতে বাতাস জরুরি৷ চতুর্থ শ্রেণির পাঠ্যবইয়ে লেখা এই পরীক্ষা নিয়েই উঠল বিতর্কের ঝড়৷\nজানা যাচ্ছে, রাজধানী-সহ উত্তর ভারতের বেশ কিছু স্কুলে চালু আছে এই পাঠ্যপুস্তক৷ কিছুদিন আগে পুরো বিষয়টি নজরে আসে অভিভাবকদের৷ চতুর্থ শ্রেণির ছাত্রকে এই প্রয়োজনীয়তা বোঝাতে আর কি কোনও পরীক্ষা ছিল না? প্রশ্ন তোলেন অভিভাবকরা৷ স্কুল কর্তৃপক্ষের কাছে দায়ের হয় অভিযোগও৷ সরলমতি পড়ুয়াদের মনে এই পরীক্ষা বিরূপ প্রভাব ফেলতে পারে বলেই মনে করা হচ্ছে৷\n২২০০ মহিলার জরায়ু কেটে বাদ দিয়ে বিক্ষোভের মুখে চিকিৎসকরা\nঅভিযোগ পাওয়ার পরই এই পরিবেশবিদ্যা শিক্ষার এই পাঠ্যবই স্কুলে বিতরণ বন্ধ করে দিয়েছে প্রকাশনা সংস্থাটি৷ তবে কীভাবে বাচ্চাদের শিক্ষা দিতে এরকম একটা পরীক্ষার কথা লেখা হল, সে প্রশ্ন থেকেই গিয়েছে৷ অভিযোগ পেয়ে সরব হয়েছে ফেডারেশন অফ ইন্ডিয়ান অ্যানিমাল প্রোটেকশন অরগানাইজেশনও৷ বিভিন্নমহল থেকে অভিযোগ পেয়ে সংশ্লিষ্ট প্রকাশনার সঙ্গে কথা বলেছেন সংস্থার সদস্যরা৷ ইতিমধ্যেই বইয়ের ওই অংশটি তুলে নেওয়া হবে বলেও প্রতিশ্রুতি দিয়েছে প্রকাশনা সংস্থাটি৷


কুমিল্লায় পচা লাশের দূর্গন্ধযুক্ত “গায়েবি ফুল” নিয়ে চলছে তোলপাড়! – আওয়ার নিউজ\nকুমিল্লায় পচা লাশের দূর্গন্ধযুক্ত “গায়েবি ফুল” নিয়ে চলছে তোলপাড়!\nদাউদকান্দির হাসানপুরে শনিবার সকালে ‘এক গায়েবি ফুল’ দেখতে হাজার হাজার মানুষের ঢল নামে। জানা যায়, ২৩ এপ্রিল শনিবার সকালে দাউদকান্দি উপজেলার হাসানপুর সরকার বাড়িতে এক গায়েবি ফুল ফোটার সংবাদ পেয়ে হাজার হাজার লোকের ভিড় জমে। দাউদকান্দি ছাড়াও আশেপাশের উপজেলা থেকে এই গায়েবি ফুলকে দেখতে ছুটে আসে বহু মানুষ।\nএলাকার নবীন সমাজকর্মী মোঃ বশির আহমেদ জানান,‘ ‘শনিবার ভোর রাতে সরকার বাড়ির লোকজন চরম দূর্গন্ধ’র কারণে অস্থির হয়ে ওঠেন। তারা ঘরের বাহিরে এসে দেখেন, তাদের উঠানের এক পাশে একটি অচেনা ফুল ফোটে আছে। যা থেকে পচা লাশের গন্ধ বের হচ্ছে। এই খবর ছড়িয়ে পড়লে বিভিন্ন জায়গা থেকে মানুষ তা দেখার জন্য ভিড় জমায়।\nএলাকার এক প্রবীণ ভদ্রলোক জানান, ‘দুপুরের পর এই ফুলটির গন্ধ ও রঙ পাল্টে যায় এবং ছোট হতে থাকে। দাউদকান্দি উপজেলার কৃষি অফিসারও এই ফুলটির নাম এবং প্রকৃতি সম্পর্কে কোনরকম সঠিক তথ্য আমাদেরকে দিতে পারেননি। তবে অনেকেই এই ফুলটিকে গায়েবি ফুল বলেই অভিমত ব্যক্ত করেন!’\nকুমিল্লা Comments Off on কুমিল্লায় পচা লাশের দূর্গন্ধযুক্ত “গায়েবি ফুল” নিয়ে চলছে তোলপাড়! সংবাদটি প্রিন্ট করুন\n« দুষ্টু ছেলের উদ্দেশ্যে এক মায়ের খোলা চিঠি, ফেসবুকে তোলপাড় (পূর্বের সংবাদ)\n(পরের সংবাদ) ন্যায়বিচার বিলুপ্ত : একের পর এক হত্যাকাণ্ড »


পটুয়াখালী মেডিক্যাল কলেজ নিয়ে আ. লীগের দুই পক্ষের টানাটানি | DehoBarta\nHome খবর পটুয়াখালী মেডিক্যাল কলেজ নিয়ে আ. লীগের দুই পক্ষের টানাটানি\nPosted By: adminon: 25 April, 2017 In: খবর, জাতীয়No Comments\nদেহ বার্তাঃ পটুয়াখালী মেডিক্যাল কলেজ হাসপাতাল (পমেক) নিয়ে আওয়ামী লীগের দুই পক্ষ টানাটানি শুরু করেছে। উভয় পক্ষ তাদের পছন্দের স্থানে কলেজ নির্মাণ করতে চায়। এ নিয়ে উত্তেজনা বিরাজ করছে। সাধারণ নাগরিকরা দ্রুত স্থাপনের দাবিতে আজ মঙ্গলবার মানববন্ধন কর্মসূচি ডেকেছে।\nস্থানীয় সূত্রে জানা গেছে, সরকার ২০১৫ সালের ১০ জানুয়ারি পটুয়াখালী ২৫০ শয্যার হাসপাতালকে মেডিক্যাল কলেজ হাসপাতালে উন্নীত করার ঘোষণা দেয়। কলেজের অবকাঠামো নির্মাণে হাসপাতালসংলগ্ন জেলা জজ কোর্টের উত্তর পাশের বড় পুকুর ভরাট করা হয়। একাডেমিক ভবন, ছাত্রাবাস, শয্যা বর্ধিতকরণসহ সব ভবন নির্মাণের জন্য মন্ত্রণালয়ের একটি দল পরিদর্শন করে। তাদের প্রতিবেদন দাখিলের পরিপ্রেক্ষিতে মাটি পরীক্ষা করা হয়। বিভিন্ন ভবন নির্মাণে ইতিমধ্যে চলতি বছরের ফেব্রুয়ারিতে একনেক সভায় ৫৮৪ কোটি টাকা অনুমোদন দেওয়া হয়। গণপূর্ত বিভাগের মাধ্যমে উক্ত স্থানে দুটি ভবন নির্মাণের জন্য দরপত্র ডাকা হয়। পাশাপাশি মেডিক্যাল কলেজের অন্যসব অবকাঠামো নির্মাণে ওই বিভাগের মাধ্যমে কার্যক্রম অব্যাহত রয়েছে।\nএদিকে কলেজের স্থান পরিবর্তন করে শহর থেকে পাঁচ কিলোমিটার দূরে বহালগাছিয়ায় একটি প্রস্তাব পাঠানো হয় স্বাস্থ্য মন্ত্রণালয়ে। সদর উপজেলা পরিষদের সাবেক চেয়ারম্যান ও আওয়ামী লীগ নেতা সুলতান আহম্মেদ মৃধা ওই প্রস্তাবনা দেন। এ প্রস্তাবনার পরিপ্রেক্ষিতে স্থান পরিদর্শন করে প্রতিবেদন দাখিলের জন্য হারুন অর রশিদ খান অতিরিক্ত সচিব (উন্নয়ন) স্বাস্থ্য ও পরিবার পরিকল্পনা মন্ত্রণালয়কে প্রধান করে পাঁচ সদস্যের একটি দল গঠন করা হয়। গত ১২ এপ্রিল উপসচিব হাসান মাহমুদ স্বাক্ষরিত এসংক্রান্ত একটি চিঠি পাঠানো হয়। চিঠির সূত্র ধরে শহরবাসীর মধ্যে ব্যাপক প্রতিক্রিয়া ছড়িয়ে পড়ে। এর আলোকে আজ মঙ্গলবার বর্তমান হাসপাতাল স্থানের পক্ষে মানববন্ধন কর্মসূচির আয়োজন করা হয়েছে। এদিকে এ আন্দোলনের সঙ্গে যুক্ত হয়েছে সদর উপজেলা পরিষদের চেয়ারম্যান তারিকুজ্জামান মনিসহ আওয়ামী লীগের বড় একটি অংশ।\nএ বিষয়ে সাবেক চেয়ারম্যান সুলতান আহম্মেদ মৃধা বলেন, ‘২৫০ শয্যার হাসপাতালের স্থানে একটি মেডিক্যাল কলেজের সব ধরনের অবকাঠামো নির্মাণের সুযোগ নেই। তাই সদর উপজেলাসংলগ্ন ২৫ একর জমিতে তা স্থাপনের প্রস্তাব করেছি। ওখানে স্থান নির্ধারণ হলে পটুয়াখালীবাসী ৫০০ শয্যার একটি মেডিক্যাল কলেজ, পাশাপাশি ২৫০ শয্যার একটি হাসপাতালও পাবে। ’চেয়ারম্যান তারিকুজ্জামান মনি বলেন, ‘সুলতান মৃধা তাঁর বাড়ির কাছে কলেজটি করার একটি প্রস্তাবনা দিয়েছেন। কলেজ জনস্বার্থে, কারো বাড়ির কাছে হলে সাধারণ মানুষ সেবা থেকে বঞ্চিত হবে। ’ পটুয়াখালী গণপূর্ত বিভাগের নির্বাহী প্রকৌশলী জেরান্ড অলিভার গুডা বলেন, ‘মাস্টার প্ল্যান অনুযায়ী দুটি ভবন নির্মাণের জন্য দরপত্র ডাকা হয়েছে। ২৪ একর জমির ওপর সব স্থাপনা হবে।


ঢাকা উত্তর সিটি নির্বাচন আওয়ামী লীগ ষড়যন্ত্রমূলকভাবে স্থগিত করেছে। আওয়ামী লীগ নির্বাচন দিয়ে দেখুক। নির্বাচন নিরপেক্ষ হলে আওয়ামী লীগ ৮ শতাংশ ভোটও পাবে না।\nবললেন বিএনপি মহাসচিব মির্জা ফখরুল ইসলাম আলমগীর বলেছেন।\nরোববার বিকেলে রাজধানীর নয়াপল্টনে বিএনপি’র কেন্দ্রীয় কার্যালয়ে প্রয়াত জিয়াউর রহমানের ৮২তম জন্মবার্ষিকী ও জিয়া স্মৃতি সংসদের প্রতিষ্ঠা বার্ষিকী উপলক্ষ্যে বই প্রদর্শনী, পাঠক পরিচয়পত্র বিতরণ এবং বই সংগ্রহ কর্মসূচি অনুষ্ঠানে তিনি এসব কথা বলেন।\nমির্জা ফখরুল বলেন, ঢাকা উত্তর সিটি কর্পোরেশন নির্বাচন হলে বিএনপি জয়ী হবে, এটা ভেবেই নির্বাচন স্থগিত করা হয়েছে।\nফখরুল বলেন, আমরা দীর্ঘদিন বলে আসছি নির্দলীয় নিরপেক্ষ সরকারের অধীনে নির্বাচনের কথা। তারা সুষ্ঠু নির্বাচন চাইলে তো সেই দাবি মেনে নির্বাচন নিতো। আমরা পরিষ্কারভাবে বলেছি, তারা প্রতিদ্বন্দ্বী চায় না।\nফখরুল ইসলাম বলেন, আওয়ামী লীগ সহজে নির্বাচন দেবে না। তারা ভালো করেই জানে সুষ্ঠু নির্বাচন হলে তাদের ভরাডুবি হবে। আর ভরাডুবি হলে তাদের কি অবস্থা হবে তা জনগণ জানে।\nসহায়ক সরকারের রুপরেখা প্রসঙ্গে তিনি বলেন, যখন রাজনৈতিক সুবিধা হবে তখন আমরা সহায়ক সরকারের রুপরেখা দেবো।\nসরকারের ৪ বছরের উন্নয়নের রোল মডেল প্রসঙ্গে তিনি বলেন, আপনারা উন্নয়ন উদযাপন করেছেন। কিসের উন্নয়ন? এরশাদ সরকারও উন্নয়ন উদযাপন করেছিল তাকেও বিদায় নিতে হয়েছে। আজ যাকে স্মরণ করা হয় (শেখ মুজিব), তিনিও যখন স্বৈরাচারে পরিণত হয়েছেন, জনগণের মাঝে চাপিয়ে দিয়েছেন তখন জনগণও তাকে প্রত্যাখ্যান করেছে।\nবিএনপি একটি অবোধ দল- অর্থমন্ত্রীর দেয়া এমন বক্তব্যের জবাবে ফখরুল বলেন, বিএনপি অবোধ দল আর আপনি বোধ সম্পন্ন মানুষ। শেয়ারবাজারে হাজার কোটি টাকা লুট হলো আপনি বললেন ৪ শ কোটি টাকা কোন টাকাই না। বেসিক ব্যাংকে হাজার হাজার কোটি টাকা লুট হয়, আপনি বলেন, এটা কিছুই না। এটা আপনার খুব বোধের কাজ হয়েছে!'\n২১ জানুয়ারী, ২০১৮ ২২:১২ পি.এম


সৃষ্টির সেরা জীব, মানব বন্দনা – শাহরিয়ারের স্বপ্নবিলাস\nPosted on মার্চ 3, 2006 মার্চ 3, 2010 by শাহরিয়ার\nসৃষ্টির সেরা জীব, মানব বন্দনা\nমানুষ সম্পর্কে যত ভাবি, ততই বিস্মিত হই, বিভ্রান্ত হই। মেঘনা-ডাকাতিয়ার ঘূর্ণিজলে খাবি খাই, তবু জীবনের কোন মানে আমি খুঁজে পাই না। মন কেন যেমন মেনে নিতে চায় না যে, জীবনের মানে শুধুই বেঁচে থাকা।\nআমি কিছুতেই মেনে নিতে পারি না, মানুষ আর দশটা জীবের মতো পশু ছাড়া আর কিছুই নয়। সেই শৈশব থেকে শুনে আসা “মানুষ সৃষ্টির সেরা জীব” বাণী আমার বিশ্বাস করতে ভালো লাগে। যারা বিবর্তনবাদে বিশ্বাসী তারা মানুষকে বানর বা সমগোত্রীয় কোন প্রজাতির বিবর্তিত আধুনিক প্রজাতি ভাবতে ভালোবাসেন, অন্য প্রাণীদের মতোই আচরণ করতে চায়। পশুদের জীবন তো খাওয়া আর প্রজনণের এ্যাকুরিয়ামে বন্দী, সেখানে সোনালী চিলের মতো আকাশের নীলে ডানা মেলার অবকাশ কোথায়!\nসৃষ্টির জগতে মানুষই একমাত্র বুদ্ধিমান প্রাণী নয়। প্রতিটি প্রাণীর রয়েছে অবাক করা বুদ্ধি ও দতা। বাবুই পাখির বাসা বাঁধার সুনিপুন কৌশল আমাদের তাক লাগিয়ে দেয়। ুদ্রাতিুদ্র আনুবিণিক প্রাণী থেকে শুরু করে প্রকান্ড নীল তিমি পর্যন্ত সকল প্রাণীর রয়েছে চমকপ্রদ শিকার কৌশল, আত্মরার বিচিত্র পদ্ধতি। কিন্তু এর কোন কিছুই মানুষের বুদ্ধির সাথে তুলনীয় নয়।\nপ্রতিটি প্রাণীর বুদ্ধি প্রায় সুনির্দিষ্ট ছকে বাধা। শত শত বছর ধরে বাবুই পাখি বাসা বাধছে, অন্য কোন পাখি তো সে বাসার অনুকরণে বাসা বাধতে পারে না। কাকের বাসা আদ্দিকাল থেকে ছন্দহীন, টুনটুনির বাসা বলতে দু’তিনটি পাতায় সেলাই করে বসবাস। এ যেন সুইং মেশিনের এমব্রয়ডারী, নির্দিষ্ট ডিজাইনের বাইরে যাওয়া ঘোরতর অন্যায়। কিছু কিছু প্রানীয় অনুকরণপ্রিয়। বানর হয়তো মানুষের দেখাদেখি কিছু একটা করার চেষ্টা চালায়, কিন্তু তা মৌলিক কোন অর্থবহন করে না।\nভালোবাসা ছাড়া এ সৃষ্টি জগতের কোন গুরুত্ব নেই। প্রেমই জীবন, প্রেমই সৃষ্টির মূল রহস্য। প্রেমটাও কি মানুষ ছাড়া অন্যকোন প্রাণীর মাঝে প্রজাপতির রঙ্গিন পাখায় ভর করে উড়ে বেড়ায়? অধিকাংশ প্রাণীই নির্দিষ্ট সময় ছাড়া ভালোবাসতে পারে না। ওদের ভালোবাসায় নেই কোন উত্তাপ আছে শুধু বীর্য স্খলনের সুতীব্র তাড়ণা। প্রাণীকূল প্রেম বোঝে না, জানে শুধু প্রজনন।\nমানুষ জানে কিভাবে ভালোবাসতে হয়। সে কোন পশুর মতো ছকে বাধা নিয়ম মেনে ভালোবাসেনা, সে ভালোবাসায় বৈচিত্র খোঁজে। প্রেমিক-প্রেমিকা একে অন্যকে কাছে পেতে খুঁজে ফেরে নিত্যনতুন ছন্দ, রপ্ত করে অজানা সব কৌশল। মানুষ ভালোবাসাকে শুধু জৈবিক চাহিদা মনে করে না, প্রকৃতির ডাকে মতো নিয়মমাফিক সাড়া দেয়ার ধার ধারেনা, সে চায় প্রতিণ, প্রতি মূহুর্তে ভালোবাসা পেতে, ভালোবাসার উত্তাল সাগরে অবগাহন করতে। ভালোবাসার জন্য মরনেও তাই তার কোন ভয় নেই।\nমানুষ প্রতিনিয়ত চায় তার পরবর্তী প্রজন্ম তাদের চেয়ে আরো বুদ্ধিমান হোক, আরো কুশলী হোক। হাসের ছানা বড় হয়ে খালে বিলে নাক ডুবিয়ে শামুক খুঁজে বেড়াবে এ যেমন সত্যি, মানুষের বেলায় ধ্রুব সত্যি হলো সে তার মেধা, যোগ্যতা, জ্ঞানের উৎকর্ষ সাধন করে মানব জাতিকে কাঙ্খিত ল েপেঁৗছে নিয়ে যাবে। সন্তান ধারন করেই আমরা ডাক্তার-ইঞ্জিনিয়ার বানানোর স্বপ্ন দেখি, নিজের চেয়ে যোগ্য করে গড়ে তোলার সর্বাত্মক চেষ্টা চালাই। প্রতিটি মানুষের এমন অব্যাহত প্রচেষ্টায় মানব সভ্যতা প্রতিদিন, প্রতিণ অতীতের চেয়ে আরো বেশি সমৃদ্ধ হয়, উন্নত হয়। কাকের বাসা পূর্বের মতোই থাকে ছন্দহীন।\nআমি যেখানেই যাই মানুষের জয়গান শুনতে পাই, যেদিকে তাকাই মানবজাতির শ্রেষ্ঠত্বের স্বার দেখতে পাই। সেই মানুষের জীবন পশুর মতো খাওয়া আর প্রজননের গোলকধাঁধায় মাথাকুঁটে মরবে তা মেনে নেয়া যায় না। নিজের জীবনকে আলোকিত করার মাধ্যমে মানবজাতিকে প্রতিনিয়ত আরো সমৃদ্ধ করার মাঝেই তো জীবনের স্বার্থকতা।\nCategoriesদিনলিপি Tagsআশরাফুল মাখলুকাত, ভালোবাসা, মানব বন্দনা, মানুষ, সৃষ্টির সেরা জীব\nPrevious PostPrevious অচেনা কোকিল\nNext PostNext কি লিখি আজ ভেবে না পাই …..


অবিশ্বাস্য কম দামে করোনা পরীক্ষার ‘পোর্টেবল’ যন্ত্র তৈরি করলেন অক্সফোর্ডের বিজ্ঞানীরা! অবিশ্বাস্য কম দামে করোনা পরীক্ষার ‘পোর্টেবল’ যন্ত্র তৈরি করলেন অক্সফোর্ডের বিজ্ঞানীরা! – Ongkur24.com\nমঙ্গলবার, ২৭ অক্টোবর ২০২০, ০৯:৩১ পূর্বাহ্ন\nঅবিশ্বাস্য কম দামে করোনা পরীক্ষার ‘পোর্টেবল’ যন্ত্র তৈরি করলেন অক্সফোর্ডের বিজ্ঞানীরা!\nপ্রকাশের সময়ঃ রবিবার, ১২ জুলাই, ২০২০\n১১৩\tজন দেখেছেন\nসারা বিশ্বে করোনায় মৃতের সংখ্যা প্রায় সাড়ে ৫ লক্ষ ছাড়িয়েছে। ভারতেও প্রতিদিন হাজার হাজার মানুষ নতুন করে আক্রান্ত হয়েছেন করোনায়। প্রতিদিনই লাফিয়ে লাফিয়ে বাড়ছে করোনায় আক্রান্ত আর মৃতের সংখ্যা। ভারতেও করোনা আক্রান্তের সংখ্যা ৮ লক্ষ ছাড়িয়েছে। বিগত ২৪ ঘণ্টায় নতুন করে এই ভাইরাসে আক্রান্ত হয়েছেন ২৭ হাজার ১১৪ জন। এই পরিস্থিতিতে কিছুটা আশার আলো দেখালেন অক্সফোর্ডের বিজ্ঞানীরা। করোনা পরীক্ষার জন্য সস্তায় হাতের মুঠোর চেয়েও ছোট ‘পোর্টেবল’ যন্ত্র তৈরি করেছেন তাঁরা।\n২ ইঞ্চির চেয়ে সামান্য লম্বা এই যন্ত্রটি তৈরি করেছেন চিনে কর্মরত অক্সফোর্ড বিশ্ববিদ্যালয়ের একদল গবেষক। বিজ্ঞানীদের দাবি, তাঁদের তৈরি LAMP প্রযুক্তি নির্ভর এই যন্ত্রটির সাহায্যে মাত্র ৩০ থেকে ৪৫ মিনিটের মধ্যেই করোনা পরীক্ষার ফলাফল জানিয়ে দিতে পারবে। বিজ্ঞানীরা জানিয়েছেন, এই LAMP প্রযুক্তিকে কাজে লাগিয়েই বর্তমানে বিভিন্ন পরীক্ষাগারে দ্রুত নানা ধরনের পরীক্ষার ফলাফল জানানো হয়। এখানেও RT-LAMP প্রযুক্তির সাহায্যে ভাইরাল আরএনএ (RNA) পরীক্ষা পদ্ধতির সরলীকরণ করা হয়েছে।\nসম্প্রতি মার্কিন সংস্থা বিডি (BD)-র তৈরি এমনই একটি ‘পোর্টেবল’ যন্ত্রকে করোনা পরীক্ষার ক্ষেত্রে অনুমোদন দিয়েছে মার্কিন স্বাস্থ্য সংস্থা FDA। বিডি ভেরিটর প্লাস (BD Veritor Plus) নামের এই যন্ত্রটি আকারে একটি স্মার্টফোনের মতোই। ওই যন্ত্রটির সাহায্যে নাক থেকে শ্লেষ্মা সংগ্রহ করে অ্যান্টিজেন পরীক্ষার মাধ্যমে অল্প সময়ের মধ্যেই করোনা পরীক্ষার ফলাফল নির্ভুল ভাবে জানিয়ে দেওয়া সম্ভব বলে দাবি করেছে ওই সংস্থা।\nতবে অক্সফোর্ডের বিজ্ঞানীদের তৈরি এই যন্ত্রটি আকারে বিডি ভেরিটর প্লাসের চেয়ে অনেকটাই ছোট। জানা গিয়েছে, অক্সফোর্ডের বিজ্ঞানীদের তৈরি এই যন্ত্রটির দাম ২৫ ডলারের চেয়েও কম হতে পারে। অর্থাৎ, ভারতীয় মূদ্রায় ১,৮০০ টাকার কমেই মিলতে পারে অক্সফোর্ডের বিজ্ঞানীদের তৈরি করোনা পরীক্ষার ‘পোর্টেবল’ যন্ত্র।\nবিশ্বের অন্যান্য দেশের মতো চীনে ইমেইল ব্যবহার করা হয় না কেন?\nফেসবুকের বাংলাদেশ বিষয়ক কর্মকর্তা যে বিষয়গুলো দেখভাল করবেন\nটিকটকের বিশ্বব্য়াপী ব্যবসা কিনে নিতে চলেছে Microsoft?\nবজ্রপাতে মৃত্যু রুখতে তৈরি অ্যাপ Damini! ৩০ মিনিট আগেই সতর্ক করবে আসন্ন বিপদ সম্পর্কে\n‘ভ্যাকসিনোলজিস্ট’ হবেন, ভাবেননি সারা\nআপনার অ্যাকাউন্ট কীভাবে নিরাপদে রাখবেন?


Mamata Banerjee: এত বড় নেতা কারা দেখি? হাওড়ায় রুদ্রমূর্তি মমতা! যে প্রসঙ্গে এত রুষ্ট মুখ্যমন্ত্রী...\nহোমনিউজ ডেস্কMamata Banerjee: এত বড় নেতা কারা দেখি? হাওড়ায় রুদ্রমূর্তি মমতা! যে প্রসঙ্গে এত রুষ্ট মুখ্যমন্ত্রী...\n#কলকাতা: ''আমার নিশানা শিল্প'', হাওড়ায় প্রশাসনিক বৈঠক করতে এসে নেতা-মন্ত্রী, প্রশাসনিক অফিসারদের সামনে এমন মন্তব্যই করলেন মুখ্যমন্ত্রী মমতা বন্দ্যোপাধ্যায় (Mamata Banerjee)। আর যে প্রসঙ্গে এমন মন্তব্য করতে হল মুখ্যমন্ত্রীকে, তা রীতিমতো আলোড়ন ফেলেছে রাজ্য রাজনীতিতে।\nবৃহস্পতিবার হাওড়া জেলার প্রশাসনিক বৈঠকে মুখ্যমন্ত্রীর সামনেই অভিযোগ আসে, শিল্পের জন্য জমি পেতে দেরি হচ্ছে। আর সেই প্রসঙ্গেই ভূমি সংস্কার দফতরের সচিবের উদ্দেশ্য মমতা বন্দ্যোপাধ্যায় বলেন, ''অনেকেই আছে, যারা ইচ্ছা করে দেরি করাচ্ছে।''\nতবে, এখানেই থেমে থাকেননি মুখ্যমন্ত্রী। এই দীর্ঘসূত্রিতার বিষয়ে বলতে গিয়ে মমতা বন্দ্যোপাধ্যায় বলেন, ''আগে তো ইউনাইটেড ক্লিয়ারেন্স সিস্টেম ছিল। কিন্তু সেটা এখন বন্ধ হয়ে আছে কেন? কার নির্দেশে এটা বন্ধ করা হয়েছে? কারা এত বড় বড় নেতা দেখি তো? দু'বছর হয়ে গেছে, তবু কাজে দেরি করছে। তা হলে শিল্প হবে কী করে?''\nএদিনের বৈঠক থেকে হাওড়ায় ইন্ডাস্ট্রিয়াল পার্ক নিয়ে কড়া বার্তা দিয়েছেন মুখ্যমন্ত্রী। যে জমি নিয়ে মূল সমস্যা, তা কাটাতে সময়সীমাও বেঁধে দিয়েছেন তিনি। তিনি জানিয়ে দিয়েছেন, ১৪ ডিসেম্বর হাওড়ায় সিনার্জি হবে। তার আগে সব জমি সমস্যা মিটিয়ে ফেলতে হবে। দলীয় নেতৃত্বের উদ্দেশ্যে তিনি সাফ বলেন, ''বিনিয়োগ নিয়ে কোনও রকম সমস্যা আর আমি বরদাস্ত করব না।''\nপ্রসঙ্গত, গতকাল মধ্যমগ্রামে পূর্ত দফতরের কাজে বেজায় ক্ষোভ প্রকাশ করেছিলেন মুখ্যমন্ত্রী। পূর্ত দফতরকে হেলদোল দফতর বলেও নিজের উষ্মা প্রকাশ করেন তিনি। তারপর আজ আবার হাওড়া জেলায় জমি সমস্যা নিয়ে সরব হলেন তিনি। এদিনের বৈঠক থেকেও হাওড়া জেলার উন্নয়নের খতিয়ান নিয়েছেন তিনি। হাওড়ায় কোন কোন ক্ষেত্রে কাজ বাকি আছে, তা নিয়েও প্রশাসনিক অফিসারদের কাছে রিপোর্ট নিয়েছেন তিনি।\nতিনি যে শিল্প নিয়ে কতটা উদ্যোগী, তা এদিন পরিসংখ্যান দিয়ে তুলে ধরেছেন মমতা বন্দ্যোপাধ্যায়। জানিয়েছেন, হাওড়ায় আগামী ২ বছরে ১০ হাজার ৪৮০ কোটি টাকা বিনিয়োগ হতে চলেছে। আর সেই কারণেই হাওড়া শিল্প পার্কের কাজ আগামী ৫ বছরের মধ্যে শেষ করতে হবে বলেও নির্দেশ দিয়েছেন মুখ্যমন্ত্রী। সেই মত আধিকারীকদের কাজ করার নির্দেশও দিয়েছেন তিনি। মুখ্যমন্ত্রীর উপস্থিতিতেই এদিন জমি সমস্যার কথা তুলে ধরেছেন বিনিয়োগকারীরা। এরপরই দলীয় নেতৃত্বের উদ্দেশ্যে কড়া বার্তা দেন তিনি। একইসঙ্গে মুখ্যমন্ত্রী জানিয়েছেন, ইন্ডাস্ট্রিয়াল পার্কে ফায়ার স্টেশনও থাকবে। হাওড়া জেলায় ১ লক্ষ ১৬ হাজার কর্মসংস্থান হওয়ার কথা এই ইন্ডাস্ট্রিয়াল পার্কে।


পর্যটকের পদভারে মুখরিত ইনানী – আওয়ার নিউজ\nপর্যটকের পদভারে মুখরিত হয়ে উঠেছে ইনানী সী বিচ। ঝড় ঝাপটা উপেক্ষা করে হাজারো দেশী-বিদেশী পর্যটক ইনানীতে অবস্থান করায় হোটেল মোটেল, গেষ্ট হাউসগুলোতে তিল পরিমাণ ঠাই নেই। পর্যটকদের অভিযোগ প্রশাসনিক নজরদারি না থাকার কারণে ইনানী বিচে পর্যটকেরা নিরাপত্তাহীনতায় ভুগছে। পদে পদে বিড়ম্বনা, হয়রানি ও চাঁদাবাজির ঘটনা নিয়ে একাধিক পর্যটকরা আনন্দ উপভোগ করতে এসে অসহায় বোধ করছে। পুলিশের দাবি, পর্যটকদের সার্বিক নিরাপত্তা নিশ্চিত করার জন্য বিচ ম্যানেজমেন্ট কমিটির সদস্য সহ আইন প্রয়োগকারী সংস্থার লোকজন ইনানী বীচে দিনরাত দায়িত্ব পালন করছে।\nবর্ষা মৌসুম হলেও রাজনৈতিক অস্থিরতা না থাকার কারণে এবারের ঈদের ছুটিতে কক্সবাজার ও ইনানী বিচের নৈসৈর্গিক সৌন্দর্য্য উপভোগ করতে এসেছে হাজারো নারী, পুরুষ, দেশী বিদেশী পর্যটক। ভ্রমণ পিপাসু পর্যটক দম্পতিরা দেশের প্রত্যন্ত এলাকা থেকে ঈদ আনন্দ উপভোগ করতে কক্সবাজারে ছুটে আসার কারণে হোটেল, মোটেল, গেষ্ট হাউসগুলো অনেক আগেই বুকিং দেওয়া হয়ে গেছে। কক্সবাজার হোটেল, মোটেল, গেষ্ট হাউস মালিক সমিতির সভাপতি আবুল কাশেম সিকদার জানান, এবারের ঈদের ১৫ দিন আগে থেকেই হোটেল, মোটেল, গেষ্ট হাউসগুলো বুকিং হয়ে গেছে।\nকক্সবাজারে হোটেল না পেয়ে অনেক পর্যটক দম্পতি ইনানী সহ আশেপাশের এলাকাগুলোতে গড়ে উঠা হোটেল, মোটেল, গেষ্ট হাউসে আশ্রয় নিলেও তারা পর্যাপ্ত নিরাপত্তা পাচ্ছে না বলে অভিযোগ উঠেছে। ঢাকা থেকে আসা ব্যাংকার পর্যটক নাজমুল আলম চৌধুরী জানান, কক্সবাজারের চাইতে ইনানী অধিকতর দৃষ্টিনন্দিত হলেও এখানে পর্যাপ্ত নিরাপত্তা নাই। যে কারণে রাতের বেলায় পর্যটকদের অসহায় বোধ করতে হয়। এভাবে অভাব, অভিযোগের কথা উত্থাপন করলেন কিশোরগঞ্জ থেকে আসা কলেজ শিক্ষক সামিউল ইসলাম মিয়া।\nসে জানান, এখানের হোটেল, মোটেল, গেষ্ট হাউসগুলোতে অতিরিক্ত টাকা আদায় করা হচ্ছে। মানসম্মত খাবার পরিবেশন করা হলেও দাম নেওয়া হচ্ছে তিনগুণ। এ অভিযোগ অস্বীকার করে ইনানী প্যাবেল ষ্টোনের পরিচালক মাঈন উদ্দিন চৌধুরী জানান, তারা যথাযথ নিয়মে পর্যটকদের নিকট থেকে খাওয়া, দাওয়া ও থাকার বিল আদায় করছে।\nগতকাল মঙ্গলবার সকালে ইনানী ঘুরে একাধিক পর্যটকদের সাথে কথা বলে জানা যায়, এখানে পর্যাপ্ত হোটেল বা ব্যবসা প্রতিষ্ঠান না থাকার কারণে খাওয়া দাওয়া নিয়ে পর্যটকদের হয়রানির শিকার হতে হচ্ছে। তাছাড়া টোল আদায়ের নামে যানবাহন থেকে অতিরিক্ত টাকা আদায় করা হচ্ছে। পর্যটকদের অভিযোগ, বীচ এলাকায় এক শ্রেণির টোকাই ও চাঁদাবাজ চক্র পর্যটকদের বিভিন্নভাবে হয়রানি করছে।\nইনানী বীচ ইজারাদার মৌলভী আবুল মনজুর এ অভিযোগের অস্বীকার করে বলেন, তারা বড় ও ছোট যানবাহন থেকে সরকার নির্ধারিত হারে টোল আদায় করছে। ইনানী বহুমুখী ব্যবসায় সমিতির সভাপতি ছৈয়দ হোছন জানান, স্থায়ী ব্যবসা প্রতিষ্ঠান না থাকার কারণে পর্যটকদের হয়রানির শিকার হতে হচ্ছে। তিনি বলেন, ইনানী বীচ এলাকায় একটি মাশরুম মার্কেট বাস্তবায়নের পরিকল্পনা থাকলেও তা বাস্তবায়ন হচ্ছে না। ইনানী বীচের আইন শৃঙ্খলার দায়িত্বে নিয়োজিত ইনানী পুলিশ ফাঁড়ির ইনচার্জ প্রেমানন্দ জানান, পর্যটকদের নিরাপত্তা নিশ্চিত করার জন্য বিচ এলাকায় সার্বক্ষণিক পুলিশ কাজ করছে।\nস্থানীয় চেয়ারম্যান আনোয়ার হোসেন চৌধুরী জানান, দেশের দ্বিতীয় বৃহত্তম বিচ ইনানী এলাকাকে পর্যটক বান্ধব হিসাবে গড়ে না তোলার কারণে এখানে পর্যটকরা যথাযথ আনন্দ উপভোগ করতে পারছে না। উপরুন্ত বিভিন্ন কারণে, অকারণে সমস্যায় আক্রান্ত হচ্ছে। উপজেলা নির্বাহী কর্মকর্তা হিল্লোল বিশ্বাস জানান, ইনানীতে যাতে কোন প্রকার পর্যটক হয়রানির শিকার না হয়, সে ব্যাপারে পুলিশকে যথাযথ দায়িত্ব পালন করার জন্য নির্দেশ দেওয়া হয়েছে।\nকক্সবাজার, সারাদেশ Comments Off on পর্যটকের পদভারে মুখরিত ইনানী সংবাদটি প্রিন্ট করুন\n« ১৫৫ বাংলাদেশি ফেরত আসছে বুধবার (পূর্বের সংবাদ)\n(পরের সংবাদ) টাক পড়ে যাচ্ছে মাথায়? জেনে নিন, নতুন চুল গজানোর এক অব্যর্থ কৌশল! »


বাংলামতি ধানের প্রচার ও প্রসার খুব বেশি জরুরি! বাংলামতি ধানের প্রচার ও প্রসার খুব বেশি জরুরি! – krishinews24bd\nকৃষি অর্থনীতি, কৃষি প্রযুক্তি, কৃষি সংবাদ, জলবায়ু ও পরিবেশ, জাতীয়, প্রচ্ছদ, মাটির বিজ্ঞান, সারাদেশ\nবাংলামতি ধানের প্রচার ও প্রসার খুব বেশি জরুরি!\nপাকিস্তানে এবং ভারতে গড়ে হেক্টরপ্রতি ধান উৎপাদন ৩-৩.৫ টন। যেখানে বাংলাদেশে হেক্টরপ্রতি গড় উৎপাদন ৪.৪.৫ টন। কিন্তু এই বাংলামতি ধানের উৎপাদন ৬ টনের বেশি। এই ব্রি-৫০ জাতের ধান এখন বাংলামতি (বাসমতির বাংলা ভার্সন) নামেই পরিচিত…\nবাংলাদেশ আরব আমিরাতকে বাংলাদেশের উদ্বাবিত ব্রি-৫০ ধানের চাল বাংলামতি দিয়েছে। কিন্তু কেন এই বাংলামতি? কেন অন্য কোন ধান নয়? সরু, লম্বা পাকিস্তানি বাসমতি চালের জুরি মেলা ভার। ভারতেও খুব ভাল মানের বাসমতি চাল উৎপন্ন হয় তবে সবচেয়ে উৎকৃষ্ট বাসমতি চাল পাকিস্তানেই হয়। এর জন্য আরব বিশ্বে বিরিয়ানির জন্য পাকিস্তানের বাসমতির কোন বিকল্প নেই।\nআমাদের দেশেও বাসমতি চাল পাওয়া যায়। তবে সেটা ২০০-২৫০ টাকা কেজি। এত দাম দিয়ে কিনে খাওয়া কঠিন। তবে কিছু বিরিয়ানির দোকানে এই বাসমতি চালের লম্বা ভাতের দেখা মেলে। বাংলাদেশে এই জাতটি একদম ভাল হয়না। তাই চাইলেও আমরা এই জাতের চাষ করতে পারিনি। তাই বলে কি আমাদের কৃষিবিজ্ঞানীগন চুপ করে বসে থাকবেন? সেটা হতে পারে না।\nআর এই অনুপ্রেরণা নিয়েই তারা তাদের ৫০ তম ধানের জাত আবিস্কার করে যেটার নাম দেয় ব্রি-৫০। এই ব্রি-৫০ জাতের ধান এখন বাংলামতি (বাসমতির বাংলা ভার্সন) নামে পরিচিত। দেশের বাজারে এই জাতের চাল এখন ৫৭-৬০ টাকা কেজি দরে বিক্রি হয় যেখানে পাকিস্তানের বাসমতি ২৩০ টাকা করে কেজি বিক্রি হয়।\nআমাদের আবিস্কার ব্রি-৫০ পাকিস্তানের বাসমতি থেকেও এগিয়ে। কারন বাংলামতি ধানে পোলাওর চালের ঘ্রাণ পাওয়া যায়। যেটাকে আমরা বলি সুগন্ধী চাল। শুধু এখানেই শেষ নয়। এর আরো কিছু দিক তুলে ধরা দরকার। বাংলাদেশে উৎপাদিত উৎকৃষ্ট মানের ও সুগন্ধ সম্পন্ন বাংলামতি চাল দিয়ে পোলাও এবং বিরিয়ানী রান্না করা হয়। এ চালের ভাত আঠালো নয়। বাংলামতি উদ্ভাবন করেছে বাংলাদেশ ধান গবেষণা ইনস্টিটিউট। ২০১০ খ্রিষ্টাব্দের বোরো মৌসুমে বাংলামতি ধানের প্রথম বাণিজ্যিক চাষ হয়।\nপাকিস্তানে এবং ভারতে গড়ে হেক্টরপ্রতি ধান উৎপাদন ৩-৩.৫ টন। যেখানে বাংলাদেশে হেক্টরপ্রতি গড় উৎপাদন ৪.৪.৫ টন। কিন্তু বাংলামতি ধানের উৎপাদন ৬ টনের বেশি। পাকিস্তানের বাসমতি ধানের সর্ব্বোচ্চ একরপ্রতি ফলন যেখানে ৩০-৪০ মণ সেখানে বাংলাদেশের বাংলামতি ধানের একরপ্রতি ফলন ৭০-৮০ মণ। এখানে উল্লেখ্য, বর্তমানে দেশে ব্যাপকভাবে চাষকৃত ব্রি-২৮ ধানের থেকেও এর ফলন বেশি, ব্রি-২৮ ধানের একরপ্রতি ফলন ৪৫-৫০ মণ।\nবোরো মৌসুমে বাংলাদেশে সুগন্ধি ধানের জাত যেমন নেই, তেমনি চাষও হয় না বললেই চলে। বাংলদেশে সুগন্ধি ধান হিসেবে কালজিরা, চিনি কানাই, ব্রি উদ্ভাবিত দুলাভোগ বা অন্য দুই চারটি জাত যা চাষ হয় তার সবই আমন মৌসুমে। বাংলামতি ধান ( ব্রি-৫০) সে অভাব পূরণ করবে বলে সংশ্লিষ্ট সকলের ধারণা।\nবাংলামতি ধান লম্বা এবং সরু হওয়ায় প্রচলিত মিলে মিলিং করলে চাল ভেঙে যাওয়ার আশঙ্কা থাকে। বাংলাদেশে সবখানে এটা মিলিং করা যায় না। এই ধান রাবার রোল হলার যুক্ত অটো রাইস মিলে মিরিং করতে হবে, এতে চালের সুগন্ধ বজায় থাকে। আপাতত কুষ্টিয়ায় এটা করা হয়ে থাকে।\nবাংলাদেশের খাদ্য চাহিদা মেটাতে কৃষি প্রযুক্তির উন্নতির কোন বিকল্প নেই। জমি কমছে। তাই খাদ্য উৎপাদন বৃদ্ধি করতে উফশি ধান ছাড়া বিকল্প নেই। যেহেতু এই ধান ৬ টনের অধিক ফলন দেয় তাই বাংলাদেশের খাদ্য চাহিদা মেটাতে গুরুত্বপূর্ণ ভূমিকা রাখবে এই ধান।\nমধ্যপ্রাচ্য থেকে শুরু করে সারা বিশ্বে ভারত এবং পাকিস্তানের বাসমতি চালের বাজার। কিন্তু আমরা এত ভাল ধান উৎপন্ন করলেও এদেশের অনেক মানুষ এর সাথে পরিচিত নন। দাম কম হউয়া, ফলন বেশি, সুগন্ধ যুক্ত হবার পরো আমরা সারা বিশ্বের বাসমতি চালের বিশাল বাজার ধরতে পারছি না। আরব আমিরাতের মত মধ্যপ্রাচ্যর দেশগুলিতে আমাদের এই চালের বাজার সৃষ্টি করতে হবে।\nবাসমতি চালের ৪ ভাগের এক ভাগ দাম যেহেতু, তাই যদি সেখানের মানুষদেরকে এই চালের সাথে পরিচয় করিয়ে দেয়া যায় তবে ভবিষ্যতে বড় একটি বাজার আমাদের দখলে আসবে। আর এই কারনেই আরব আমিরাতকে আমরা বাংলামতি বা ব্রি-৫০ ধানের চাল উপহার দিয়েছি। আরব আমিরাত আমাদেরকে পিপিই এবং ঔষধ সামগ্রি সাহায্য হিসাবে পাঠিয়েছে। আমরাও পাঠিয়েছি। তবে যেটা পাঠিয়েছি সেটা গভীর ভাবে চিন্তা করলে আমাদের রপ্তানির নতুন দুয়ার খুলে দিতে পারে।\nসুত্রঃ পুঠিয়া নিউজ………


বেচা-কেনার দালালি প্রসঙ্গে ইসলাম কী বলে?\nপ্রকাশিত: ১২ ফেব্রুয়ারি ২০১৬, শুক্রবার ০৪:৩০ পিএম | আপডেট: ১৬ জুন ২০১৬, বৃহস্পতিবার ০৩:৫৪ পিএম\nযে ব্যক্তি পারিশ্রমিকের বিনিময়ে অপরের মাল বিক্রি করে দেয় অথবা অপরকে মাল ক্রয় করে দেয়- তাকে আমাদের সমাজে দালাল বলে অভিহিত করা হয়। যদিও আমাদের সমাজে দালালকে নেতিবাচক দৃষ্টিতে দেখা হয় তবুও দালালরা আধুনিককালের বিস্তৃত বিশাল ব্যবসা-বাণিজ্যের অপরিহার্য অংশ।\nশুধু এ কালেই নয়, প্রাচীনকাল থেকেই হাটে-বাজারে ছিল তাদের সরব উপস্থিতি। সময়ের স্বল্পতা, অনুপস্থিতি, মাল বা মূল্য সম্পর্কে ধারণার অপরিপক্কতা, নিরাপত্তার অভাব ইত্যাদি কারণে মালের মালিক বা কিনতে আগ্রহী ব্যক্তি অপরকে বেচা-কেনার দায়িত্ব দিতে বাধ্য হন।\nওই দায়িত্বপ্রাপ্ত ব্যক্তি বা দালাল তার মেধা, শ্রম ও সময় ব্যয় করে অপরের উপকার করে থাকে। আবহমানকালের মানুষের স্বাভাবিক এ প্রয়োজনকে স্বভাব ধর্ম ইসলাম স্বীকৃতি দিয়েছে।\nকিন্তু কালের আবর্তে সাধারণ মানুষের দুর্বলতার সুযোগে অনান্য পেশাজীবিদের মতো দালালদের মধ্যেও অনুপ্রবেশ ঘটে প্রতারণা, মিথ্যা ইত্যাদি অনৈতিক চরিত্রের। ইসলাম সব ধরনের অনৈতিকতা ও অসততাকে নিষিদ্ধ করার পাশাপাশি সুনির্দিষ্ট এমন কিছু দিক-নির্দেশনা প্রদান করেছে, যেগুলো মেনে চললে- দালালদের সম্পর্কে সাধারণ মানুষের ধারণা ইতিবাচক থাকত।\nইসলামের দৃষ্টিতে দালাল হলো- আজিরে মুশতারিক বা সময়মুক্ত শ্রমিক। অতএব, অন্যান্য শ্রমিকের মতোই দালালি হালাল হওয়ার জন্য শর্ত হলো, পারিশ্রমিক পূর্বেই নির্দিষ্ট করে নেওয়া।\nপারিশ্রমিক নির্দিষ্ট হওয়ার দু’টি পদ্ধতি। যথা-\nক. পরিমাণ নির্দিষ্ট করা। যেমন, খালেদ বকরের সঙ্গে চুক্তিবদ্ধ হলো- সে বকরকে জমি কিনে দিবে। বিনিময়ে বকর তাকে পাঁচ হাজার টাকা দিবে।\nখ. দামের অংশ নির্দিষ্ট করা। যেমন, জায়েদ উমরের সঙ্গে চুক্তিবদ্ধ হলো- সে উমরের গরু যত টাকায় বিক্রি করে দিবে তা থেকে শতকরা পাঁচ টাকা হারে উমর তাকে পারিশ্রমিক দিবে।\nদালালের উপরোক্ত উভয় ধরণের পারিশ্রমিক হালাল। পরিষ্কার ভাষায় বিনিময়ের পরিমাণ নির্দিষ্ট করে ক্রেতা ও বিক্রেতা উভয়ের সঙ্গে চুক্তিবদ্ধ থাকলে একটি মাল বেচা-কেনা করে দিয়ে উভয় পক্ষ থেকে দালালি গ্রহণ করাও হালাল হবে।\nযদি বিনিময় অনির্দিষ্ট রেখে বেচা-কেনায় সহযোগিতার চুক্তি করা হয় তাহলে চুক্তি ও বিনিময় সবই নাজায়েজ হবে। যেমন, করিম সাঈদকে বলল, আপনি আমার এ গাড়ি বিক্রি করে আমাকে দুই লক্ষ টাকা দিবেন। এর বেশি যত টাকায় বিক্রি করতে পারবেন; তা আপনার থাকবে। যুগ শ্রেষ্ঠ ফকিহ মুফতি রশীদ আহমদ (রহ.) শেষোক্ত এ পদ্ধতিকে নাজায়েজ আখ্যা দিয়েছেন।\nঅনুরূপভাবে গোপন দালালিও নাজায়েজ। যেমন, হাশেম একটি পুরাতন মেশিন বিক্রি করবে। কিন্তু তার জানা মতে এ মেশিনের খরিদ্দার নেই এবং এটা বেচার কোনো বাজারও নেই। আবার সাজ্জাদ একটি পুরাতন মেশিন কিনতে আগ্রহী। কিন্তু তার কাছে বিক্রেতার কোনো সন্ধান নেই। জসিম এ সুযোগে দালালির মাধ্যমে উপার্জনের ইচ্ছা গোপন করে বন্ধুত্বের বেশ ধরে উভয়ের কাছে যেয়ে বেচা-কেনার বিষয়টি চূড়ান্ত করল।\nমেশিন কিনে দেওয়ার কথা বলে, সাজ্জাদের থেকে চল্লিশ হাজার টাকা নিল। অতঃপর তা থেকে পঁয়ত্রিশ হাজার টাকা দিয়ে হাশেমের কাছ থেকে মেশিন কিনে সাজ্জাদকে হস্তান্তর করল। সাজ্জাদের পাঁচ হাজার টাকা জসিম রেখে দিল। জসিমের সঙ্গে চুক্তিকালে সাজ্জাদ জানতো না যে, জসিম এখান থেকে দালালি খাবে। এমতাবস্থায় জসিমের জন্য উক্ত টাকা হারাম হবে।\nসাধারণত গরুর বাজারে আরেক ধরণের কৃত্রিম দালালের সন্ধান মেলে। যারা শুধুমাত্র দাম বাড়ানোর উদ্দেশ্যে আসল খরিদ্দারের সামনে খরিদ্দার সেজে গরুর দাম করে আসল খরিদ্দারকে ধোঁকা দেয়। অতঃপর বিক্রেতার থেকে উক্ত বর্ধিত অংশের কিছু অংশ গ্রহণ করে।\nইসলামে কোনো ধোঁকাবাজির সুযোগ নেই। কাউকে ধোঁকা দিয়ে উপার্জিত সম্পদ কখনো হালাল নয়।\nসর্বোপরি শঠতা পরিহার করে স্বচ্ছতা বজায় রেখে সেবার মানসিকতা নিয়ে কেউ যদি দালালিতে লিপ্ত হয় ইসলাম তাকে স্বাগত জানায়।


৩৭০ অবলুপ্তির পর কাশ্মীর থেকে দূরত্ব বাড়াচ্ছে বলিউড! আলিয়ারা কেন সরে আসছেন উপত্যকা থেকে | Bollywood films distances itself from Kashmir, after scrapping of 370 - Bengali Oneindia\n5 min ago ১০ কোটি টাকায় টিকিট দিচ্ছে আপ! কংগ্রেসে যোগ দিয়েই ক্ষোভে ফেটে পড়লেন আদর্শ\n৩৭০ অবলুপ্তির পর কাশ্মীর থেকে দূরত্ব বাড়াচ্ছে বলিউড! আলিয়ারা কেন সরে আসছেন উপত্যকা থেকে\n| Published: August 8 2019, 14:43 [IST]\n৩৭০ ধারা কাশ্মীরের মাটি থেকে সরিয়ে নিতেই গোটা বিশ্ব জুড়ে হইচই শুরু হয়েছে। জাতীয় রাজনীতির সঙ্গে তোলপাড় হয়েছে সীমান্তের ওপারে পাকিস্তানের অন্দরমহলও। এদিকে, ৩৭০ ধারা নিয়ে বলিউডে ইতিমধ্যেই ৫০ টি ছবির নামকরণ 'রেজিস্টার' হয়ে গিয়েছে। কিন্তু কাশ্মীরের পরিস্থিতির প্রেক্ষাপটে এবার উপত্যকায় শ্যুটিং এর থেকে দূরত্ব বাড়াচ্ছে বলিউড।\nএপর্যন্ত একাধিক বলিউড ফিল্মের শ্যুটিং চলছিল কাশ্মীরে। তবে গত কয়েকদিনে পরিস্থিতি ক্রমেই পাল্টাতে থাকে গোটা ভূস্বর্গে। ১৪৪ ধারা ইতিমধ্যেই লাগু হয়ে গিয়েছে গোটা উপত্যকায়। তার সঙ্গে বন্ধ রয়েছে ইন্টারনেট , মোবাইল পরিষেবা। এদিকে ইদের আগে কেন্দ্রের এমন সিদ্ধান্তে কাশ্মীরের পরিস্থিতি কোনদিকে যায়, তা নিয়েও উদ্বেগ রয়েছে গোটা দেশের। আর সেই জন্যই কাশ্মীর থেকে একের পর এক ফিল্মের শ্যুটিং সরিয়ে নেওয়া হচ্ছে। এরমধ্যে রয়েছে মহেশ ভাট ক্যাম্পের 'সড়ক ২' ছবিটির শ্যুটিং। আলিয়া ভাট অভিনীত এই ছবির নির্মাতারা জানিয়েছেন , যতক্ষণ না পর্যন্ত কাশ্মীরের পরিস্থিতি স্বাভাবিক হচ্ছে,ততক্ষণ পর্যন্ত শ্যুটি কাশ্মীর থেকে অন্যত্র সরানো হবে।\n[আরও পড়ুন:২২ শে শ্রাবণে '২২ শে শ্রাবণের' সিক্যুয়েলের ঘোষণা সৃজিতের! নতুন ছবির নাম প্রকাশ্যে ]\nমহেশবাবু অভিনীত তেলুগু ছবিরও শ্যুটিং কাশ্মীরে হওয়ার কথা ছিল। তবে আচমকাই পরিস্থিতির বিচারে তা সরিয়ে নেওয়া হয়। যদিও ফিল্মের ইউনিট জানিয়েছে, যে নির্দিষ্ট দিনের মধ্যেই শে। হয়েছে শ্যুটিং। তাই উপত্যকা থেকে ফিরে আসছে শ্যুটিং এর দল।\n[আরও পড়ুন: 'কাশ্মীরি মহিলাদের বিয়ে' নিয়ে সার্চ লাফিয়ে বাড়ছে পশ্চিমবঙ্গ থেকে! 'গুগল ট্রেন্ড' তাক লাগাচ্ছে ]\npakistan india bollywood film cinema পাকিস্তান ভারত বলিউড\nBollywood films distances itself from Kashmir, after scrapping of 370\nStory first published: Thursday, August 8, 2019, 14:43 [IST]


১. কারোয়ান, ২. ফান্নে খান, ৩. মুল্ক,\n৪. বিশ্বরূপ টু, ৫. ধাড়াক।


প্রধানমন্ত্রীর ভারত সফরে তিস্তার আলোচনা হবে কিনা জানে না যৌথ নদী কমিশন\nপ্রকাশের সময় : মে ২৫, ২০১৮, ৭:৪১ অপরাহ্ণ\nআপডেট সময় : মে ২৫, ২০১৮ at ৭:৪৩ অপরাহ্ণ\nমতিনুজ্জামান মিটু : প্রধানমন্ত্রীর এবারের ভারত সফরে তিস্তার পানি নিয়ে কোনো আলোচনা হবে কিনা বা কি আলোচনা হবে তা জানে না যৌথ নদী কমিশন, বাংলাদেশ। যৌথ নদী কমিশনের নির্বাহী প্রকৌশলী মো. মাহমুদুর রহমান বলেন, বাংলাদেশের প্রধানমন্ত্রীর ভারতের পশ্চিমবঙ্গ সফরের সময় তিস্তা নদী বা পানি নিয়ে আলোচনা হবে কি হবেনা আমরা জানি না। এ ব্যাপারে আমাদের সঙ্গে কোনো আলোচনা হয়নি বা জানানোও হয়নি। এ বিষয়ে আমাদের কখনোই কিছু জানানো হয়না। বাংলাদেশ পানি সম্পদ মন্ত্রণালয়ও এ বিষয়ে আমাদের কিছু জানায়নি।\nএদিকে প্রধানমন্ত্রীর এবারের ভারত সফরে তিস্তার পানির একটা সুরাহা হবে বলে বাংলাদেশ পানি উন্নয়ন বোর্ডের সংশ্লিষ্ট কর্মকর্তারাসহ অনেকে আশায় বুক বেঁধে রয়েছেন। দীর্ঘকাল ধরে তিস্তায় বলতে গেলে পানি নেই। শুষ্ক মৌসুমে সামান্য পানিতে তিস্তার মাছ ও পরিবেশ এবং প্রতিবেশকে কোনো রকমে রক্ষার চেষ্টা করা হচ্ছে। অপ্রতুল পানির কারণে এখানে তিস্তার পানি দিয়ে ধানসহ অন্যান্য ফসল আবাদ করা সম্ভব হচ্ছেনা। প্রায় বন্ধ হয়ে আছে তিস্তা সেচ প্রকল্প। বিরুপ পরিস্থিতিতে তিস্তা সেচ প্রকল্পের আধুনিকায়নের কাজ বাস্তবায়ন থেকেও মুখ ফিরিয়ে নেয়া হয়েছে।\nএব্যাপারে বাংলাদেশ পানি উন্নয়ন বোর্ডের নির্বাহী প্রকৌশলী ইঞ্জিনিয়ার মো. শহিদুল ইসলাম খান বলেন, এডিবির অর্থায়নে বাপাউবো’র এক সমিক্ষায় তিস্তা সেচ প্রকল্পকে আধুনিকায়নের কথা বলা হয়েছিল। সমিক্ষা অনুযায়ি মাটির উপরের ক্যানেলের পরিবর্তে মাটির নীচের প্লাস্টিক বা পিভিসি পাইপে প্রকল্প এলাকায় পানি সরবরাহের কথা। কিন্তু উৎস মুখ অর্থাৎ তিস্তা নদীতে পানি প্রাপ্যতার অনিশ্চয়তায় আপাতত এ পরিকল্পনা বাস্তবায়ন সম্ভব হচ্ছে না। চুক্তি আপ গ্রেড হলে তিস্তা সেচ প্রকল্প আধুনিকায়ন করা যাবে, নইলৈ নয়।


শিক্ষাপ্রতিষ্ঠান খোলার ব্যাপারে এইচএসসি পরীক্ষার্থীর ভাবনা | প্রথম আলো\nশিক্ষাপ্রতিষ্ঠান খোলার ব্যাপারে এইচএসসি পরীক্ষার্থীর ভাবনা\nপ্রকাশ: ২৮ জানুয়ারি ২০২১, ১৮: ১০\nকরোনার কারণে প্রায় ১১ মাস ধরে ‘ঘরবন্দী’। এই ঘরবন্দী শুধু কলেজ-কোচিংয়ের বেলাতেই সীমাবদ্ধ হলেও দিনকাল খুব বেশি ভালো যাচ্ছে না। এর পেছনে অবশ্য কারণ আছে। আমি যেহেতু উচ্চমাধ্যমিক দ্বিতীয় বর্ষের শিক্ষার্থী, তাই পরিস্থিতি স্বাভাবিক থাকলে হয়তো আর দুমাস পরই আমাকে খুঁজে পাওয়া যেত বোর্ড পরীক্ষার হলে। কিন্তু সময় বদলেছে, এখন আমাকে খুঁজে ঠিকই পাওয়া যায়, কিন্তু সাড়ে ৫ ইঞ্চি মোবাইল স্ক্রিনের পেছনে। ক্যালেন্ডারের পাতাতেও বোর্ড পরীক্ষা জুলাই আর আগস্টের মধ্যখানে ঘুরপাক খাচ্ছে। করোনার এই কঠিন সময়েও সুস্থ আছি, এটি সৃষ্টিকর্তার এক নেয়ামত বটে, কিন্তু কোথায় যেন অবসাদ আর হতাশা জেঁকে বসে। বেশির ভাগ মানুষই হয়তো বলবে, ‘স্কুল-কলেজ নাই, ঝামেলা নাই, কিসের হতাশা?’ তাহলে বলছি শুনুন।\n২০২০ সালের মার্চ মাস। দেশের বেশ নামকরা এক কলেজের শিক্ষার্থী আমি আর আমার বন্ধুরা তখন বেশ জোরেশোরেই প্রথম বর্ষের ‘ইয়ার ফাইনাল’-এর প্রস্তুতি নিচ্ছি। শিক্ষকেরা বলেছেন, এপ্রিলের শুরুতেই নেওয়া হবে সেই কাঙ্ক্ষিত পরীক্ষা। আমাদের কলেজের ধারা অনুসারে তখন আমাদের সায়েন্সের ফার্স্ট পেপার পড়ানো হয়েছে। সেকেন্ড পেপার যে ধরা হয়নি এমন না, বড়জোর প্রতি পেপারের ১ বা ২ চ্যাপটার। জুলাইয়ে প্রথম কলেজে ঢোকার পর থেকে মার্চ পর্যন্ত দুটো পরীক্ষা দিয়েছিলাম আমরা। তাই ইয়ার ফাইনালকে সামনে রেখে আমরা সবেমাত্র নিজেদের গুছিয়ে নিতে শুরু করেছি। কিন্তু হঠাৎই বেড়ে গেল করোনার সংক্রমণ। জীবনের মূল্য যেহেতু লেখাপড়ার চাইতেও বেশি, তাই সরকারের পক্ষ থেকে বিন্দুমাত্র দেরি না করে স্কুল-কলেজসহ সব শিক্ষাপ্রতিষ্ঠান বন্ধ ঘোষণা করা হলো। আমাদের আনন্দ আর পায় কে! কারণ ২০২০ সালের মার্চ পর্যন্ত আমাদের একমাত্র ‘টার্গেট’ ছিল, যেকোনো মূল্যেই সেকেন্ড ইয়ারে ওঠা!\nএরপর দিন গেল। কলেজ থেকে অনলাইনে পড়ানো শুরু হলো। ইউটিউবে ক্লাস হয়। ল্যাপটপের স্ক্রিনের সামনে বসলে কেমন যেন অচেনা মনে হয় সবকিছু। স্ক্রিনের সামনে আর যা-ই হোক, পড়াশোনা আর হয়ে ওঠে না। দিন কাটতে থাকে, রোজার ঈদ চলে যায়, কোরবানির ঈদ আসে। ঘরবন্দী ঈদ উদযাপন করি সবাই। এর মাঝে খবর আসে, কলেজ থেকে ‘অটো পাস’ দিয়ে সেকেন্ড ইয়ারে উঠিয়ে দেওয়া হয়েছে, সেটিও সরকারের নির্দেশনায়। আমরা আবারও খুশি হয়ে উঠি! জীবনের সব চাওয়া-পাওয়ার এই বুঝি সমাপ্তি। নাহ, আদতে তা হয় না। এই পুরো সময় ফেসবুকে কখনো খবর আসছে অমুক ক্লাসমেট পুরো পরিবারসহ করোনায় আক্রান্ত। কখনো-বা জানতে পারি, কারও বাবা, দাদা-দাদি এমনকি প্রিয় মা হারিয়ে গেছে করোনার আগ্রাসী ছোবলে। আমাদের মন খারাপ হয়, মনে হয়, কবে শেষ হবে এই কঠিন সময়ের!\nএকবার শুনলাম, করোনার কঠিন সময় অব্যাহত থাকলে সেপ্টেম্বর পর্যন্ত শিক্ষাপ্রতিষ্ঠান বন্ধ থাকবে। হলোও তা-ই। আমার বান্ধবীদের অনেকেই এই জাদুর শহর ঢাকার মায়া ত্যাগ করে গ্রামে চলে গেল। নেট তো দূরে থাক, ফোনকলেও পাওয়া যায় না অনেককেই। একটা সময় গিয়ে মনে হলো, আমরা এতটা আধুনিক যুগে এসেও সামান্য এক অণুজীবের কারণে বিচ্ছিন্ন দ্বীপের বাসিন্দা হয়ে উঠেছি। ক্যালেন্ডারের পাতায় ধুলো জমল। এর মাঝে খবর এল, এইচএসসি ব্যাচ ২০২০ দের ‘অটোপাস’ দিয়ে দেওয়া হয়েছে। আমার ব্যাচমেটদের মতো আমারও মাথায় শুধু আকাশ নয়, মহাকাশের গ্রহ-নক্ষত্র, ব্ল্যাকহোল সবই ভেঙে পড়ল। কেননা কাগজ-কলমে এখন আমরাই ‘এইচএসসি’ ক্যান্ডিডেট বা সহজ বাংলায় বললে ‘বোর্ড-পরীক্ষার্থী’। তবুও আমরা ভাবলাম, নভেম্বরে কলেজ খুলে দিলে আমরা হয়তো যে ৭/৮ মাস নষ্ট হয়েছে সেটি পূরণ করতে পারব।\nকিন্তু না, সরকার বা শিক্ষামন্ত্রীর সদিচ্ছা থাকলেও, আমাদের সবার জীবনের কথা চিন্তা করে খোলা হলো না শিক্ষাপ্রতিষ্ঠান। এর মধ্যে ডিসেম্বর মাস চলে গেল, ‘নিউ ইয়ার’ও চলে এল। ও হ্যাঁ, ডিসেম্বরে একবার আমাকে বাসায় যে স্যার পড়াতেন তাঁর কাছে দীর্ঘ ১০ মাস পর ‘জুম’ অ্যাপে ক্লাস করা শুরু করলাম। অন্যদিকে কোচিংগুলোর ফেসবুক পেজ/জুম লিংকে ভাবলাম একটু ঢুঁ মেরে দেখি। তাতে বুঝলাম, এই অনলাইন জীবনের সঙ্গে অনেকেই খুব চেষ্টা করছে মানিয়ে নিতে। কেউ আংশিক পারছে, কেউ পারছে না। হিসাব কষে দেখলাম, আমি দু-দলের মধ্যেই পড়ে গেছি।\nনতুন বছরে আমাকে পড়ানো সেই ঢাবির ভাইয়া জানালেন, অনলাইনে পড়ানো তাঁর জন্য কঠিন হয়ে যাচ্ছে। তিনি তাঁরই এক বন্ধুকে বলে দেবেন যেন আমাকে ‘অফলাইন’-এই পড়ায়। বেশ, নতুন এক ভাইয়া এলেন পড়াতে, তা-ও জানুয়ারি মাসের অর্ধেক সময় চলে যাওয়ার পর। কথায় কথায় জানা গেল, কৃষক পরিবারের সেই ভাইয়া ঢাকায় একটা মেস ভাড়া নিয়ে থাকছেন। কারণ আর কিছু না, তার গ্রামে ফোনের নেটওয়ার্কের সমস্যা। তিনি ঢাবির চতুর্থ বর্ষের ছাত্র হওয়ায় তাঁর পরীক্ষা চলছিল। এমন একদিন ‘নেট চলে গিয়েছিল’ বলে শতচেষ্টা করেও তিনি পরীক্ষার খাতা সাবমিট করতে পারেননি। যেহেতু হল বন্ধ, তাই একমাত্র ভরসা মেস, আর সেই মেস ভাড়া উঠে আসবে আমার মতো শিক্ষার্থীকে টিউশন করিয়ে। এ তো গেল আমার ‘হোম টিউটর’ এর কথা।\nএর ফাঁকে একটু আমার সদ্য ক্লাস ৬-এ ওঠা ভাইয়ের কথা বলা যাক। আমার এই ছোট ভাইয়ের পঞ্চম শ্রেণির সমাপনী পরীক্ষা হয়নি। এতে সে যতবার-ই পারে, ততবারই দুজন মানুষের জন্য দোয়া করে। এক. প্রধানমন্ত্রী, দুই. শিক্ষামন্ত্রী। তো আমার ভাইয়ের অঙ্ক ও ইংরেজিভীতি দূর করার জন্য ঢাবির অন্য এক ভাইয়া ওকে বাসায় এসে পড়াতেন। করোনার কারণে তিনি তাঁর গ্রামে চলে গেলেও ভাইকে পড়ানো অব্যাহত রাখেন। তিনি বর্তমান নিয়মের সঙ্গে তাল মিলিয়ে অনলাইনেই পড়ান। কিন্তু নেটওয়ার্ক বিড়ম্বনা এড়াতে প্রায়ই তাকে দেখা যায় এক খোলা মাঠে পড়াতে, যেখানে আশপাশে গরুর ঘাস খাওয়ার দৃশ্যও দেখা যায়। এ কথাগুলোর একটাও মিথ্যে নয়, তবে এগুলো হলো বর্তমান জীবনের বাস্তবতা।\nএখন আবারও কলেজজীবনে ফিরি। সামনের ফেব্রুয়ারি থেকে হয়তো শিক্ষাপ্রতিষ্ঠান সীমিত আকারে খুলে দেওয়া হবে। ইতিমধ্যে মাউশির পক্ষ থেকে স্কুল-কলেজ খুলে দেওয়ার প্রস্তুতি নিতে বলা হয়েছে। এখন কিছু ভালো-মন্দ দিকের আলোচনা করা যাক।\nআমি যে কলেজে পড়ি তাতে শুধু মূল প্রভাতি শাখাতেই শাখা আছে ১০টি। আর প্রতিটি শাখাতে ছাত্রীর সংখ্যা গড়ে ১৬৫+ । আমরা সাধারণত প্রতি বেঞ্চে ২ জন বসে ক্লাস করি। তাই আমাদের ক্লাসে বেঞ্চের সংখ্যা ৮০-৮৫’র মধ্যেই সীমাবদ্ধ থাকে। যদি কলেজ খুলে দেওয়া হয়, প্রতি সেকশনে আমরা হয়তো ৮০ জন করে বসতে পারব। তাহলে ক্লাসরুমের সংখ্যাও দ্বিগুণ হয়ে যাবে। এতগুলো ক্লাসে গিয়ে শিক্ষকদের স্বাভাবিকভাবেই পড়ানোর গতি অনেকটাই ধীর হয়ে উঠবে। শুধু তা-ই নয়, শিক্ষার্থীরাই এত দিন পর নিজ সহপাঠীদের সাক্ষাৎ পেয়ে কোনোমতেই প্রথম সপ্তাহে ক্লাসে ‘পূর্ণ’ মনোযোগ দিতে পারবে না। সেই সঙ্গে এত দিন পর ক্লাসে উপস্থিত থেকে ক্লাস করার সঙ্গেও মানিয়ে নিতে সময় লাগবে।\nধরলাম এটি গেল ক্লাসের চিত্র। কিন্তু টিফিন টাইমে কী হবে? প্রতিটি শিক্ষার্থী কি বাড়ি থেকে খাবার আনতে পারবে? ক্যানটিনে স্বাভাবিক সময়েই যে পরিমাণ ভিড় থাকে, সেটি এই করোনার সময় এড়ানো কি আদতে সম্ভব হবে? ধরে নিলাম, নিয়মকানুন মেনে চললে সেটিও সম্ভব।\nকিন্তু ছুটির সময় কী হবে? প্রায় ২ হাজার শিক্ষার্থী, তাদের সঙ্গে আসা একজন অভিভাবক, কখনো ড্রাইভার কিংবা কখনো রিকশাচালক—সব মিলিয়ে কলেজের শিক্ষক, কর্মকর্তা-কর্মচারীদের বাদ দিলেও প্রায় হাজার চারেক লোক দিনে দুবার একত্র হবেন। সেই সঙ্গে কলেজ গেটের বাইরে উপস্থিত থাকা ফুচকা-ঝালমুড়ির দোকানের কথা না হয় বাদই দিলাম। এই ভিড় কি এড়ানো সম্ভব? ভিড় ঠেকানো সম্ভব না হলে আমার জীবনের নিরাপত্তা কি দেওয়া সম্ভব হবে? আর হ্যাঁ, ঢাকা শহরের প্রতিটি কলেজ এলাকায় কিন্তু শুধু একটি কলেজই থাকে না। আরও অনেক অনেক শিক্ষাপ্রতিষ্ঠানও থাকে। এতগুলো মানুষ যে ‘শিক্ষা’র সঙ্গে সম্পৃক্ত থাকার কারণে একত্র হবে, তাদের কারোরই কি করোনা হওয়ার ঝুঁকি নেই?\nএবারের বইমেলা আর বাণিজ্য মেলার আয়োজন নিয়ে সবাই চিন্তিত। তবে শিক্ষার্থীদের দিনে দুবার, সপ্তাহে পাঁচ দিন—মিলনমেলা নিয়ে কেউ-ই হয়তো চিন্তিত না।\nআমি বলছি না স্কুল-কলেজ বন্ধ থাকুক। সেই ২০২০ সালের মার্চের পর থেকে আমার অনেক বান্ধবীই গ্রামে চলে গেছে। অনেকেই আছে সেকেন্ড ইয়ারের ক্লাস করতে পারেনি। অনেকেই আছে কলেজের বেতন পর্যন্ত দিতে পারেনি এমনকি সেকেন্ড ইয়ারের বই পর্যন্ত কিনতে পারেনি। তাদের জন্য হলেও কলেজ খুলে দেওয়া উচিত। তবে মাত্র তিন মাস ক্লাস করিয়ে এরপর বোর্ড পরীক্ষায় বসানোর সিদ্ধান্ত কতটুকু যৌক্তিক, তা নিয়ে আমার ভয়। কারণ হাতে থাকা বাকি তিন মাসে আমরা এই অফলাইনে করা ক্লাসের পড়া রেডি করব, নাকি যে পড়া এক বছর আগে আমরা ‘কভার’ করতে পারিনি, সেটা পড়ব?\nঅনলাইনে পড়াশোনার পুরো ব্যাপারটিই দেশের প্রেক্ষাপটে নতুন। হ্যাঁ, কমবেশি সব কলেজই সিলেবাস প্রায় শেষ করে ফেলেছে। কিন্তু ৩৬ টাকা দিয়ে ১ জিবি এমবি কিনে মাত্র ২ টা জুম ক্লাস করা সবার পক্ষে সম্ভব না। যেখানে প্রতিটি কলেজেই একদিনে জুম ক্লাস হয়েছে ৪টার বেশি।\nযারা নীতিনির্ধারক আছেন, তাঁদের সব শিক্ষার্থীর দিকটাই বোঝা উচিত। বোর্ড পরীক্ষা জীবনে একবারই আসে। কেন একটি বৈশ্বিক সমস্যার কারণে আমরা একজন শিক্ষার্থীকে হলেও পেছনে ফেলে এগোব? যেখানে পুরো সিলেবাস কমপ্লিট করার পরও পর্যাপ্ত সময় পেয়েই এইচএসসি ব্যাচ ২০ পরীক্ষা ছাড়াই পাসের মতো সিদ্ধান্ত পেয়েছে। আমাদের মতো যারা বোর্ড পরীক্ষার্থী, তারা কেন দ্বিতীয় বর্ষের টেস্ট পরীক্ষা তো দূরে থাক, তাদের প্রথম বর্ষের ইয়ার ফাইনাল না দিয়েই বোর্ড পরীক্ষার হলে বসবে?\nনীতিনির্ধারকদের এই মুহূর্তে উচিত প্রতিটি কলেজের অন্তত একজন প্রতিনিধি শিক্ষকের সঙ্গে বসে সিলেবাস কতটুকু শিক্ষার্থীদের কাছে পৌঁছেছিল, তার একটা হিসাব নেওয়া। এরপর সিলেবাস কমানো প্রয়োজন কি না, কিংবা কতটুকু সময় হলে একজন সাধারণ শিক্ষার্থীর পক্ষে সেই সিলেবাস শেষ করে পরীক্ষায় বসা সম্ভব, তা নির্ধারণ করা। কোনো ভাবেই কোনো সিদ্ধান্ত শিক্ষার্থীদের শুধু শারীরিক সুস্থতা-ই নয়, মানসিক সুস্থতাতেও যেন আঘাত না দেয়, সেদিকে লক্ষ রাখা উচিত। কেননা ‘এইচএসসি’ শুধু একটি পরীক্ষা-ই নয়, ভবিষ্যৎ বেছে নেওয়ার একমাত্র এবং অন্যতম পথ।\n*লেখক: সুমাইয়া হোসেন, এইচএসসি পরীক্ষার্থী, ভিকারুননিসা নূন কলেজ


দেশে থাকা অবৈধ বিদেশি ধরতে শিগগির অভিযান - Ajker Somoyer Barta\nHome জাতীয় দেশে থাকা অবৈধ বিদেশি ধরতে শিগগির অভিযান\nদেশে থাকা অবৈধ বিদেশি ধরতে শিগগির অভিযান\nবাংলাদেশে অবৈধভাবে অবস্থানরত আফ্রিকা অঞ্চলসহ বিদেশি নাগরিকদের ধরতে শিগগিরই অভিযান চালানো হবে বলে জানিয়েছেন ঢাকা মহানগর গোয়েন্দা পুলিশের যুগ্ম কমিশনার আবদুল বাতেন। বৃহস্পতিবার দুপুরে ডিএমপি মিডিয়া সেন্টারে আয়োজিত এক সংবাদ সম্মেলনে এ কথা বলেন তিনি।\nএর আগে রাজধানীর বিভিন্ন স্থানে অভিযান চালিয়ে চার নাইজেরিয়ানসহ বিদেশি প্রতারকচক্রের সাতজন সদস্য এবং দুজন মানবপাচারকারীকে গ্রেপ্তার করে ডিবি। গ্রেপ্তারকৃতরা হলেন- জন আগাড়ি ইউজিও, আফেজ, মাইকেল ইউজিনি ব্রাউন, নামডি কেলভিন, লিজা আক্তার ওরফে অ্যাসতা, তাসমিয়া পারভীন ওরফে শিমু ও মো. মহসিন শেখ।\nগোয়েন্দা পুলিশের যুগ্ম কমিশনার বলেন, দেশে অনেক বিদেশি নাগরিক অবৈধভাবে বসবাস করছে। তাদের মধ্যে আফ্রিকা অঞ্চলের নাগরিকরা অপরাধমূলক কর্মকাণ্ডে জড়িত। তারা নানাভাবে ফাঁদ পেতে এদেশের সহজ-সরল ও লোভী প্রকৃতির মানুষকে ধোঁকা দিয়ে লাখ লাখ টাকা হাতিয়ে নিয়ে পাচার করছে। অবৈধ বিদেশি নাগরিক গ্রেপ্তারে পুলিশ দ্রুত অভিযানে নামবে।\nগ্রেপ্তারকৃত মাইকেল ও নামডির স্বীকারোক্তির বরাত দিয়ে আবদুল বাতেন বলেন, তারা দীর্ঘদিন ধরে গার্মেন্টস ব্যবসার আড়ালে দেশি-বিদেশি নাগরিকের যোগসাজশে বাংলাদেশি লোকজনের নাম ও অ্যাকাউন্ট ব্যবহার করে প্রতারণার মাধ্যমে টাকা আত্মসাৎ করে আসছিল। এই প্রতারক চক্রের প্রতারণার অর্থ লেনদেন হতো এমন ১২টি ব্যাংক শনাক্ত করা হয়েছে জানিয়ে আবদুল বাতেন বলেন, বিভিন্ন উপায়ে সেসব ব্যাংকের অ্যাকাউন্ট থেকে বিভিন্ন দেশে টাকা পাঠানো হতো।\nএ পর্যন্ত এসব ব্যাংকের অ্যাকাউন্ট থেকে লিজা আক্তারের নামে প্রায় দেড় কোটি লেনদেন হওয়ার প্রমাণ পেয়েছে গোয়েন্দা পুলিশ। এসব টাকা অসাধু মানি এক্সচেঞ্জ ব্যবসায়ীদের যোগসাজশে পাকিস্তানি নাগরিক দানেশ রিজভীর কাছে পাঠানো হয় বলে জানান তিনি। যুগ্ম কমিশনার বলেন, ‘বাংলাদেশের কোনো নাগরিকের ব্যাংকের অ্যাকাউন্ট খুলতে হলে ভেরিফিকেশনের জন্য নানা ধরনের ডকুমেন্ট দিতে হয়। তবে তারা কীভাবে এসব অ্যাকাউন্ট খুলে ভিকটিমদের টাকা জমা নিয়েছে এ বিষয়ে আমরা ভাবছি।’ তবে মামলার তদন্তে ব্যাংকগুলো পুলিশকে সহযোগিতা করেছে বলে জানান তিনি। লিজা আক্তার বাংলাদেশের নাগরিক জানিয়ে যুগ্ম কমিশনার বলেন, তিনি নাইজেরিয়ানদের সঙ্গে থাকেন। তার সহযোগী তাসমিয়া পারভীন ওরফে শিমু ও মো. মহসিন শেখ।\nPrevious articleতৃণমূলের লোকদের যথাযথ সেবা দেয়ার আহ্বান -রাষ্ট্রপতির\nNext articleএকজনকেই বার বার আঘাত করতে চাইতাম’


প্রকাশের সময় : নভেম্বর ৫, ২০১৭, ১০:৫৯ পূর্বাহ্ণ\nআপডেট সময় : নভেম্বর ৫, ২০১৭ at ১০:৫৯ পূর্বাহ্ণ\nড. প্রকৌশলী জ্ঞান রঞ্জন শীল : বাংলাদেশের স্বাধীনতার সংগ্রামে মুক্তিযুদ্ধের অবদান অনস্বীকার্য। জয় বাংলা, জয় বঙ্গবন্ধু এর মূল মন্ত্র। ১৯৭১ সালের ১৬ ডিসেম্বর আমাদের বিজয় দিবস, আর ২৬ মার্চ ১৯৭১ স্বাধীনতা দিবস। এ স্বাধীনতা কি শুধু মাত্র ৯ মাসের যুদ্ধের ফসল? নাকি এ যুদ্ধ শুরু হয়েছিল বায়ান্নর ভাষা আন্দোলন থেকে। আমরা কি ১৯৪৭ সালে দ্বিজাতি তত্ত্বের ভিত্তিতে পাকিস্তান নামক একটি রাষ্ট্র চেয়েছিলাম? না কি আমরা একটি ধর্ম নিরপেক্ষ স্বাধীন রাষ্ট্র চেয়েছিলাম! তাড়াহুড়া করে জন্ম নেওয়া পাকিস্তানের একটি প্রদেশ পূর্ব-পাকিস্তান পেয়েছিলাম। সেখানে কি দেখলাম? বঙ্গভঙ্গের নীল নকশার বাস্তবায়নতো থাকলই, উপরন্ত পশ্চিমাদের একছত্র আধিপত্য বহাল হল। পশ্চিমারা তাদের স্বরুপ প্রকাশ করল। সর্বক্ষেত্রে পশ্চিমাদের শাসন কায়েম হল। সেনাবাহিনী থেকে শুরু করে প্রশাসনের সর্বত্র পশ্চিমারা পদস্থ হল। আমরা বাংলা ভাষায় কথা বলি তা কেরে নিতে চাইল। ১৯৪৮ সালের ১৯ মার্চ বিকালে জিন্নাহ পাকিস্তানের গভর্নর জেনারেল হিসেবে প্রথম ঢাকা সফরে এসে ২১ মার্চ ৫টা ১৫ মিনিটে রেসকোর্স ময়দানে ভাষণ কালে ঘোষণা করেন উর্দু এবং উর্দুই হবে পাকিস্তানের একমাত্র রাষ্ট্রভাষা। সভাস্থলে দর্শক শ্রোতাদের মধ্য থেকে তৎক্ষনাৎ প্রতিবাদ ধ্বনি হয় না না না।\nএর পরের ইতিহাস হল, প্রথমে আওয়ামী মুসলিম লীগ গঠন। পরবর্তীতে অসাম্প্রদায়িক করার দর্শনে মুসলিম শব্দটি বাদ দিয়ে আওয়ামী লীগ করা হয়। ৫২ এর ২১ ফেব্রুয়ারি ভাষা আন্দোলন, যুক্তফ্রন্ট গঠন ও চুয়ান্নর নির্বাচন, যুক্তফ্রন্ট সরকারের অভ্যন্তরীন কোন্দল, যুক্তফ্রন্টের শাসনকাল, ২য় গণপরিষদ গঠন- ১৯৫৫, পাকিস্তানের প্রথম শাসনতন্ত্র- ১৯৫৬, প্রেসিডেন্ট আইয়ুব খানের সামরিক শাসন (১৯৫৮-১৯৬৪), মৌলিক গনতন্ত্র প্রবর্তন, ১৯৬৫ ভারত-পাকিস্তান যুদ্ধ, শেখ মুজিবের ছয় দফা, আগরতলা মামলা, আইয়ুব বিরোধী আন্দোলন, ঊনসত্তরের গণআন্দোলন, সর্বদলীয় ছাত্র সংগ্রাম পরিষদের ১১ দফা, জেনারেল ইয়াহিয়া খান কর্তৃক সামরিক আইন ঘোষণা, সত্তরের জাতীয় ও প্রাদেশিক পরিষদের নির্বাচন। নির্বাচনে আওয়ামী লীগ জাতীয় পরিষদের ৩০০ আসনের মধ্যে ১৬০টি আসন একক ভাবে লাভ করে। প্রাদেশিক পরিষদের পূর্ব পাকিস্তানের ৩০০ আসনের মধ্যে ২৮৮টি আসন লাভ করে।\nএ নির্বাচনের আগে আমরা কি দেখি- ব্যবসা-বাণিজ্য, অর্থনীতি সকল ক্ষেত্রেই পশ্চিম পাকিস্তানের একক অধিকারে চলতে শুরু করল। শেরে বাংলা, হোসেন শহীদ সোহরাওয়ার্দী, মাওলানা ভাষানী, বঙ্গবন্ধু শেখ মুজিবুর রহমানসহ অনেকই বাঙলির সেই অবস্থা দেখে স্বস্তিতে ছিলেন না। বঙ্গবন্ধু ছয় দফার ডাক দিলেন। তাকে আগরতলা ষড়যন্ত্র মামলায় জড়ানো হলো। উনসত্তরের গণঅভ্যুথ্যানে শেখ মুজিব একক নেতায় পরিগণিত হলেন। পাকজান্তারা ১৯৭০ -এ সাধারণ নির্বাচন দিতে বাধ্য হল। সত্তরের ১২ নভেম্বর এক প্রলয়নকারী ঘুর্ণি-সাইক্লোনে ল-ভ- হয়ে গেল দক্ষিণের ভোলা, পটুয়াখালীর অনেক এলাকা। পাঁচ লক্ষের বেশি মানুষ মৃত্যুবরণ করেছিল। আর অসংখ্য গবাদি পশু মারা গিয়েছিল। পশ্চিমা কোনো নেতাই সহানুভূতি দেখাতে আসেনি। বঙ্গবন্ধু কিন্তু ঠিকই এসেছিলেন বন্যা পিরিত জন সাধারণকে দেখতে আর সহানুভূতি জানাতে।\nসাধারণ নির্বাচনে একক ভাবে আওয়ামী লীগ জিতেছিল। কিন্তু ক্ষমতা হস্তান্তরে পাকিস্তানি সামরিক জান্তারা গডিমসি করতে থাকে। এরই মধ্যে আসে ৭ মার্চ ১৯৭১। ঐতিহাসিক ৭ মার্চে সোহরাওয়ার্দী উদ্দানে বঙ্গবন্ধু কালজয়ী এক ভাষণ দেন। রচনা হয়ে যায় বাঙালির মুক্তি সনদ। স্বাধীনতার এক বিরল কাব্য- এবারের সংগ্রাম মুক্তির সংগ্রাম, এবারের সংগ্রাম স্বাধীনতার সংগ্রাম।\nপশ্চিমারা বুঝেছিল, তাই তো অপারেশন সার্চ লাইট এর নামে ২৫ শে মার্চ রাতে ঢাকায় চালানো হল নিরহ বাঙালির উপর এক অমানবিক হত্যাক-! পিলখানা বিডিআর, রজারবাগ পুলিশ লাইন, ঢাকা বিশ্ববিদ্যালয়ের হল ও কোয়ার্টারগুলো, জহরুলহক হল, জগন্নাথ হল, শিববাড়ি, শাখারী বাজারসহ অসংখ্য ঘরবাড়ি জ্বালিয়ে-পুড়িয়ে ঘুমন্ত মানুষগুলোকে অস্ত্রশস্ত্র দ্বারা রাইফেল, ট্রাঙ্ক, সাজোয়া যান সহকারে একেবারে ল-ভ- করে দিয়েছিল। ভেবেছিল বাঙালিরা আর ভয়ে মাথাতুলে দাঁড়াতে পারবে না। কিন্তু না, বাঙালিকে দাবিয়ে রাখা অত সহজ নয়। রাতেই বঙ্গবন্ধু স্বাধীনতা ঘোষনা করেন। পরক্ষনেই তাকে বন্দি করে নিয়ে যায় পাকি-সামরিক জান্তারা।\nশুরু হয় আমাদের অসহযোগ আন্দোলন ও মহান মুক্তিযুদ্ধ। নয় মাস যুদ্ধ করে, ৩০ লক্ষ শহীদের তাজা রক্ত, ২ লক্ষ মা-বোনের সমভ্রামের বিনিময় আমাদের এ স্বাধীনতা।\nআমাদের স্বাধীনতার স্বপক্ষে যে কাজটি প্রতিবশি দেশ ভারত ও ইন্দিরা গান্ধী করে গেছেন তাকে ছোট করে দেখা যাবে না। ইন্দিরা গান্ধীকে আমাদের স্বাধীনতার পক্ষে সারা বিশ্বে ঘুরে বেড়াতে হয়েছে। আর সরাসরি যুদ্ধে তার বাহিনীকে কাজ লাগিয়েছেন। মুক্তিযোদ্ধাদের সাথে ভারতীয় সেনাবাহিনী ও আমাদের স্বাধীনতার জন্য যুদ্ধ করেছেন। এক কোটি শরণার্থীকে আশ্রয় ও খাবার জুগিয়েছেন। মুক্তিযোদ্ধাদের ট্রেনিং এর ব্যবস্থা করেছেন।\nকত বাড়িঘর জ্বালিয়ে পুড়িয়ে ছারখার করে দিয়েছিল পাক-জান্তারা। প্রথমে হিন্দু নর-নারী, বাড়িঘরে আগুন। কারা কারা আওয়ামী রাজনীতির সাথে যুক্ত, একে একে হিন্দু-মুসলিম-বৌদ্ধ-খ্রিস্টান সকলকেই যারা বাংলাদেশের স্বাধীনতার পক্ষের লোকজনকে ওরা পাকিস্তানের শত্রু মনে করল। পাকিস্তানি বাহিনীর সাথে যুক্ত হল স্বাধীনতা বিরোধীরা। তারা খুজে খুজে ধরিয়ে দিতে থাকল। মা- বোনদেরকে ধরে পাকিস্তানিদের কাছে যোগান দিতে থাকল। শান্তি-বাহিনী, রাজাকার, আলবদর, জামাতিরা পাকিস্তানের বন্ধু হলো। বাঙালিদের ধরে ধরে হত্যা করা থেকে এমন জঘন্য কাজ নেই তা তারা করতে কোনো দিধাবোধ করেনি। সাম্পদায়িকতাকে উসকে দিতে তারা কখনো পিছপা হয়নি। মুক্তিযুদ্ধ হয় এক অসাম্প্রদায়িক মনোভাব নিয়ে। হিন্দু-মুসলিম-বৌদ্ধ-খ্রিস্টান সকলেই এই বাংলাদেশের স্বাধীনতার জন্য জীবন বাজী রেখে যুদ্ধ করেছেন। ধর্ম নিরপেক্ষতা বাংলাদেশ তাদের হৃদয়ে ধারণ করেছেন। ধর্ম নিয়ে কোনো বাড়াবাড়ি থাকবে না। যার ধর্ম তার কাছে বড়। এটা নিয়ে বিরোধ হবে না। হিন্দু-মুসলিম-বৌদ্ধ-খ্রিস্টান সবাই সমান সুযোগ নিয়ে এ দেশে বাস করবে। সকলকে সবাই সম্মান করবে। বাংলাদেশ হবে সব ধরনের বৈষম্যমুক্ত, অন্যায়, অবিচার ও শোষণ মুক্ত; অর্থাৎ অসাম্প্রদায়িক সামাজিক ন্যায়বিচারভিত্তিক দেশ। এটাই মুক্তিযুদ্ধের চেতনা। আর আমাদের সেই হাজার বছরের বাঙালি সংস্কৃতি ছিল। বাঙালি সংস্কৃতি হিন্দু, মুসলিম, উচ্চবর্ণের হিন্দু, নি¤œবর্ণের হিন্দু, বৈষ্ণব, বাউল, আশরাফ, আতরাফ, বৌদ্ধ, খ্রিস্টান- সবার সংস্কৃতি। শহরের, গ্রামের, ধনীর, গরিবের- তাবৎ মানুষের সংস্কৃতি। উৎসবে আনন্দে ভাগাভাগি করে নেওয়া- ধর্ম যার যার উৎসব সবার। যে বিভক্তি ইংরেজরা আমাদের মধ্যে ঢুকাতে চেয়েছিল, তা থেকে মুক্ত থাকা। একটি অসাম্প্রদায়িক ধর্ম নিরপেক্ষ বাংলাদেশ হবে এ ছিল মুক্তিযুদ্ধের চেতনা।